
UZRAŠAI 
1914-1916 





1914 08 22 
Logika turi rūpintis pati savimi. [Žr. 5.473.] 


Jei apskritai įmanoma nustatyti funkcijoms sintaksės 
taisykles, tuomet visa daiktų, savybių etc. teorija yra ne- 
reikalinga. Ir netgi pernelyg krenta į akis tai, kad nei [kny- 
goje] Grundgesetze, nei Principia Mathematica! nekalbama 
apie šią teoriją. Kartoju: logika juk turi rūpintis pati savi- 
mi. Galimas ženklas turi taip pat ir gebėti Žymėti. Visa, 
kas apskritai įmanoma, yra taip pat ir teisėta (leistina). 
Prisiminkime, kodėl „Sokratas yra Platonas“ yra bepras- 
mybė. Ogi todėl, kad mes nepateikėme jokio arbitralaus 
[willkūrliche] [tokio ženklo] apibrėžimo, o NE todėl, kad 
[šis] ženklas pats savaime yra kažkas neteisėta! [Plg. 5.473.] 


1914 09 02 


Tam tikra prasme turi būti neįmanoma, kad mes da- 
rytume logikos klaidų. Tai iš dalies jau pasakyta žodžiais: 
logika turi rūpintis pati savimi. Tai yra nepaprastai gili ir 
svarbi įžvalga. [Plg. 5.473.) 


Frege sako: kiekvienas taisyklingai sudarytas sakinys 
[Satz]? turi turėti prasmę [Sinn], o aš sakau: kiekvienas 


1914 


įmanomas sakinys yra taisyklingai sudarytas, o jei jis ne- 
turi prasmės, tai tik dėl to, kad tam tikroms jo sudedamo- 
sioms dalims mes nesuteikėme jokios reikšmės [Bedeutung]. 
Net jei ir būtume įsitikinę, kad tai padarėme. [Plg. 5.4733.] 


1914 09 03 


Kaip su filosofijos uždaviniu suderinama tai, kad Io- 
gika privalo rūpintis pati savimi? Jei mes, pavyzdžiui, 
klausiame, ar tas, ar kitas faktas turi subjekto-predikato 
formą, mes juk turime žinoti, ką turime omeny, sakyda- 
mi „subjekto-predikato forma“. Mes turime žinoti, ar ap- 
skritai egzistuoja tokia forma. Kaip mes galime tai Žinoti? 
Tačiau kaip? Mes juk neturime jokių šios 
formos ženklų. Tiesa, galime pasakyti: mes turime ženklų, 


[4/ 


„Iš ženklų 


kurie funkcionuoja kaip subjekto-predikato formos žen- 
klai, bet ar tai įrodo, kad iš tiesų turi egzistuoti tokios 
formos faktai? Būtent, kai šie [ženklai] yra visiškai išana- 
lizuojami. Bet čia ir vėl kyla klausimas: ar tokia visiška 
analizė galima? O jei ne: kokia gi tuomet yra filosofijos 
paskirtis?!!? 


Taigi mes galime savęs klausti: ar egzistuoja subjekto- 
predikato forma? Ar egzistuoja santykio forma? Ar ap- 
skritai egzistuoja kuri nors iš tų formų, apie kurias Rus- 
sell'as ir aš visada kalbėdavome? (Russellas pasakytų: 
„Taip! Tai juk savaime aišku“. Cha!) 


Taigi: jei visa, kas turi būti parodyta, yra parodoma 
subjekto-predikato SAKINIŲ etc. egzistavimu, tuomet filo- 
sofijos paskirtis yra kitokia, nei aš maniau iš pradžių. Bet 
jei iš tiesų yra ne taip, tuomet tai, ko trūksta, turėtų būti 
parodoma tam tikros rūšies patyrimu, bet aš manau, kad 
tai neįmanoma. 


1914 


Klausime, kas iš tiesų sudaro loginį ženklo ir ženkli- 
namojo tapatumą, akivaizdžiai slypi neaiškumas! Ir šis klau- 
simas (vėl) yra pagrindinis visos filosofinės problemos as- 
pektas. 


Tarkime, yra toks filosofinis klausimas: ar „A yra ge- 
ras“ yra subjekto-predikato sakinys; arba toks: ar „A yra 
šviesesnis už B“ yra santykio sakinys! Kaip iš viso įmano- 
ma atsakyti į tokį klausimą?! Koks akivaizdumas gali mane 
įtikinti, kad, pavyzdžiui, į pirmąjį klausimą turi būti atsa- 
kyta teigiamai? (Tai yra be galo svarbus klausimas.) Ne- 
jau ir čia vienintelis akivaizdumas yra tas be galo abejoti- 
nas „savaiminis aiškumas“ [„Einleuchten“|?? Imkime visiškai 
panašų klausimą, tik paprastesnį ir fundamentalesnį; bū- 
tent tokį: ar taškas mūsų regėjimo lauke yra paprastas ob- 
jektas, daiktas? Tokius klausimus aš iki šiol visada laikiau 
tikrais filosofiniais klausimais - jie iš tiesų tam tikra pras- 
me tokie ir yra - bet kartoju, koks akivaizdumas apskritai 
galėtų išspręsti tokio tipo klausimą? Ar tik čia nėra klai- 
dingas pats klausimo formulavimas; nes atrodo, kad man 
šiuo klausimu visiškai nieko nėra savaime aiškų; atrodo, aš 
galėčiau užtikrintai pasakyti, jog šie klausimai niekada 
apskritai negalės būti išspręsti. 


1914 09 04 


Jei subjekto-predikato sakinio egzistavimas neparodo 
viso to, kas reikalinga, tuomet tai galėtų parodyti tik tam 
tikro ypatingo šios formos fakto egzistavimas. O tokio 
[fakto] Žinojimas logikai negali būti svarbus. 


Sakykime, kad yra ženklas, kuris iš tikrųjų turi subjek- 
to-predikato formą, tuomet ar jis kaip nors labiau tinka 
išreikšti subjekto-predikato sakiniams nei mūsų subjek- 


1914 


to-predikato sakiniai? Atrodo, ne! Gal tai priklauso nuo 
žymėjimo santykio? 


Jei logika gali būti užbaigta be atsakymo į tam tikrus 
klausimus, tuomet ji turi būti užbaigta be atsakymo į juos. 


Loginis ženklo ir ženklinamojo tapatumas pasireiškia 
tuo, kad ženkle gali būti įžvelgiama ne daugiau ir ne 
mažiau nei ženklinamajame. 


Jei ženklas ir ženklinamasis savo visu loginiu turiniu 
nebūtų tapatūs, tuomet turėtų egzistuoti kažkas dar fun- 
damentalesnis nei logika. 


1914 09 05 
6(a). 6(b). aRb = Def 4[aRb]| 

Atmink, kad žodžių „funkcija“, „argumentas“, „saki- 
nys“ etc. logikoje būti negali! 

Pasakyti apie dvi klases, kad jos tapačios — vadinasi, 
šį tą pasakyti. Pasakyti tą patį apie du daiktus - vadinasi, 
nepasakyti nieko; jau vien tai rodo, kad Russello apibrė- 
žimas negalimas. 


1914 09 06 
Paskutinis sakinys iš tiesų yra ne kas kita, kaip nuo 
seno žinomas prieštaravimas tapatumui matematikoje. Bū- 
tent tai, kad jei 2x2 iš tikrųjų būtų lygu 4, tai tuomet šis 
sakinys nesakytų nieko daugiau nei a = a. 
Galima būtų pasakyti: logikai nerūpi funkcijų, su ku- 
riomis ji dirba, išanalizuojamumas [Analysierbarkeit]. 


1914 09 07 


Apgalvok tai, kad net ir neišanalizuotas subjekto-pre- 
dikato sakinys aiškiai išsako kai ką visiškai apibrėžta. 


10 


1914 


Ar negalima pasakyti: visa tai priklauso ne nuo to, 
kad mes čia kalbame apie neišanalizuojamus subjekto- 
predikato sakinius, bet nuo to, kad mūsų subjekto-predi- 
kato sakiniai visais atžvilgiais funkcionuoja kaip tokie, t. y. 
kad mūsų subjekto-predikato sakinių logika ta pati, kaip 
ir bet kurių kitų logika. Mums svarbu tik užbaigti logiką, 
o mūsų pagrindinis prieštaravimas neišanalizuotiems sub- 
jekto-predikato sakiniams buvo toks, kad mes negalime 
nustatyti jų sintaksės, kol nežinome jų analizės. Tačiau ar 
tariamo subjekto-predikato sakinio logika neturėtų būti 
tokia pat, kaip ir tikro logika? Jei iš viso įmanomas toks 
apibrėžimas, kuris sakiniui priskiria subjekto-predikato 
formą...? 


1914 09 08 


„Savaiminis aiškumas“ [„Einleuchten“], apie kurį Rus- 
sellas tiek daug kalbėjo, logikoje gali tapti nereikalingas 
tik todėl, kad pati kalba užkerta kelią bet kuriai loginei 
klaidai. Ir aišku, kad tas „savaiminis aiškumas“ yra ir 
visada buvo visiškai apgaulingas. [Plg. 5.4731.) 


1914 09 19 

Atrodo, kad toks sakinys kaip „Ši kėdė yra ruda“, sa- 
ko kažką labai sudėtinga; juk jei mes norėtume šį sakinį 
pasakyti taip, kad niekas negalėtų iškelti prieštaravimų, 
plaukiančių iš jo daugiareikšmiškumo, tai jis turėtų būti 


be galo ilgas. 


1914 09 20 
Nešališkam žvilgsniui aišku, kad sakinys yra loginis 
savo reikšmės atvaizdas. 

1914 


Ar egzistuoja faktų funkcijos? Pavyzdžiui, „Geriau, jei 
šitai egzistuoja [der Fall ist]?, negu jei tai egzistuoja [der 
Fall ist]“. 


Koks gi yra ryšys tarp ženklo p ir likusių sakinio „Ge- 
rai, kad p egzistuoja [der Fall ist]“ ženklų? Kame glūdi 
šis ryšys?? 


Nešališkai būtų galima pasakyti: aišku, kad erdvinia- 
me raidės p santykyje su dviem greta jos esančiais žen- 
klais. O jeigu faktas „p“ būtų toks, kuriame nėra jokių 
daiktų?? 

„Gerai, kad p“ gali būti analizuojama kaip „p. gerai, 
jeigu p“. 

Tarkime: p NEegzistuoja [p sei NICHT der Fall) Ką tuomet 
reiškia pasakyti „Gerai, kad p“? Visiškai aišku, kad mes 
galime pasakyti, jog dalykų padėtis p yra gera, nežinoda- 
mi, ar „p“ yra teisinga ar klaidinga. 


Čia paaiškėja gramatikos teiginys „Vienas žodis susi- 
jęs su kitu žodžiu“. 

Ką tik pateiktais atvejais siekiama parodyti, kaip saki- 
niai yra susiję tarpusavyje. Kaip atsiranda sakinio ryšys. 
[Plg. 4.221.) 


Kaip funkcija gali būti susijusi su sakiniu?? Visuomet 
tie seni senutėliai klausimai! 


Tik nereikia apsunkinti savęs klausimais; reikia daryti 
tai, kad pačiam būtų patogu! 


„O(x)': tarkime, mums duota subjekto-predikato sa- 
kinio funkcija, ir mes norime išsiaiškinti, kokiu būdu funk- 
cija yra susijusi su sakiniu, sakydami: funkcija tiesiogiai 
susijusi tik su subjekto-predikato sakinio subjektu, o tai, 

1914 


ką ji Žymi, yra loginė šio ryšio ir subjekto-predikato sa- 
kinio ženklo sandauga. Jei jau mes taip sakome, tai gali- 
ma paklausti: jeigu tu gali šitaip išaiškinti sakinį, tai ko- 
dėl tuomet panašiu būdu tu neišaiškini ir jo reikšmės? 
Būtent, kad „ji nėra jokia subjekto-predikato fakto funk- 
cija, bet loginė šio fakto ir jo subjekto funkcijos sandau- 
ga“? Ar prieštaravimas šitam paaiškinimui neturėtų ga- 
lioti ir anam? 


1914 09 21 
Dabar man staiga tam tikra prasme paaiškėjo, kad da- 
lykų padėties savybė visuomet turi būti vidinė. 


da, Jb, aRb. Galima sakyti, kad dalykų padėtis aRb 
visada turi tam tikrą savybę, jei abu pirmieji sakiniai yra 
teisingi. 

Jei aš sakau: gerai, kad p egzistuoja [der Fall ist], tuo- 
met tai turi būti gerai būtent savyje. 


Man dabar atrodo aišku, kad negali būti jokių dalykų 
padėčių funkcijų. 
1914 09 23 
Galima klausti: kaip dalykų padėtis p gali turėti kokią 
nors savybę, jei tokios dalykų padėties galų gale iš viso 
nėra? 
1914 09 24 
Klausimas, kaip įmanoma santykių koreliacija |Zuord- 
nung], yra tapatus tiesos problemai. 
1914 09 25 


Nes tai sutampa su klausimu, kaip įmanoma dalykų 
padėčių (signifikanto ir signifikato) koreliacija. 

1914 


Ji įmanoma tik per sudedamųjų dalių koreliaciją; pa- 
vyzdžiui, gali būti vardų ir to, kas pavadinama, koreliacija. 
(Ir aišku, kad santykių koreliacija taip pat įvyksta kokiu 
nors būdu.) 

laRbl ; lab! ; p = aRb Def 

Čia paprastas ženklas koreliuojamas su dalykų padė- 
timi. 

1914 09 26 

Kuo pagrįstas mūsų — išties puikiai pagrįstas — įsitiki- 
nimas, kad bet kurią prasmę mes galime išreikšti savo 
dviejų dimensijų raštu?! 

1914 09 27 

Sakinys savo prasmę juk gali išreikšti tik todėl, kad jis 
yra loginis jos atvaizdas! 

Krinta į akis panašumas tarp ženklų 


„aRb“ 
ir „acR . aob“. 


1914 09 29 


Bendroji sakinio sąvoka kartu apima ir visiškai ben- 
drą sakinio ir dalykų padėties koreliacijos sąvoką: visų 
mano klausimų sprendimas turi būti ypač paprastas! 


Sakinyje pasaulis sukonstruojamas tarsi bandymui. 
(Panašiai, kaip Paryžiaus teismo salėje lėlėmis etc. pa- 
vaizduojama automobilių katastrofa.)* [Plg. 4.031.] 

Iš čia (jeigu aš ne aklas) tuoj turėtų atsirasti tiesos esmė. 

Prisiminkime hieroglifų raštą, kuriame kiekvienas žodis 
vaizduoja savo reikšmę! Taip pat prisiminkime, kad ir 
tikri dalykų padėčių atvaizdai gali atitikti ir neatitikti tiesos. 

1914 


iš KM “ : Jei šiame paveikslėlyje dešinioji figūra 
vaizduoja žmogų A, o kairioji Žymi žmogų B, tai visuma, 
ko gero, gali reikšti „A fechtuojasi su B“. Vaizdų raštu 
[Bilderschrift] užrašytas sakinys gali būti teisingas ir klai- 
dingas. Jis turi prasmę nepriklausomai nuo savo teisin- 
gumo ar klaidingumo. Juo turi būti įmanoma parodyti 
visa, kas yra svarbu. 


Galima sakyti, kad nors mes nesame tikri, jog visas 
dalykų padėtis galime paversti piešiniais popieriuje, vis 
dėlto esame tikri, jog visas logines dalykų padėčių savy- 
bes galime pavaizduoti dviejų dimensijų raštu. 


Čia mes vis dar kalbame paviršutiniškai, bet, ko gero, 
užčiuopėme neblogą giją. 


1914 09 30 

Galima sakyti, kad mūsų piešinyje dešinioji, taip pat 

ir kairioji, figūra kažką vaizduoja, tačiau net jei tai ir ne- 

egzistuotų [nicht der Fall ware], jų padėtis vienas kito 
atžvilgiu galėtų kažką vaizduoti. (Būtent santykį.) 

Vaizdas gali vaizduoti santykius, kurie neegzistuoja!!! 


Kaip tai įmanoma? 


Dabar vėl atrodo, jog visi santykiai turėtų būti loginiai 
dėl to, kad jų egzistavimas būtų garantuotas ženklo eg- 
zistavimu. 


1914 10 02 


Tai, kas [sakinyje] „aRb.bSc“ sieja a ir c, yra ne žen- 
klas „„“, bet tos pačios raidės „b“ buvimas abiejuose papras- 
tuosiuose sakiniuose. 

1914 


Užuot pasakius: šis sakinys turi tokią ir tokią prasmę, 
galima tiesiog pasakyti: šis sakinys vaizduoja tokią ir to- 
kią dalykų padėtį! [Zr. 4.031.] 


Jis ją atvaizduoja logiškai. 


Tik taip sakinys gali būti teisingas arba klaidingas: jis 
gali atitikti arba neatitikti tikrovę tik būdamas dalykų 
padėties vaizdu. [Plg. 4.06.) 


1914 10 03 


Sakinys yra dalykų padėties vaizdas tik tiek, kiek jis 
yra logiškai skaidomas! (Paprastas - neskaidomas - žen- 
klas negali būti nei teisingas, nei klaidingas.) [Plg. 4.032.] 


Vardas nėra to, kas pavadinama, vaizdas! 


Sakinys sako ką nors tik tiek, kiek jis yra vaizdas! [Žr. 
4.03.] 


Tautologijos nieko nesako, jos nėra dalykų padėčių 
vaizdai: pačios savaime jos yra logiškai absoliučiai neut- 
ralios. (Loginė tautologijos ir sakinio sandauga [ProduktĮ 
sako ne daugiau ir ne mažiau nei jis pats vienas.) [Plg. 
4.462 ir 4465.) 


1914 10 04 


Aišku, kad „xRy“ gali turėti santykį Žymintį elemen- 
tą, net jei „X“ ir „y“ nieko nežymi. Ir tuomet santykis yra 
vienintelis dalykas, kuris yra žymimas šiuo ženklu. 


Bet kaip tuomet įmanoma, kad kodas „Kilo“ reiškia: 
„Man viskas gerai“? Paprastas ženklas čia vis dėlto kažką 
sako, ir yra vartojamas siekiant kažką pranešti kitiems!! 

1914 


Argi šitokia reikšme vartojamas žodis „Kilo“ negali būti 
teisingas arba klaidingas?! 


1914 10 05 


Šiaip ar taip, paprastas ženklas juk gali koreliuoti su 
sakinio prasme. 


Logiką domina tik tikrovė. Taigi ir sakiniai [domina] 
TIKTAI tiek, kiek jie yra tikrovės vaizdai. 


Tačiau kaip vienas žodis GALI būti teisingas arba klai- 
dingas? Šiaip ar taip, jis negali išreikšti minties, kuri su- 
taptų arba nesutaptų su tikrove. Mintis juk turi būti 
skaidoma! 


Žodis negali būti teisingas arba klaidingas ta prasme, 
kad jis negali sutapti arba, priešingai, nesutapti su tikro- 
ve. 

1914 10 06 

Taigi bendra dviejų kompleksų, iš kurių vienas gali 
būti kito loginis atvaizdas, sąvoka turi vieną prasmę. 

Dviejų kompleksų sutapimas aiškiai yra vidinis ir to- 
dėl negali būti išreikštas, o tik parodytas. 

„p“ yra teisinga — nesako nieko kito, išskyrus p! 

„p yra teisinga“, atsižvelgiant į tai, kas anksčiau 
pasakyta yra tik pseudosakinys, kaip ir visi tokie ženklų 
junginiai, kurie atrodo sakantys kažką, kas gali būti tik 
parodyta. 


1914 10 07 


Jei yra duotas sakinys (a, tai su juo kartu jau yra duo- 
tos ir visos jo loginės funkcijos (-ga etc.) ! [Plg. 5.442.] 

1914 10 08 


Visos ir nevisos dalykų padėties atvaizdavimas. (Funk- 
cija ir argumentas atvaizduojami funkcija ir argumentu.) 


Pasakymas „toliau nebeskaidomas“ taip pat yra vie- 
nas iš tų, kurie kartu su „funkcija“, „daiktas“ etc. pri- 
klauso Indeksui; tačiau kaip parodoma tai, ką mes norime 
juo išreikšti? 

(Žinoma, nei apie daiktą, nei apie kompleksą negali- 
ma pasakyti, kad jie toliau nebeskaidomi.) 


1914 10 09 


Jei egzistuotų betarpiška santykių koreliacija, tai kiltų 
klausimas, kaip tuomet daiktai, esantys šiuose santykiuo- 
se, yra koreliuojami? Ar egzistuoja tiesioginė santykių 
koreliacija neatsižvelgiant į jų prasmę? 


Ar mes, tardami, kad egzistuoja „santykiai tarp santy- 
kių“, nesame tik klaidinami tariamos analogijos tarp 
pasakymų: 

„Santykiai tarp daiktų“ 

ir „Santykiai tarp santykių“? 

Visuose šiuose apmąshymuose aš kažkur darau kažkokią PA- 
MATINĘ KLAIDĄ. 

Sakinių apie egzistavimą galimybės klausimas kyla ne 
logikos viduryje, o pačioje jos pradžioje. 

Visos problemos, kylančios iš „Axiom of Infinity“, 
turi būti sprendžiamos jau sakinyje „(3x)x=x“ ! [Plg. 5.535.] 

1914 10 10 


Dažnai būna daroma pastaba ir tik po to pamatoma, 
kiek teisinga ji yra. 

1914 


1914 10 11 
Dabar mūsų keblumą sudaro tai, kad kalboje, kaip 


regis, nei išanalizuojamumas, nei jo priešingybė nėra at- 
spindimi. Tai reiškia: atrodo, kad mes negalime vien tik 
iš kalbos spręsti, ar, pavyzdžiui, egzistuoja tikri subjek- 
to-predikato faktai ar ne. Bet kaip mes GALĖTUME šį faktą 
ar jo priešingybę nusakyti? Tai turi būti parodyta! 

Bet kaip būtų, jei mums visiškai nerūpėtų išnagrinėji- 
mo galimybės [Zerlegbarkeit] klausimas? (Tuomet mes 
dirbtume su ženklais, kurie nieko nežymi, bet savo logi- 
nėmis savybėmis padeda išreikšti.) Juk ir neišnagrinėtas 
sakinys atspindi logines savo reikšmės savybes. O ką, jei- 
gu mes pasakytume: kad sakinį galima toliau nagrinėti, 
matyti iš to, jog mes jį toliau nagrinėjame, pasitelkdami 
apibrėžimus, ir kiekvienu atveju mes dirbame su juo bū- 
tent taip, tarsi jis būtų neišanalizuojamas. 


Apmąstyk tai, kad visi „sakiniai apie begalinius skai- 
čius“ yra pavaizduojami baigtiniais ženklais! 


Bet ar mums nereikia - bent jau remiantis Frege's me- 
todu — šimto milijonų ženklų, norint apibrėžti skaičių 
100.000.000? (Ar tai nepriklauso nuo to, ar jis taikomas 
klasėms ar daiktams?) 


Sakiniai, kuriuose kalbama apie begalinius skaičius, 
kaip ir visi logikos sakiniai, gali būti gaunami išskaičiuo- 
jant pačius ženklus (nes juk prie pirmapradžio prožen- 
klio nė vienoje vietoje nepridedamas joks svetimas ele- 
mentas), taigi ir čia ženklai patys turi turėti visas logines 
to, ką jie vaizduoja, savybes. 

Trivialus faktas, kad visiškai išanalizuotą sakinį suda- 
ro tiek vardų, kiek jo reikšmė apima daiktų; šis faktas yra 
visa apimančio pasaulio atvaizdavimo kalbos priemonė- 
mis pavyzdys. 


Dabar reikėtų tiksliau išnagrinėti kardinalių skaičių 
apibrėžimus, kad suprastume tikrąją tokių sakinių, kaip 
„Axiom of Infinity“, prasmę. 


1914 10 13 
Logika rūpinasi pati savimi; mes turime tik Žiūrėti, 
kaip ji tai daro. [Plg. 5.473.] 


Panagrinėkime sakinį „Egzistuoja klasė tik su vienu 
nariu“. Arba, o tai yra tas pat, sakinį: 
(36): (Dx): x: dy - (Z . Dyz y = Z 
„(Ax)x = x“ galima suprasti kaip tautologiją, nes šito 
apskritai nebūtų įmanoma užrašyti, jei tai būtų klaidin- 
ga, tuo tarpu čia! Šitas sakinys gali būti tiriamas vietoj 

„Axiom of Infinity 


Aš Žinau, kad tolesni sakiniai, tokie kokie jie yra su- 
formuluoti, yra beprasmiai: ar galima kalbėti apie skai- 
čius, jei egzistuoja tik daiktai? Taigi jei, pavyzdžiui, pa- 
saulis būtų sudarytas tik iš vieno daikto ir daugiau iš 
nieko, tai ar būtų galima pasakyti, kad egzistuoja VIENAS 
daiktas? Russellas tikriausiai pasakytų: jei egzistuoja vie- 
nas daiktas, tai egzistuoja ir funkcija (Ax)Ė? = x. Bet! 


Jei ši funkcija to nedaro, tai apie 1 galima kalbėti tik 
tuomet, jei egzistuoja materiali funkcija, kurią tenkina tik 
vienas argumentas. 

Kaip yra su tokiais sakiniais, kaip: 

(36).(3x).7x 

ir (46).(Ax).- dx. 

Ar vienas iš jų yra tautologija? Ar tai mokslo sakiniai, 
t. y. ar tai iš viso sakiniai? 


Tačiau prisiminkime, kad logiką charakterizuoja kin- 
tamieji, o ne bendrumo žymėjimas! 


“ 1914 10 14 

Argi egzistuoja mokslas iš visiškai apibendrintų saki- 
nių? Tai skamba tiesiog neįtikėtinai. 

Aišku: jei egzistuoja visiškai apibendrinti sakiniai, tai jų 
prasmė nepriklauso nuo jokio savavališko ženklų išdės- 
tymo! Bet tuomet šitoks ženklų junginys pasaulį gali 
vaizduoti tik savo paties loginėmis savybėmis, t. y. jis 
negali būti nei klaidingas, nei teisingas. Taigi visiškai api- 
bendrintų sakinių nebūna. O dabar - pritaikymas! 


Bet dabar sakiniai: „(34,x).dx“ 
ir „-29,x).dx“. 
Kuris iš jų yra tautologiškas, kuris — kontradikcinis? 


Nuolat kyla poreikis sustatyti šalia ir palyginti saki- 
nius, susijusius vidiniais ryšiais. Būtų galima prie šios 
knygos tiesiog pridėti diagramas. 


(Tautologija rodo tai, ką ji atrodo sakanti, o kontradik- 
cija rodo priešingumą to, ką ji atrodo sakanti.) 


Aišku, kad mes galime sudaryti visus įmanomus vi- 
siškai bendrus sakinius, jei tik mums yra duota kalba. Ir 
todėl sunku patikėti, kad tokie ženklų junginiai iš tiesų 

gali ką nors sakyti apie pasaulį. Bet, kita vertus, šis laips- 
niškas perėjimas nuo elementaraus sakinio prie visiškai 
bendro!! 


Galima sakyti: visus visiškai bendrus sakinius galima 
sudaryti a priori". 

Bet atrodo, kad paprasčiausias formų, esančių sakiny- 
je „(26,x).dx“, egzistavimas pats savaime negali apibrėžti 
šio sakinio teisingumo ar klaidingumo! Taigi neatrodo 
neįmanoma, kad, pavyzdžiui, bet kokio elementaraus sa- 
kinio neigimas nėra teisingas. Bet ar jau pats šis pasaky- 
mas nepaliečia neigimo PRASMĖS? 


Akivaizdu, kad kiekvieną visiškai bendrą sakinį mes 
galime traktuoti kaip kokios nors faktų rūšies egzistavi- 
mo teigimą arba neigimą. Bet argi tai galioja ne visiems 
sakiniams? 


Kiekvienas ženklų junginys, kuris atrodo kažką sa- 
kantis apie savo paties prasmę, yra pseudosakinys (kaip 
ir visi logikos sakiniai). 


Sakinys privalo logiškai vaizduoti dalykų padėtį. Ta- 
čiau tai jis gali tik todėl, kad jo elementai privalo koreliuoti 
su objektais. Ir jeigu visiškai bendro sakinio atveju yra ne 
taip [nicht der Fall ist], tai tuomet nesuprantama, kaip jis 
gali vaizduoti ką nors už savęs. 


Sakinyje mes sudėliojame daiktus — taip sakant - ban- 
dymui, ir nebūtina, kad tikrovėje jie užimtų tokią pat pa- 
dėtį, tačiau mes negalime sudėlioti ko nors nelogiško, nes 
tokiu atveju mes turėtume sugebėti kalba išeiti už logikos 
ribų. Bet jeigu visiškai bendras sakinys sudarytas tik iš 
„loginių konstantų“, tai mums jis negali būti kas nors dau- 

giau, kaip tik - paprasčiausiai - loginis darinys [Gebilde], 
ir negali nieko daugiau, kaip tik parodyti mums savo 
paties logines savybes. Jeigu egzistuoja visiškai bendri 
sakiniai, ką mės juose tarsi bandymui sudėliojame?? [Plg. 
4.031 ir 3.03.) 


Kai bijomasi tiesos (taip, kaip aš dabar), tai niekuomet 
nenujaučiama visa tiesa. 


Čia sakinio elementų santykius su jų reikšmėmis aš 
laikiau tarsi čiuptuvais [Fūhler], kuriais sakinys siejasi su 
išoriniu pasauliu; ir sakinio pavertimas bendresniu toly- 
gus čiuptuvų įtraukimui; kol galiausiai visiškai bendras 
sakinys tampa visiškai izoliuotas. Bet ar teisingas šis 
vaizdas? (Ar aš iš tiesų įtraukiu čiuptuvą, jei vietoj ga 
sakau (3x).gx?) [Plg. 2.1515.) 

Bet dabar atrodo, kad tie patys pamatai, kuriuos aš 
pasitelkiau, norėdamas parodyti, kad „(34,x).gx“ negali 
būti klaidingas, patvirtina ir tai, kad „-(24,x).gx“ negali 
būti klaidingas; ir čia išryškėja pamatinė klaida. Mat vi- 
siškai neįmanoma įžvelgti, kodėl būtent pirmasis saki- 
nys, o ne antrasis turi būti tautologija. Bet nepamiršk, 
kad kontradikcija „p. —p“ etc., etc. taip pat negali būti 
teisinga, bet vis dėlto pati savaime yra loginis darinys. 

Tarkime, kad elementaraus sakinio neigimas niekada 
nebūna teisingas, argi šiuo atveju „neigimo“ prasmė ne 
kitokia nei priešingu atveju? 

„(46):(x).dx“ — atrodo beveik neabejotina, kad šis saki- 


nys nėra nei tautologija, nei kontradikcija. Čia problema 
tampa itin svarbi. 

Jei egzistuoja visiškai bendri sakiniai, tuomet atrodo, 
kad tokiuose sakiniuose tarsi bandymui sudėliojamos „lo- 
ginės konstantos“. (!) 


Bet argi neįmanoma aprašyti iki galo viso pasaulio 
visiškai bendrais sakiniais? (Problema iškyla visapusiškai.) 


Taip, pasaulį galima iki galo aprašyti visiškai bendrais 
sakiniais, taigi nevartojant jokių vardų ar kitokių žymin- 
čių ženklų. Norint pereiti prie įprastinės kalbos, tereikia 
tik įvesti vardus etc., po kiekvieno „(Ax)“ pasakant „ir šis 
x yra A“ etc. [Plg. 5.526.) 


Taigi galima sumodeliuoti pasaulio vaizdą nepasakant, 
kas ką vaizduoja. 


Tarkime, kad pasaulis sudarytas iš daiktų A ir B bei 
savybės F, ir kad egzistuoja [es ware der Fall] F(A), bet 
ne F(B). Šį pasaulį mes taip pat galėtume aprašyti tokiais 
sakiniais: 

(Jx,y).(26) x*y.dx.-dy:du.gZ.Du> . U=Z 

20-()-4>4 

(3x,y).(Z).Zz=xvZ=y 

Ir čia taip pat reikalingi sakiniai, tokie kaip du pasku- 
tinieji, tam, kad būtų galima identifikuoti objektus. 

Visa tai, be abejo, rodo, kad visiškai bendri sakiniai eg- 
zistuoja! 

Ar pirmojo sakinio (3x,y,6)gx.-dy.x=*y) viršuje nepa- 
kanka? Identifikavimo keblumą galima pašalinti visą pa- 


saulį aprašant vienu bendru sakiniu, kuris prasideda 
„(Ax,y,Z...6, J...R,S...)“, ir tada seka loginė sandauga, etc. 

Jei mes sakome „£ yra vienetinė funkcija [Einheitsfunk- 
tion] ir (x).dx“, tuomet tai reiškia tą patį, kaip ir „egzis- 
tuoja tik vienas daiktas“! (Remdamiesi tuo mes atrodo apei- 
name sakinį „(J3x)(y).y=x“.) 

Akivaizdu, kad mano klaida kyla iš neteisingo loginio 
atvaizdavimo sakiniu supratimo. 


Pasakymas negali būti susijęs su logine pasaulio struk- 
tūra, nes tam, kad pasakymas apskritai būtų įmanomas, 
kad sakinys GALĖTŲ turėti PRASMĘ, pasaulis turi jau turėti 
loginę struktūrą, kurią jis kaip tik ir turi. Pasaulio logika 
yra pirminė visos tiesos ir melo atžvilgiu. 


Tarp kitko: kad koks nors sakinys apskritai galėtų tu- 
rėti prasmę, loginės konstantos jau iki tol privalo turėti 
reikšmę. 

Pasaulio aprašymas sakiniais įmanomas tik dėl to, kad 
žymimasis [das Bezeichnete] nėra savo paties ženklas! Pri- 
taikymas. 


Kanto klausimo „Kaip įmanoma grynoji matematika?“ 
nušvietimas pasitelkiant tautologijų teoriją! 


Suprantama, kad pasaulio struktūrą turi būti įmano- 
ma aprašyti neminint jokių vardų. [Plg. 5.526.] 
1914 10 20 


Iš sakinio turi būti matoma loginė dalykų padėties 
struktūra, kuri jį daro teisingą arba klaidingą. (Kaip ir 
vaizdas privalo rodyti, kokias padėtis erdvėje vienas kito 

atžvilgiu turėtų užimti jo perteikiami daiktai, jeigu vaiz- 
das būtų teisingas (tikras).) 


Vaizdo forma būtų galima pavadinti tai, kuo vaizdas 
PRIVALO atitikti tikrovę (tam, kad apskritai galėtų ją at- 
vaizduoti). [Plę. 2.17 ir 2.18.) 


Loginio atvaizdavimo kalbos priemonėmis teorija pir- 
miausia mums paaiškina teisingumo santykio esmę. 


Loginio atvaizdavimo kalbos priemonėmis teorija sa- 
ko - visiškai bendrai: kad sakinys galėtų būti teisingas 
arba klaidingas, kad jis galėtų atitikti tikrovę arba jos ne- 
atitikti, sakinyje privalo būti kažkas tapataus tikrovei. [Plg. 
2.18.) 


[Sakinyje] „-p“ neigia ne „-“ prieš „p“, o tai, kas yra 
bendra visiems ženklams, kurie šiuo Žymėjimu reiškia tą 
patį, kaip „p“; taigi tai, kas bendra 

“P 
=--p tas pats tinka ir bendrumo 
-pVv-p žymėjimui, etc. 
“PP 
etc., etc. 
[Plg. 5.512.] 


Pseudosakiniai — tai sakiniai, kurie, juos išanalizavus, 
tik parodo tai, ką turėtų pasakyti. 


Dabar pasiteisina jausmas, kad sakinys aprašo kom- 
pleksą Russello aprašymų būdu: sakinys aprašo komplek- 
są savo loginėmis savybėmis. 


Sakinys konstruoja pasaulį savo loginiais pastoliais, ir 
todėl iš sakinio, jei jis būtų teisingas, taip pat galima 
matyti, kaip atrodo visa, kas yra logiška: galima daryti 

išvadas iš klaidingo sakinio etc. (Taigi aš galiu matyti, kad 
jei „(x,£).dx“ būtų teisinga, tuomet šis sakinys prieštarau- 
tų sakiniui „a“.) [Plg. 4.023.) 


Tai, kad iš materialių sakinių įmanoma išvesti visiškai 
bendrus sakinius — kad juos vienus su kitais gali sieti 
reikšmingi vidiniai santykiai, —- rodo, jog visiškai bendri 
sakiniai yra loginės dalykų padėčių konstrukcijos. 

Ar Russello nulio apibrėžimas nėra beprasmis? Ar ga- 
lima apskritai kalbėti apie klasę X(x*x)? Argi galima kal- 
bėti apie klasę X(x*x)? Argi x*x arba x=x yra x funkcija?? 
Ar nulis neturėtų būti apibrėžiamas per hipotezę 
(34):(x)-4x? Kažkas panašaus galiotų ir visiems kitiems 
skaičiams. Tai dabar nušviečia visą daiktų skaičiaus eg- 
zistavimo klausimą. 

0 = a((29):(x)-gx.a = ū(gu)|Def. 

1 = 4((34)::(3x).dx:dy.6Z.>y+ y = Zz:a = Ū(gu)|Def. 

(Lygybės ženklą riestiniuose skliaustuose būtų galima 
praleisti, jei rašytume 


as 
0 = ūlgul)- £x).) 
Sakinys turi tureti (taigi ir rodyti) savo teisingumo gali- 
mybę. Bet ne daugiau kaip galimybę. [Plg. 2.203 ir 3.02 ir 
3.13.) 


Pagal manąjį klasių apibrėžimą (x).-X(gx) sako, kad 
(dx) yra nulinė [klasė], ir tuomet nulio apibrėžimas yra 


0 = a[(x).-a|Def. 


Aš maniau, kad sakinio ga tiesos galimybė yra neat- 
siejama nuo fakto (3x,£).dx. Tačiau neįmanoma suprasti, 
kodėl ga privalo būti galimas tik tada, kai egzistuoja ki- 

tas tos pačios formos sakinys. da juk nereikia jokio prece- 
dento. (Tarkime, kad egzistuoja tik du elementarieji saki- 
niai „da“ ir „Ja“, ir kad „da“ yra klaidingas: kodėl šis 
sakinys privalo turėti prasmę tik tuo atveju, jei „Ja“ yra 
teisingas?!) 


1914 10 22 


Sakinyje turi būti kažkas tapataus jo reikšmei, tačiau 
sakinys negali būti tapatus savo reikšmei, taigi jame turi 
būti kažkas netapataus jo reikšmei. (Sakinys yra darinys 
su loginiais to, kas vaizduojama, bruožais ir dar su kitais 
bruožais, tačiau pastarieji bus arbitralūs ir skirtingose žen- 
klų kalbose skirtingi.) Vadinasi, turi egzistuoti skirtingi 
dariniai su tais pačiais loginiais bruožais; tai, kas vaiz- 
duojama, bus vienas iš jų, ir atvaizdavimo reikalas bus 
atskirti jį nuo kitų darinių su tais pačiais loginiais bruo- 
žais (nes priešingu atveju atvaizdavimas nebūtų viena- 
reikšmis). Ši atvaizdavimo dalis (vardų suteikimas) turi 
vykti per arbitralius apibūdinimus. Taigi kiekvienas saki- 
nys privalo turėti bruožų su arbitraliai priskirtomis reikš- 
mėmis. 

Pabandžius tai pritaikyti visiškai bendriems sakiniams 
pasirodo, jog čia glūdi kažkokia pamatinė klaida. 


Visiškai bendro sakinio bendrumas yra arbitralus. Jis 
susijęs su visais daiktais, kurie egzistuoja arbitraliai. Ir 
todėl jis yra materialus sakinys. 

Viena vertus, mano loginio atvaizdavimo teorija atro- 
do esanti vienintelė galima, antra vertus, atrodo, kad joje 
glūdi neišsprendžiamas prieštaravimas! 

Jeigu visiškai bendras sakinys nėra visiškai demate- 
rializuotas, tuomet, kaip aš manau, sakinys dėl apiben- 
drinimo, ko gera, iš viso netampa dematerializuotas. 


Ar aš ką nors pasakau apie tam tikrą vieną daiktą, ar 
apie visus egzistuojančius daiktus, pasakymas yra vieno- 
dai materialus. 


„Visi daiktai“ — tai, taip sakant, aprašymas, pakeičian- 
tis „air bir“. 


O jei mūsų ženklai būtų tokie pat neapibrėžti kaip ir 
pasaulis, kurį jie atspindi? 


Norint atpažinti ženklą ženkle, reikia atsižvelgti į jo 
panaudojimą. [Plg. 3.326.] 


Jei panorėtume tai, ką išreiškiame „(x).dx“, išreikšti 
pridėdami prie „dx“ kokį nors indeksą maždaug taip: 
„Bendr.gx“, to nepakaktų (mes nežinotume, kas apiben- 
drinama). 

Jei norėtume tai parodyti indeksu prie „x“, maždaug 
taip: $(x,), to taip pat nepakaktų (toks būdas mums ne- 
padėtų pažinti bendrumo srities). 

Jei norėtume tai padaryti įterpdami tam tikrą ženklą į 
tuščias argumentų vietas maždaug taip: „(A, A).Š(A, A)“, 
to nepakaktų (mes negalėtume nustatyti kintamųjų tapa- 
tybės). 

Visi šie Žymėjimo būdai nėra pakankami, nes jie neturi 
būtinų loginių savybių. Visi šie ženklų junginiai pasiūlytu 
būdu nepajėgia atvaizduoti norimos prasmės. [Plg. 4.0411.] 

Kad galėtume apskritai sudaryti pasakymą, mes turi- 
me - tam tikra prasme - Žinoti, kaip būtų, jei pasakymas 


29 


1914 


būtų teisingas (būtent tai mes ir atvaizduojame). [Plg. 
4.024.] 


Sakinys išreiškia tai, ko aš nežinau; bet tai, ką aš vis 
dėlto privalau žinoti, kad apskritai galėčiau jį pasakyti, aš 
jame parodau. 


Apibrėžimas yra tautologija, kuri rodo vidinius ryšius 
tarp abiejų savo narių! 


1914 10 25 


Bet kodėl tu niekada nenagrinėji atskiro specialaus žen- 
klo, [kad išsiaiškintum], kokiu būdu jis logiškai atvaiz- 
duoja? 


Visiškai išanalizuotas sakinys turi vaizduoti savo 
reikšmę. 


Taip pat galima sakyti, kad keblumai kyla dėl to, jog 
visiškai bendras sakinys neatrodo esantis sudėtinis. 

Neatrodo, kad jis, kaip ir visi kiti sakiniai, sudarytas 
iš savavališkai žyminčių sudedamųjų dalių, kurias vieni- 
ja loginė forma. Atrodo, kad jis ne TURI formą, o pats yra 
savyje užbaigta forma. 


Niekuomet nereikia klausti apie loginių konstantų eg- 
zistavimą, jos juk gali ir išnykti! 


Kodėl „4(x)“ negali vaizduoti, kaip yra (x).gx? Ar tai 
priklauso ne vien nuo to, kaip - kokiu būdu - tas ženklas 
ką nors vaizduoja? 


Tarkime, jei aš norėčiau pavaizduoti keturias poras 
kovojančių vyrų, ar negalėčiau to padaryti pavaizduoda- 
mas tik vieną ir pasakydamas: „Taip atrodo visos ketu- 
rios“? (Šiuo pasakymu aš nusakau atvaizdavimo būdą.) 
(Panašiai aš (x).dx atvaizduoju per „60X)“) 

Bet atmink, jog neegzistuoja jokių hipotetinių vidinių 
santykių. Jei turime struktūrą ir su ja struktūrinį santykį, 
tuomet turi egzistuoti kita struktūra, kuri yra susijusi tuo 
santykiu su pirmąja. (Tai juk sudaro struktūrinių santy- 
kių esmę.) 

Šitai rodo ankstesniojo pastebėjimo teisingumą, todėl 
jis nėra joks išsisukinėjimas. 

Taigi atrodo, kad loginis ženklo ir ženklinamojo tapa- 
tumas nėra būtinas, o tik tam tikras vidinis, loginis ryšys 
tarp jų. (Tokio [ryšio] egzistavimas tam tikra prasme ap- 
ima ir tam tikros rūšies pamatinio — vidinio — tapatumo 
egzistavimą.) 

Juk kalbama tik apie tai, kad loginė ženklinamojo da- 
lis visiškai apibrėžiama vien tik logine ženklo ir žymėji- 
mo būdo dalimi. Galima sakyti, kad ženklas ir žymėjimo 
būdas kartu privalo būti logiškai tapatūs ženklinamajam. 


Sakinio prasmė yra tai, ką jis vaizduoja. [Plg. 2.221.] 
1914 10 27 
„X = y“ nėra sakinio forma. (Išvados.) 


Juk yraaišku, kad „aRa“ reiškia tą patį, ką ir „aRb.a = b“. 
Taigi pseudosakinį „a = b“ galima priversti išnykti, pa- 
naudojant visiškai išanalizuotą užrašymą. Geriausias anks- 
tesnės pastabos teisingumo įrodymas. 


Mano loginio atvaizdavimo teorijos problema buvo ras- 
ti ryšį tarp ženklo popieriuje ir dalykų padėties išoriniame 
pasaulyje. 

Aš visada sakiau, kad tiesa yra santykis tarp sakinio 
ir dalykų padėties, bet niekada negalėjau atrasti tokio san- 
tykio. 


Pasaulio atvaizdavimą visiškai bendrais sakiniais bū- 
tų galima pavadinti beasmeniu pasaulio atvaizdavimu. 


Kaip vyksta beasmenis pasaulio atvaizdavimas? 


Sakinys yra tikrovės, kokią mes ją mąstome, modelis. 
[ZŽr. 4.01.] 


1914 10 28 

Tai, ką nori išreikšti pseudosakinys „Egzistuoja n daik- 

tų“, kalboje pasirodo per n tikrinių vardų? su skirtingo- 
mis reikšmėmis egzistavimą. (Etc.) 


Tai, ką aprašo visiškai bendri sakiniai, yra, tiesa, tam 
tikra prasme, struktūrinės pasaulio savybės. Nepaisant to 
šie sakiniai vis dar gali būti teisingi arba klaidingi. 
Kadangi jie turi prasmę, pasauliui vis dar lieka ta pati 
erdvė. 

Pagaliau juk kiekvieno sakinio teisingumas arba klai- 
dingumas kažką keičia bendroje pasaulio struktūroje. Ir 
erdvė, kurią jai palieka visų elementariųjų sakinių VISU- 
MA, yra kaip tik ta, kurią apima visiškai bendri sakiniai. 

[Plg. 5.5262.] 


1914 10 29 
Jei elementarusis sakinys yra teisingas, tai bet kuriuo 
atveju yra dar vienu elementariuoju sakiniu daugiau. [Žr. 
5.5262.] 
Kad sakinys būtų teisingas, jis pirmiausia privalo 24- 
leti būti teisingas, ir tik tai šiek tiek susiję su logika. 


32 


1914 


Sakinys turi parodyti, ką jis nori pasakyti. Jo santykis 
su savo reikšme turi būti panašus į aprašymo santykį su 
jo objektu. 

Tačiau loginės dalykų padėties formos aprašyti ne- 
įmanoma. [Plg. 4.12 ir 4.121.] 


Vidinis santykis tarp sakinio ir jo reikšmės, žymėjimo 
būdas yra koordinačių sistema, kuri dalykų padėtį at- 
vaizduoja sakinyje. Sakinys atitinka pagrindines koordi- 
nates. 


Būtų galima dvi koordinates ap ir bp traktuoti kaip 
sakinį, kuris sako, kad materialusis taškas p yra (ab) vie- 
toje. O kad šis pasakymas būtų galimas, koordinatės a ir 
b turi iš tikrųjų apibrėžti vietą. Tam, kad pasakymas būtų 
galimas, loginės koordinatės turi iš tikrųjų apibrėžti logi- 
nę vietą! 

(Objektas, apie kurį kalbama bendruose sakiniuose, 
tiesą sakant, yra būtent pasaulis, kuris į juos patenka per 
loginį aprašymą. Todėl pasaulio, tiesą sakant, juose ir nėra, 
kaip nėra aprašyme ir aprašymo objekto.) 

Tai, kad loginė p forma tam tikra prasme turi egzis- 
tuoti, net jei p neegzistuoja [nicht der Fall ist], simboliš- 
kai matyti iš to, kad p yra [sakinyje] „-p“. 

Problema tokia: kaip gali egzistuoti p forma, jei neeg- 
zistuoja jokia šios formos dalykų padėtis. Ir kame tuomet 
iš tikrųjų glūdi ši forma?! 


Analitinių sakinių nebūna. | 


1914 10 30 
Ar galima sakyti: sakinyje „(x)“ „g(x)“ vaizduoja, 
kokia nėra [dalykų] padėtis? 

Vaizdu galima vaizduoti ir neigiamą faktą, kai vaiz- 
duojama tai, kas neegzistuoja [was nicht der Fall ist]. 


Bet jeigu mes iš tikrųjų pripažįstame šiuos vaizdavi- 
mo metodus, kas tuomet iš tikrųjų būdinga vaizdavimo 
santykiui? 


Negalima sakyti: egzistuoja kaip tik skirtingos loginės 
koordinačių sistemos! 


Egzistuoja kaip tik skirtingi vaizdavimo būdai, tarp jų 
taip pat ir [vaizdavimas] vaizdu, ir tai, kas vaizduoja, 
nėra vien ženklas ar vaizdas, bet ir vaizdavimo metodas. 
Visam vaizdavimui būdinga tai, kad jis gali atitikti arba neati- 
tikti tiesą, būti teisingas arba klaidingas. 


Juk vaizdas 17 vaizdavimo būdas yra visiškai išoriški 
tam, kas yra vaizduojama! 

Jie abu kartu, būtent vaizdas, [vaizduojantis] tam tikru 
būdu, yra teisingi arba klaidingi. (Tai, žinoma, galioja ir 
elementariajam sakiniui.) 


Kiekvienas sakinys gali būti paneigtas. Ir tai rodo, kad 
visų sakinių atžvilgiu „teisinga“ ir „klaidinga“ reiškia tą 
patį. (Tai yra ypač svarbu.) (Priešingai Russellui.) 

Sakinio reikšmė pačiu sakiniu ir jo vaizdavimo būdu turi 
būti fiksuojama ją teigiant arba neigiant. [Plg. 4.023.] 

Logikoje nebūna jokio „vienas šalia kito“, negali būti 
jokios klasifikacijos! [Žr. 5.454.] 


1914 10 31 


Toks sakinys kaip „(Ax,4).dx“ yra toks pat sudėtinis, 
kaip ir elementarusis; tai matyti iš to, kad mes turime 
specialiai paminėti skliaustuose „g“ ir „x“. Jie abu ne- 

priklausomai yra susiję su pasauliu žymėjimo santykiais, 
lygiai kaip ir elementariojo sakinio „Ja“ atveju. [Plg. 
5.5261.) 


Ar nėra taip: loginės konstantos charakterizuoja ele- 
mentariųjų sakinio formų vaizdavimo būdą? 


Sakinio reikšmė sakiniu ir jo vaizdavimo būdu turi 
būti fiksuojama ją teigiant arba neigiant. Todėl ji turi būti 
tuo sakiniu visiškai aprašoma. [Plg. 4.023.] 


Vaizdavimo būdas neatvaizduoja; tik sakinys yra 
vaizdas. 


Vaizdavimo būdas apibrėžia, kaip tikrovė turi būti 
lyginama su vaizdu. 


Atvaizduoti pirmiausia turi elementarioji sakinio for- 
ma, visas atvaizdavimas vyksta jos dėka. 


1914 11 01 


Labai lengva supainioti sakinio vaizdavimo santykį 
su savo reikšme ir teisingumo santykį. Pirmasis skirtin- 
giems sakiniams yra skirtingas, antrasis — visiems saki- 
niams yra vienodas. 


Atrodo, kad „(x,£).$x“ yra fakto ga.Jb.9c etc. forma. 
(Panašiai (Jx).dx būtų da forma, kaip aš iš tiesų ir ma- 
niau.) 


Ir kaip tik čia turi slypėti mano klaida. 


Vis dėlto ištirk elementarųjį sakinį: kokia yra „ga“ for- 
ma ir koks jos santykis su „-4a“. 


Tas precedentas, kuriuo visada norėtųsi remtis, turi 
slypėti jau pačiame ženkle. [Plg. 5.525.) 

Loginė sakinio forma turi būti duota jau per savo su- 
dedamųjų dalių formas. (O pastarosios turi reikalą tik su 
sakinių prasme, o ne su jų teisingumu ir klaidingumu.) 


Subjekto ir predikato formoje jau slypi subjekto-pre- 
dikato sakinio galimybė etc.; bet — kaip ir turi būti - nie- 
ko, kas susiję su jo teisingumu ar klaidingumu. 


Vaizdas susijęs su tikrove tokiu santykiu, kokiu jis jau 
yra susijęs. Ir tai priklauso nuo to, kaip jis privalo vaiz- 
duoti. Tas pats vaizdas atitiks tikrovę arba neatitiks pri- 
klausomai nuo to, kaip jis privalo vaizduoti. 


Sakinio ir aprašymo analogija: kompleksas, kuris atitin- 
ka šį ženklą. (Lygiai taip pat ir grafiniame vaizdavime.) 
Tiktai negalima sakyti, kad šis kompleksas atitinka tą 
ženklą (arba ką nors panašaus), tačiau tai rodo save. Ir 
todėl aprašymas taip pat įgauna kitokį pobūdį. [Plg. 4.023.] 


Juk atvaizdavimo metodas turi būti visiškai žinomas 
dar iki apskritai atsirandant galimybei tikrovę lyginti su 
sakiniu, kad būtų įsitikinta, ar jis yra teisingas ar klaidin- 
gas. Lyginimo metodas turi būti man duotas dar iki man 
pradedant lyginti. 


Tai, ar sakinys yra teisingas ar klaidingas, turi pasiro- 
dyti. 
Bet mes turime iš anksto Žinoti, kaip tai pasirodys. 


Tai, kad du Žmonės nesikauna, galima atvaizduoti juos 
atvaizduojant nesikaunančius ir besikaunančius ir pasa- 
kant, kad vaizdas rodo, kokia nera [dalykų] padėtis. Nei- 
giamais faktais būtų galima taip pat gerai atvaizduoti, kaip 
ir teigiamais [faktais]. Bet mes norime tirti tik vaizdavi- 
mo principus apskritai. 

Sakinys „p yra teisingas“ reiškia tą patį, kaip ir logi- 
nė 'p' ir sakinio „p““, kuris aprašo sakinį 'p', sandauga, 
ir abiejų sakinių sudedamųjų dalių koreliacija. Vidiniai 
sakinio ir reikšmės santykiai atvaizduojami vidiniais 'p' 


1 111 


ir „p““ santykiais. (Bloga pastaba.) 


Tik nereikia veltis į dalinius klausimus, o visuomet 
veržtis ten, kur įmanoma laisvu, nors ir ne visai aiškiu 
žvilgsniu aprėpti vieną didelę problemą kaip visumą! 


„Dalykų padėtis yra mąstoma“ („įsivaizduojama“) reiš- 
kia: mes galime susidaryti jos vaizdą. [3.001.] 


Sakinys turi apibrėžti tam tikrą loginę vietą. 

Šios loginės vietos egzistavimą garantuoja vien jo su- 
dedamųjų dalių egzistavimas, prasmingo sakinio egzis- 
tavimas. 

Net jei [tam tikroje] loginėje vietoje nėra jokio kom- 
plekso, tai vienas vis dėlto yra: ne toje loginėje vietoje. 
[Plg. 3.4.) 


1914 11 02 
Tautologijoje pasaulio atitikimo sąlygos (teisingumo 
sąlygos), t. y. atvaizdavimo santykiai, vieni kitus panai- 


kina, taigi tautologija nėra susijusi su tikrove atvaizdavi- 
mo santykiu (nieko nesako). [Plg. 4.462.] 


= a yra tautologija ne ta pačia prasme, kaip p D p. 


Tai, kad sakinys yra teisingas, reiškia ne tai, kad jis 
yra tam tikru santykiu susijęs su tikrove, bet tai, kad jis iš 
tikrųjų yra tam tikru santykiu susijęs su tikrove. 


Ar tik ne taip yra: klaidingas sakinys, kaip ir teisin- 
gas, ir nepriklausomai nuo savo klaidingumo ar teisingu- 

mo, turi prasmę, bet neturi reikšmės? (Ar čia ne geriau 
vartoti žodį „reikšmė“ ?) 


Galima būtų sakyti: jei tik man duoti subjektas ir pre- 
dikatas, tai man duotas ir santykis, kuris egzistuos arba 
neegzistuos tarp subjekto-predikato sakinio ir jo reikšmės. 
Jei tik man yra žinomas subjektas ir predikatas, aš galiu 
žinoti ir tą santykį, kuris yra neišvengiama prielaida net 
ir tuo atveju, kai subjekto-predikato sakinys yra klaidin- 
gas. 


1914 11 03 


Kad galėtų egzistuoti neigiama dalykų padėtis, turi 
egzistuoti teigiamas [dalykų padėties] vaizdas. [Plg. 
5.5151.] 


Atvaizdavimo santykio pažinimas turi remtis tik da- 
lykų padėties sudedamųjų dalių pažinimu! 


Tad ar būtų galima pasakyti: subjekto-predikato saki- 
nio ir subjekto bei predikato žinojimas įgalina mus pažinti 
vidinį santykį etc.? | 

Griežtai kalbant, šitai taip pat nėra teisinga, juk mums 


nebūtina pažinti jokio konkretaus subjekto ar predikato. 


Akivaizdu, kad elementarųjį sakinį mes suvokiame kaip 
dalykų padėties vaizdą. Kaip tai atsitinka? [Plg. 4.012.] 


Ar atvaizdavimo santykio galimybė neturi būti duota 
jau pačiu sakiniu? 


Sakinys pats atskiria tai, kas jį atitinka, nuo to, kas jo 
neatitinka. 

Pavyzdžiui, kai yra duota sakinys ir tai, kas jį atitinka, 
tuomet sakinys yra teisingas, jei dalykų padėtis YRA jį 


38 


1914 


atitinkanti, arba kai yra duota sakinys ir tai, kas jo 
neatitinka, tuomet sakinys yra teisingas, jei dalykų padė- 
tis yra jo neatitinkanti. 


Tačiau kokiu būdu mums yra duota tai, kas atitinka, 
ar tai, kas neatitinka, kas nors panašaus? 

Kaip man gali būti pranešta, kaip sakinys vaizduoja? O 
gal tai iš viso man negali būti pasakyta? O jeigu taip, ar aš 
galiu tai „žinoti“? Jei tai turėtų būti man pasakyta, šitai 
turėtų įvykti per sakinį; tačiau jis galėtų tai tik parodyti. 


Kas gali būti pasakyta, gali būti man pasakyta saki- 
niu, vadinasi, niekas, kas yra būtina visų sakinių supra- 
timui, negali būti pasakyta. 


Ta arbitrali ženklo ir ženklinamojo koreliacija, kuri yra 
sakinių galimybės sąlyga ir kurios aš pasigedau visiškai 
bendruose sakiniuose, vyksta per bendrumo žymėjimą 
[Allgemeinheitsbezeichnung], lygiai kaip elementariojo sa- 
kinio atveju — per vardus (nes bendrumo žymėjimas ne- 
priklauso vaizdui). Todėl visada buvo manoma, kad ben- 
drumas pasireiškia visai kaip argumentas. [Plg. 5.523.] 


Neigti galima tik užbaigtą sakinį. (Panaši taisyklė ga- 
lioja visoms ab funkcijoms?.) [Plg. 4.064 ir 4.0641.) 


Sakinys yra loginis dalykų padėties vaizdas. 


Neigimas yra susijęs su užbaigta neigiamojo sakinio 
prasme, o ne su jo vaizdavimo būdu. [Plg. 4.064 ir 4.0641.) 
Jei vaizdas anksčiau minėtu būdu vaizduoja tai, kas- 
ne-egzistuoja [was-nicht-der-Fall-ist], tuomet tai atsitinka 


tik dėl to, kad jis vaizduoja kažką, kas ne egzistuoja [nicht 
der Fall ist]. 

Juk vaizdas tarsi sako: „Taip nėra“ ,ir atsakymas į klau- 
simą „Kaip nėra?“ yra būtent teigiamas sakinys. 


Galima sakyti: neigimas susijęs su logine vieta, kurią 
nustato paneigtasis sakinys. [Žr. 4.0641.] 


Kad tik nebūtų prarastas tas tvirtas pamatas, ant ku- 
rio jau buvo atsistota! 


Neigiantysis sakinys apibrėžia kitą loginę vietą nei nei- 
giamasis sakinys. [Žr. 4.0641.] 

Neigiamasis sakinys ne tik nubrėžia ribą tarp neigia- 
mosios srities ir likusios, bet, žinoma, parodo ir neigia- 
mąją sritį. 

Neigiantysis sakinys apibrėžia savo loginę vietą nei- 
giamojo sakinio logine vieta, aprašydamas pirmąją kaip 


esančią už pastarosios. [Žr. 40641.) 
Sakinys yra teisingas, jei egzistuoja tai, ką jis vaiz- 
duoja. 
1914 11 04 
Kaip sakinys apibrėžia loginę vietą? 
Kaip vaizdas reprezentuoja dalykų padėtį? 


Jis pats vis dėlto nėra dalykų padėtis, juk jam visai 
nebūtina egzistuoti [der Fall zu sein]. 


Vienas vardas reprezentuoja vieną daiktą, kitas — kitą 
daiktą, ir jie patys yra susiję; taip visuma — tarsi gyvas 
vaizdas - vaizduoja dalykų padėtį. [Plg. 4.0311.| 

Žinoma, loginis ryšys tarp reprezentuojamų daiktų turi 
būti įmanomas, ir šitai bus visada [wird immer der Fall 

sein], jei daiktai bus iš tikrųjų reprezentuojami. N. B. Tas 
ryšys nėra santykis, o tik santykio buvimas. 


1914 11 05 

Taip sakinys vaizduoja dalykų padėtį tarsi be pagal- 
bos iš šalies. 

Bet kai aš sakau: sakinio sudedamųjų dalių ryšys turi 
būti įmanomas tarp reprezentuojamų daiktų — ar tik ne 
čia slypi visa problema?! Kaip tarp objektų gali būti įma- 
nomas ryšys, kurio nėra? 


„Ryšys turi būti įmanomas“ reiškia: sakinys ir dalykų 
padėties sudedamosios dalys turi būti susiję tam tikru 
santykiu. 


Taigi tam, kad sakinys vaizduotų dalykų padėtį, rei- 
kia tik, kad jo sudedamosios dalys reprezentuotų dalykų 
padėties sudedamąsias dalis ir kad pirmosios būtų susi- 
jusios ryšiu, kuris būtų įmanomas tarp pastarųjų. 


Sakinio ženklas garantuoja fakto, kurį jis vaizduoja, 
galimybę (ne tai, kad šis faktas iš tikrųjų egzistuoja [der 
Fall ist) — tai galioja taip pat ir bendriesiems sakiniams. 

Jeigu yra duotas teigiamas faktas ga, tuomet yra duo- 
ta ir (x).gx, -(Jx).£x, ga etc., etc. galimybė. (Visos loginės 
konstantos jau slypi elementariajame sakinyje.) [Plg. 5.47.) 

Taip atsiranda vaizdas. 

Norėdami vaizdu pažymėti loginę vietą, mes turime 
nustatyti jo Žymėjimo būdą (teigiamą, neigiamą etc.). 

Galima, pavyzdžiui, besifechtuojančiomis lėlėmis pa- 
rodyti, kaip neturi būti fechtuojamasi. 

1914 11 06 


Ir čia yra toks pat atvejis, kaip —a, nors vaizdas pa- 
sakoja apie tai, kas neturi įvykti, vietoj to, kas neįvyksta. 


Tai, kad paneigtą sakinį galima vėl neigti, rodo, kad 
tai, kas yra neigiama, jau yra sakinys, o ne tik sakinio 
paruoša [Vorbereitung]. [Žr. 4.0641.] 


Ar galima sakyti: čia yra vaizdas, bet ar jis atitinka ar 
neatitinka tiesą, negalima pasakyti tol, kol nebus sužino- 
ta, kas juo turi būti pasakyta? 


Vaizdas savo ruožtu turi mesti savo šešėlį ant pasaulio. 


1914 11 07 


Erdvinė ir loginė vietos panašios tuo, kad jos abi yra 
egzistavimo galimybės. [Plg. 3.411.] 


1914 11 08 


Tai, kas sakiniuose apie tikimybę gali būti patvirtinta 
eksperimentu, jokiu būdu negali būti matematika! [Plg. 
5.154.) 


Tikimybiniai sakiniai yra gamtamokslinių dėsnių iš- 
traukos. [Plg. 5.156.) 

Jie yra apibendrinimai ir išreiškia ne visišką tų dėsnių 
žinojimą. [Plg. 5.156.] 

Jei aš, pavyzdžiui, traukčiau iš urnos juodus ir baltus 
rutulius, tai prieš traukdamas negalėčiau pasakyti, ar iš- 
trauksiu baltą ar juodą rutulį, nes aš nepakankamai gerai 
žinau su tuo susijusius gamtos dėsnius; bet aš vis delto 
žinau tai, kad tuo atveju, jei juodų ir baltų rutulių yra po 
lygiai, tai nuolat traukiant ištrauktų juodųjų rutulių skai- 

čius artės prie baltųjų skaičiaus; būtent tokiu tikslumu aš 
vis delto žinau gamtos dėsnius. [Plg. 5.154.] 


1914 11 09 

Tai, ką aš Žinau apie tikimybinius sakinius, yra tam 

tikros bendros neapibendrintų gamtamokslinių sakinių 

savybės, kaip, pavyzdžiui, jų simetrija tam tikrais atžvil- 
giais, jų asimetrija kitais etc. [Plg. 5.156.) 


Dėlionių paveikslėliai [Vexierbilder] ir dalykų padė- 
čių matymas. [Plg. 5.5423.] 


Tai, ką aš norėčiau pavadinti savo stipriąja scholastine 
nuojauta, buvo geriausių mano atradimų priežastis. 


„Ne p“ ir „p“ prieštarauja vienas kitam, jie abu negali 
būti teisingi; bet aš vis dėlto galiu juos abu nusakyti, abu 
vaizdai egzistuoja. Jie yra vienas šalia kito. 


Arba greičiau „p“ ir „p“ yra tarsi vaizdas ir begalinė 
plokštuma už šio vaizdo (loginė vieta). 

Begalinę išorinę erdvę aš galiu sukonstruoti tik pa- 
naudodamas vaizdą, kuriuo aš tą erdvę apriboju. 


1914 11 10 


Kai aš sakau „p yra galimas“, ar tai reiškia, kad „p“ 
turi prasmę“? Ar pirmasis sakinys yra apie kalbą, nes sa- 
kinio ženklo („p“) egzistavimas yra svarbus ir jo prasmei? 
(Tokiu atveju jis būtų visiškai nesvarbus.) Bet gal jis nori 
pasakyti visai ne tai, ką rodo „p v -p“? 


Ar mano ženklų kalbos tyrimas neatitinka mąstymo 
procesų tyrimo, kurį filosofai visuomet laikė tokiu svar- 
biu logikos filosofijai? Tiktai jie visuomet susipainiodavo 

neesminiuose psichologiniuose tyrinėjimuose, ir panašus 
pavojus gresia taip pat ir mano metodui. [Žr. 4.1121.] 


1914 11 11 


Kadangi „a = b“ nėra sakinys, o „x = y“ nėra funkcija, 
tai „klasė X (x = x)“, taip pat ir vadinamoji nulinė klasė 
yra nesąmonė. (Beje, visuomet jau buvo jaučiama, kad 
tais atvejais, kai buvo remiamasi sakinių konstrukcijomis 
su x = x, a = aetc. būdavo išsisukinėjama; taigi, jei sako- 
ma „a egzistuoja“, tai reiškia „(Jx)x = a“.) 

Tai klaidinga: juk jau pats klasių apibrėžimas garan- 
tuoja tikrų funkcijų egzistavimą. 


Jei atrodo, kad aš dabar pasakau nulinės klasės funk- 
ciją, tai aš sakau, kad ši funkcija yra teisinga visoms funk- 
cijoms, kurios yra nulinės, — ir šitai aš galiu pasakyti net 
ir tuomet, jei nėra nei vienos nulinės funkcijos. 


Arx *x. = dx identiškas 
(x).- dx ? Žinoma! 


Sakinys nurodo galimybę, kad [dalykų] padėtis yra 
tokia ir tokia. 


1914 11 12 
Neigimas yra aprašymas tokia pačia prasme, kaip ir 
pats elementarusis sakinys. 


Sakinio teisingumą galėtume pavadinti galimu, tauto- 
logijos — neabejotinu, o kontradikcijos - neįmanomu. Čia 
jau turime gradaciją, kuri mums reikalinga tikimybei 
apskaičiuoti. [Plg. 4.464.] 


Tautologijoje elementarusis sakinys, žinoma, vis dar 
atvaizduoja, tačiau jis taip silpnai susijęs su tikrove, kad 

ši turi neribotą laisvę. Tuo tarpu kontradikcija nustato 
tokius apribojimus, kad per juos negali egzistuoti jokia 
tikrovė. 


Yra taip, tarsi loginės konstantos elementariojo saki- 
nio vaizdą projektuotų tikrovėje, kuri tuomet gali atitikti 
šią projekciją arba neatitikti. 

Nors paprastajame sakinyje jau glūdi visos loginės kon- 
stantos, vis dėlto jame turi glūdėti ir jo paties visas ir 
neišskaidytas provaizdis [Urbild]! 


Tačiau galbūt ne paprastasis sakinys yra vaizdas, o 
greičiau jo provaizdis, kuris turi glūdėti jame? 


Tuomet šis provaizdis tikrai nėra sakinys (tačiau turi 
sakinio pavidalą), ir jis galėtų atitikti Frege's „prielaidą“ 
[„Annahme“]. 


Tuomet sakinys būtų sudarytas iš provaizdžių, kurie 
būtų projektuojami pasaulyje. 


1914 11 13 


Šiame darbe labiau nei bet kuriame kitame yra patei- 
sinama tai, kad klausimai, kurie buvo laikomi išspręstais, 
vėl nagrinėjami naujais aspektais tarsi būtų neišspręsti. 


1914 11 14 


Pagalvok apie neigiamų faktų vaizdavimą modeliais. 
Pavyzdžiui, du geležinkelio traukiniai negali stovėti ant 
bėgių taip ir taip. Sakinys, vaizdas, modelis neigiama pras- 
me yra tarsi kietas kūnas, kuris apriboja kito [kūno] judė- 
jimo laisvę; teigiama prasme - tarsi kietos substancijos 
apribota erdvė, kurioje kūnas turi savo vietą. [Plę. 4.463.] 

Šis įvaizdis labai aiškus ir turėtų vesti prie sprendimo. 


1914 11 15 
Vaizdo projekcija tikrovėje 
a Tikrovė 


——1————— Modelis (Vaizdas) 


11 


„„a 
(Maxwellio!? mechaninių modelių metodas.) 


Tik nesirūpink tuo, ką jau kartą parašei! Tik visada 
pradėk mąstyti iš naujo, tarsi visai nieko dar nebūtų įvykę! 


Tas šešėlis, kurį vaizdas meta ant pasaulio. Kaip man 
jį tiksliai sugriebti? 

Tai yra gili paslaptis. 

Tai yra neigimo paslaptis: dalykų padėtis ne tokia, ir 
vis dėlto mes galime pasakyti, kokia dalykų padėtis nėra. 

Sakinys kaip tik yra tik dalykų padėties aprašymas. 
(Tačiau visa tai - dar tik paviršiuje.) [Plg. 4.023.] 

Viena įžvalga pradžioje verta daugiau nei daugybė jų 
kur nors per vidurį. 

1914 11 16 


Ženklo „0“ įvedimas siekiant padaryti įmanomą de- 
šimtainį žymėjimą. Loginė šios procedūros reikšmė. 

1914 11 17 


Tarkime, kad „ga“ yra teisinga. Ką reiškia pasakyti, 
kad -ga yra galima? 
(Tas Ja reiškia tą patį, ką ir -(-ga).) 


1914 11 18 


Čia viskas sukasi vien tik apie loginės vietos egzista- 
vimą. 
Bet kas - po velnių — yra ši „loginė vieta“?! 


1914 11 19 
Sakinys ir loginės koordinatės: tai ir yra loginė vieta. 
[Plg. 3.41.] 


1914 11 20 


Juk realybė, kuri atitinka sakinio prasmę, negali būti 
kas nors kita, kaip jo sudedamosios dalys, nes visa kita 
juk mums nėra žinoma. 


Jei realybė yra dar ir kažkas kita, tuomet tai, bet ku- 
riuo atveju, negali būti nei pažymėta, nei išreikšta, nes 
pirmuoju atveju tai būtų tik dar viena sudedamoji dalis, 
o antruoju atveju išraiška būtų sakinys, dėl kurio vėl kil- 
tų ta pati problema, kaip ir dėl pirminio sakinio. 

1914 11 21 

Ką aš iš tikrųjų Žinau, kai.suprantu „ga“ prasmę, bet 
nežinau, ar jis teisingas ar klaidingas? Juk aš tada žinau 
ne daugiau kaip da v ga; ir tai reiškia, kad aš nieko 
nežinau. 

Kadangi realybės, kurios atitinka sakinio prasmę, yra 
tik jo sudedamosios dalys, tai ir loginės koordinatės gali 
būti susijusios tik su jomis. 


1914 11 22 
Šioje vietoje aš vėl bandau išreikšti kažką, ko neįma- 
noma išreikšti. 
1914 11 23 
Nors sakinys gali nurodyti tik vieną loginės erdvės 
vietą, vis dėlto per jį jau turi būti duota visa loginė erdvė. 
Priešingu atveju — būtent koordinacijoje - per neigimą, 
disjunkciją etc. būtų įvedami vis nauji elementai, o to, 
žinoma, neturi būti. [Plg. 3.42.] 


1914 11 24 


Sakinio ir dalykų padėties tarpusavio santykis toks, 
kaip metro ilgumo matavimo liniuotės santykis su ma- 
tuojamu ilgiu. 


Tai, kad iš sakinio „(x).dx“ galima išvesti sakinį „ga“, 
rodo, kaip bendrumas egzistuoja ir ženkle „(x).dx“. 

Žinoma, tas pats galioja ir bendrumo žymėjimui ap- 
skritai. 


Sakinyje mes provaizdį pritaikome [anlegen] prie tik- 
rovės. 


(Nuolat tyrinėjant neigiamus faktus, atrodo tarsi jie 
suponuotų sakinio ženklo egzistavimą.) 


Ar neigiamo sakinio ženklas turi būti sudaromas re- 
miantis teigiamo sakinio ženklu? (Aš manau, taip!) 

Kodėl neigiamą sakinį negalima išreikšti per neigiamą 
faktą?! Tai yra taip, tarsi vietoj metro ilgumo matavimo 
liniuotės kaip lyginimo objektas būtų imama erdvė anapus 
liniuotės. [Plg. 5.5151.] 

Kaipgi sakinys „—p“ prieštarauja sakiniui „p“? Vidiniai 
abiejų ženklų santykiai turėtų reikšti prieštaravimą. 


Žinoma, apie kiekvieną neigiamą sakinį turi būti įma- 
noma paklausti, kokia nėra [dalykų] padėtis; tačiau atsa- 
kymas į tai vėlgi yra tik sakinys. (Ši pastaba nepilna.) 


1914 11 25 
Ta neigiama dalykų padėtis, kuri naudojama kaip žen- 
klas, juk gali kuo puikiausiai egzistuoti be ją pačią išreiš- 
kiančio sakinio. 
Tyrinėjant šias problemas nuolat atrodo, tarsi jos būtų 
jau išspręstos, ir ši iliuzija kyla iš to, kad šios problemos 
dažnai mums dingsta iš akių. 


Tai, kad -4a egzistuoja [der Fall ist], aš galiu pamatyti 
tik stebėdamas gX ir a. 


Klausimas toks: ar teigiamas faktas yra pirminis, o 
neigiamas — antrinis, ar jie abu yra to paties lygio? O 
jeigu taip, tai kaip tuomet yra su faktais pvą, p>ą etc., ar 
jie nėra to paties lygio kaip -p? Bet ar neturėtų tuomet 
visi faktai būti to paties lygio? Klausimas yra būtent toks: 
ar egzistuoja dar kokie nors faktai, išskyrus teigiamus? 
(Juk yra sunku to, kas neegzistuoja [nicht der Fall ist], 
nesupainioti su tuo, kas vietoj to e9zistuoja [der Fall ist). 


Aišku, kad visos ab-funkcijos — tai tik daugybė skirtin- 
gų tikrovės matavimo metodų. O matavimo su p ir -p 
metodai, be abejo, kažkuo ypatingu lenkia visus kitus. 


Yra dualizmas, teigiami ir neigiami faktai, kuris man 
neduoda ramybės. Juk negali būti tokio dualizmo. Tačiau 
kaip jo išvengti? 

Visa tai išsispręstų savaime supratus sakinio esmę! 


1914 11 26 

Jeigu apie kurį nors daiktą yra išsakyti visi teigiami 

pasakymai, tai argi nėra kartu jau išsakyti ir visi neigia- 
mi! Čia ir yra visa esmė! 


Baisusis teigiamo ir neigiamo dualizmas neegzistuoja, 
nes (x).dx etc., etc. nėra nei teigiami, nei neigiami. 


Jei jau teigiamas sakinys neturi glūdėti neigiamame, 
tai ar teigiamo sakinio provaizdis, bet kuriuo atveju, ne- 
turi glūdėti neigiamame? 


Kai mes skiriame - ir būtent kiekviename įmanoma- 
me užrašyme — -aRb ir -bRa, tai kiekviename iš šių už- 
rašymų mes numanome kaip prielaidą tam tikrą argu- 
mento ir argumento vietos koreliaciją neigiamame 
sakinyje; tai ir yra paneigiamo [verneinten] teigiamo sa- 
kinio provaizdis. 


Taigi, ar ši sakinio sudedamųjų dalių koreliacija, kuria 
dar nieko nėra pasakyta, nėra tikrasis vaizdas sakinyje? 


Ar tik manasis neaiškumas nekyla iš santykių esmės 
nesupratimo? 


Ar galima neigti vaizdą? Ne. Tuo ir skiriasi vaizdas ir 
sakinys. Vaizdas gali būti naudojamas kaip sakinys. Bet 
tuomet prie jo kažkas pridedama, todėl dabar jis kažką 
sako. Trumpai tariant, aš galiu tik neigti, kad vaizdas yra 
teisingas, bet vaizdo neigti aš negaliu. 


Tai, kad aš sudedamąsias vaizdo dalis koreliuoju su 
objektais, del to jis dabar vaizduoja dalykų padėtį ir yra 
arba teisingas, arba neteisingas. (Pavyzdžiui, vaizdas vaiz- 
duoja kambario vidų etc.) 

1914 11 27 
„p“ yra teisinga, jei p yra klaidinga. Taigi teisingo 
sakinio „p“ dalis yra klaidingas sakinys. Kaip dabar til- 
dė „—“ gali jį padaryti atitinkančiu tikrovę? Tiesa, mes 
jau sakėme, kad tai yra ne vien tildė „=“, bet visa, kas yra 
bendra įvairiems neigimo ženklams. O tai, kas bendra 
jiems visiems, aišku, turi išplaukti iš paties neigimo reikš- 
mės. Taigi neigimo ženkle turi atsispindėti ir jo paties 
reikšmė. [Plg. 5.512.] 


1914 11 28 


Neigimas susijungia su elementariojo sakinio ab-funk- 
cijomis. O loginės elementariojo sakinio funkcijos, lygiai 
kaip ir visos kitos, turi atspindėti savo reikšmę. 


1914 11 29 
ab-funkcija nepasilieka prieš elementarųjį sakinį, o per- 
smelkia jį. 
Kas gali būti parodyta, negali būti pasakyta. [4.1212.] 
Aš manau, kad lygybės ženklą būtų galima visai pa- 
šalinti iš mūsų ŽžŽymėjimų, ir lygybę visada nurodyti tik 
per ženklų lygybę (atsižvelgiant į aplinkybes). Tiesa, tada 
£(a,a) nebūtų specialus (x,y).£(x,y) atvejis, o da nebūtų 
specialus (Xx,y).£x.fy atvejis. Bet tada vietoj $x.dy>x,y X = y 
galima tiesiog rašyti -(3x,y).dx.gdy. [Plg. 5.53 ir 5.533.] 
Šitaip užrašius net ir pseudosakinys (x)x = a ar pana- 
šūs į jį praranda visą savo teisėtumo regimybę. [Plg. 5.534.) 


1914 12 01 


Sakinys tarsi sako: šis vaizdas negali (arba gali) daly- 
kų padėtį vaizduoti tokiu būdu. 

1914 12 02 


Bet šitai priklauso nuo to, kas bus nustatyta kaip ski- 
riantis sakinį nuo paprasto vaizdo. 


1914 12 04 

Pažvelkim, pavyzdžiui, į lygybę — = p = p: ją, kaip ir 

kas kitas, apibrėžia ženklas, [žymintis] p, nes ji sako, jog 

„p“ ir „— — p“ turi kažką bendra. Dėl šito tas ženklas 

įgauna savybių, atspindinčių tai, kad dvigubas neigimas 
yra teigimas. 


1914 12 05 


Kaip „pv-p“ nieko nesako? 


1914 12 06 


Newtono mechanika leidžia pasaulį aprašyti vieninga 
forma. Įsivaizduokime baltą plokštumą su netaisyklingo- 
mis juodomis dėmėmis. Dabar sakome: kad ir koks tokiu 
būdu susidarytų vaizdas, aš visada galėsiu kiek tik noriu 
priartėti prie jo aprašymo, uždengdamas plokštumą ati- 
tinkamo smulkumo kvadratų tinklu ir tada apie kiekvie- 
ną kvadratą pasakydamas, kad jis yra baltas arba juodas. 
Tokiu būdu šios plokštumos aprašymui aš suteiksiu vie- 
ningą formą. Ši forma yra sutartinė [beliebig], nes aš taip 
pat sėkmingai būčiau galėjęs naudoti trikampių ar šešia- 
kampių tinklą. Gali būti, kad aprašymas trikampių tinklu 
būtų buvęs paprastesnis, t. y., kad stambesniu trikampių 
tinklu mes būtume galėję plokštumą aprašyti tiksliau nei 
smulkesniu kvadratų tinklu (ar atvirkščiai) etc. Skirtin- 
gus tinklus atitinka skirtingos pasaulio aprašymo siste- 
mos. Mechanika apibrėžia pasaulio aprašymo formą, sa- 
kydama: visus pasaulio aprašymo sakinius turi būti 

galima gauti nurodytu būdu iš tam tikro skaičiaus duotų 
sakinių — mechanikos aksiomų. Tokiu būdu ji teikia ply- 
tas mokslo pastato statybai ir sako: kad ir kokį pastatą 
norėtum pastatyti, kiekvieną iš jų tu turi kokiu nors būdu 
surinkti iš šitų ir tiktai šitų plytų. 

Kaip remiantis skaičių sistema galima užrašyti bet ko- 
kį skaičių, taip remiantis mechanikos sistema galima už- 
rašyti bet kokį fizikos sakinį. 

[6.341.] 

Ir čia mes matome logikos ir matematikos tarpusavio 
santykį. 

(Tinklas galėtų būti sudarytas ir iš skirtingų figūrų.) 

Tai, kad koks nors vaizdas, kaip anksčiau minėtas, 
gali būti aprašytas atitinkamos formos tinklu, nieko nesa- 
ko apie [patį] vaizdą (nes šitai galioja kiekvienam pana- 
šiam vaizdui). Tačiau vaizdą charakterizuoja tai, kad jis 
gali būti aprašytas tam tikru tam tikro smulkumo tinklu. 
Taigi ir apie pasaulį nieko nesako tai, kad jis gali būti 
aprašytas Newtono mechanika; bet turbūt [kai ką sako 
tai], kad jis gali būti ja aprašytas būtent taip, kaip ir yra 
aprašomas [wie dies eben der Fall ist]. (Šitai aš nujaučiau 
jau seniai). Apie pasaulį kai ką sako ir tai, kad viena me- 
chanikos sistema jį aprašyti paprasčiau nei kita. 

[Plg. 6.342.] 

Mechanika yra tam tikras bandymas visus sakinius, ku- 
rių mums reikia pasauliui aprašyti, konstruoti pagal vie- 
ną planą. (Hertzo!! neregimosios masės.) [Plg. 6.343.] 

Pripažįstama, kad Hertzo neregimosios masės yra pseu- 
doobjektai. 


1914 12 07 


Sakinio loginės konstantos yra jo teisingumo sąlygos. 

1914 12 06 

Už mūsų minčių, teisingų ir klaidingų, visuomet būna 

tamsus pamatas, kurį mes tik vėliau galime iškelti į švie- 
są ir išsakyti kaip mintį. 


1914 12 12 


p tautologija = p; t. y. tautologija nieko nesako! [Plg. 
4.465.) 


1914 12 13 

Ar neigimo esmė pasibaigia tuo, jog tai yra operacija, 
kuri panaikina pati save? Tuomet x turėtų reikšti neigi- 
mą, jei XXp = p, esant sąlygai, kad xp = p. 

Viena yra tikra, kad esant šioms abiem lygybėms x 
nebegali reikšti teigimo! 

Ir argi šių operacijų gebėjimas išnykti nerodo, kad jos 
yra loginės? 


| 1914 12 15 
Akivaizdu, kad rašytus ab-funkcijų ženklus mes gali- 
me įvesti kokius tik norime, tikrasis ženklas susiformuos 
automatiškai. O kokios savybės tokiu atveju susiformuos 
savaime? 
Vaizdą (sakinį) supantys loginiai pastoliai apibrėžia 
loginę erdvę. [Plg. 3.42.) 
1914 12 16 
„ Sakinys turi apimti [Įdurchgreifen] visą loginę erdvę. 
[Plg. 3.42.) 
1914 12 17 


ab-funkcijų ženklai nėra materialūs, priešingu atveju 
jie negalėtų išnykti. [Plg. 5.44 ir 5.441.) 

1914 12 18 


Tikrame sakinio ženkle turi būti išskiriama tiek [mo- 
mentų], kiek [jų] išskiriama dalykų padėtyje. Čia slypi jų 
tapatumas. [Plg. 4.04.) 


1914 12 20 


[Zenkle] „p“ atpažįstama ne daugiau ir ne mažiau nei 


41 


„p ? 
Kaip gali dalykų padėtis atitikti „p“ ir neatitikti „-p'? 
Galima ir taip paklausti: jei aš, turėdamas tikslą susi- 


kalbėti su kitu, norėčiau išrasti kalbą, kokias taisykles mū- 
sų išsireiškimams turėčiau su juo suderinti? 


1914 12 23 

Būdingas mano fizikinio gamtos aprašymo reikšmės 

teorijos pavyzdys: dvi šilumos teorijos; vienu atveju šilu- 
ma traktuojama kaip medžiaga, kitu — kaip judėjimas. 


1914 12 25 

„Sakinys kažką sako“ reiškia tą patį, kaip ir: jis turi tam 
tikrą santykį su tikrove, kokia ji bebūtų. O jei ji yra duota 
ir taip pat duotas tas santykis, tuomet sakinio prasmė yra 
žinoma. „pvą“ santykis su tikrove kitoks nei „p.ą“, etc. 


Sakinio galimybė, žinoma, pagrįsta objektų PAKEITIMO 
[VERTRETUNGĮ ženklais principu. [Plg. 4.0312.] 


Taigi sakinyje kažkas pakeičiama kažkuo. 
Tačiau yra ir bendras cementas [Bindemittel]. 


Mano pagrindinė mintis yra ta, kad loginės konstan- 
tos negali pakeisti, kad fakto logika negali būti pakeičiama. 
[Zr. 4.0312.] 

1914 12 29 
Sakinyje objektą pakeičia vardas. [3.22.] 


1915 01 11 


Metro ilgumo matavimo liniuotė dar nerodo, kad ma- 
tuojamo objekto ilgis yra vienas metras. 

Net ir tada, kai mes žinome, kad ji skirta matuoti šį 
konkretų objektą. 

Ar negalėtume klausti: ką reikėtų pridėti prie šitos 
matavimo liniuotės, kad ji ką nors sakytų apie objekto 
ilgį? 


(Matavimo liniuotė be šio papildymo būtų „prielaida“.) 


1915 01 15 
Sakinio ženklas „pvą“ yra teisingas, jei p egzistuoja 
[der Fall ist], jei ą egzistuoja [der Fall ist] ir jei jie abu 
egzistuoja [der Fall sind]; kitais atvejais jis neteisingas: tai 
atrodo be galo paprasta; toks pat paprastas bus ir spren- 
dimas. 
1915 01 16 
Sakinys koreliuoja su hipotetine dalykų padėtimi. 
Ši dalykų padėtis duota per jos aprašymą. 
Sakinys yra dalykų padėties aprašymas. [Žr. 4.023.] 
Kaip objektas aprašomas pagal jo išorines savybes, taip 
sakinys aprašo faktą pagal jo vidines savybes. [Žr. 4.023.] 
Aprašymas yra teisingas, jei objektas turi aprašytąsias 
savybes. Sakinys yra teisingas, jei dalykų padėtis turi sa- 
kiniu nurodytas vidines savybes. 

1915 01 17 
Dalykų padėtis p.ą apimama [fdllt unter] sakiniu „pvą“. 
Apie palyginimą su tinklu fizikoje: nors dėmės yra 
geometrinės figūros, bet geometrija, savaime aišku, mums 
visiškai nieko negali pasakyti apie jų formą ir padėtį. Ta- 
čiau tinklas yra grynai geometrinis, visos jo savybės gali 
būti nurodytos a priori. [Žr. 6.35.] 
1915 01 18 
Sakinio ir aprašymo palyginimas yra grynai loginis, ir 
todėl turi būti vystomas toliau. 
1915 01 20 
Kokiu būdu visa yra loginė sąvoka? 
Kokiu būdu visa yra formos sąvoka? 
Kaip atsitinka, kad visa gali pasirodyti kiekviename 
sakinyje? | 
Nes tai yra formos sąvokos [Formbegriff] būdingas 


bruožas! 


ATRODO, kad visa yra arčiau sakinio turinio nei for- 
mos. | 

Visa — daiktai, visa — funkcijos, visa — santykiai: yra 
taip, tarsi visa būtų jungiamoji grandis tarp daikto, funk- 
cijos etc. sąvokos ir atskiro daikto, atskiros funkcijos. 

Bendrumas esmiškai susijęs su elementariąja FORMA. 


Išganingas žodis?! 


1915 01 21 


Perėjimas nuo bendro sakinio formos nagrinėjimo: be 
galo sunku, pasakiška. 

1915 01 22 
Visa mano užduotis yra išaiškinti sakinio esmę. 
Tai reiškia nurodyti visų faktų, kurių vaizdas yra sa- 
kinys, esmę. 


Nurodyti visos būties esmę. 


(Ir čia būtis nereiškia egzistavimo - tuomet tai būtų 
beprasmiška.) 


1915 01 23 
Neigimas yra operacija. [Plg. 5.2341.] 


Operacija Žymi operaciją. 

Žodis yra zondas; vienas siekia giliai; kitas — tik visiš- 
kai negiliai. 

Operacija, žinoma, nieko nesako, [byloja] tiktai jos re- 
zultatas; o jis priklauso nuo jos objekto. [Plg. 5.25.) 


1915 01 24 
Loginės pseudofunkcijos yra operacijos. 
Tik operacijos gali išnykti! [Plg. 5.254.) 
Neigiamas sakinys pašalina tikrovę. 


Kaip gali visa apimanti, pasaulį atspindinti logika nau- 
doti tokius specialius triukus [Haken] ir manipuliacijas?! 
Tik visiems jiems susimezgant į be galo smulkų tinklą, į 
didžiulį veidrodį! [5.511.] 


1915 01 25 


Galima taip pat sakyti: —p yra klaidinga, jei p yra tei- 
singa. 


58 


1915 


1915 01 29 
Kalba yra artikuliuota. [Plg. 3.141.] 


1915 02 07 

Muzikinės temos yra sakiniai tikrąja šio žodžio pras- 

me. Todėl logikos esmės pažinimas nuves prie muzikos 
esmės pažinimo. 

1915 02 14 

Jeigu egzistuotų matematiniai objektai — loginės kon- 

stantos, — tuomet sakinys „Aš valgau 5 slyvas“ būtų ma- 


tematikos sakinys. Ir jis netgi ne taikomosios matemati- 
kos sakinys. 


Sakinys turi visiškai aprašyti savo reikšmę. [Plg. 4.023.) 


1915 03 04 
Melodija yra tam tikros rūšies tautologija, ji yra užda- 
ra savyje; ji tenkina pati save. 
1915 03 05 
Žmonija visada nujautė, jog turi egzistuoti klausimų 
sritis, atsakymai į kuriuos —- 4 priori — yra simetriški ir 
sutelkti į uždarą, taisyklingą struktūrą. [Zr. 5.4541.] 


(Kuo senesnis žodis, tuo giliau jis siekia.) 


1915 03 06 

Neigimo, disjunkcijos, tiesos ir klaidingumo proble- 

mos - tai tik vienos didžiulės problemos atspindžiai įvai- 

riai sustatytuose dideliuose ir mažuose filosofijos veidro- 
džiuose. 

1915 03 07 

Kaip -€, -Ęv-€ etc. yra ta pati funkcija, taip ir vn, 

n>=n etc. yra ta pati - būtent tautologinė — funkcija. Ji, 

kaip ir kitos, gali būti tyrinėjama — ir, ko gera, ne be 
naudos. 


1915 03 08 


Mano problema yra tik didžiulė išraiškos problema. 


1915 03 18 


Aišku, kad tiksliausios sakinio ženklo analizės rezul- 
tatas negali būti tai, ką jis sako, bet greičiausiai tai, ką jis 
gali sakyti. 


1915 03 27 
Vaizdas gali pakeisti aprašymą. 


1915 03 29 


Priežastingumo dėsnis yra ne dėsnis, o tam tikro dės- 
nio forma. [Plg. 6.32.) 


„Priežastingumo dėsnis“ - tai klasės pavadinimas [Gat- 
tungsnamel. Ir kaip mechanikoje, sakykime, egzistuoja 
minimumo dėsniai - pavyzdžiui, mažiausio poveikio dės- 
nis, - taip ir fizikoje egzistuoja tam tikras priežastingumo 
dėsnis, priežastingumo formos dėsnis. [Plg. 6.321.] 

Juk Žmonės taip pat nujautė, kad turi egzistuoti tam 
tikras „mažiausio poveikio dėsnis“, dar prieš tiksliai su- 
žinodami, kaip jis skamba. 

(Čia, kaip dažnai ir būna, tai, kas aprioriška, pasireiškia 
kaip kažkas grynai logiška.) 

[Plę. 63211.) 

1915 04 03 


Sakinys yra pasaulio matas. 


Tai yra vyksmo vaizdas, ir jis neteisingas. Kaip tuo- 
met jis vis dar gali būti to vyksmo vaizdu? 


„a“ gali pakeisti a, o „b“ gali pakeisti b, kai „a“ yra 
santykyje „R“ su „b“: kaip tik čia slypi tas ieškomas PO- 
TENCIALUS vidinis santykis. 


1915 04 05 
Sakinys nėra žodžių mišinys. [Žr. 3.141.] 


1915 04 11 


Taip pat ir melodija nėra tonų mišinys, kaip kad mano 
visi, kurie yra nemuzikalūs. [Plg. 3.141.] 


1915 04 12 
Aš negaliu nuo sakinio esmės pereiti prie atskirų logi- 
nių operacijų!!! 


1915 04 15 


Aš negaliu sužinoti būtent to, kiek sakinys yra dalykų 
padėties vaizdas! 
Aš jau beveik pasirengęs atsisakyti visų savo pastangų. 


1915 04 16 


Aprašymas, taip sakant, irgi yra operacija, kurios ba- 
zė —- jos aprašymo priemonės, o rezultatas — aprašytasis 
objektas. 


Ženklas „Ne“ yra visų neigiančiųjų ženklų klasė. 


1915 04 15 


Subjektyvusis universumas. 

Užuot sakinyje atlikę logines operacijas su jį sudaran- 
čiais sakiniais, mes galime jiems priskirti ženklus [Mar- 
ken] ir jais operuoti. Tuomet Han tikram sakiniui-vaizdui 
yra priskiriama pačiu sudėtingiausiu būdu su juo susijusi 
ženklų konsteliacija [Markensternbild]. 

(aRb, cSd, ge) ((Ppvą)r : >: gr . =. pvr) 

P. 49 ro 


1915 04 18 


Neigimo operaciją charakterizuoja 16 perėjimas nuo p 
prie -p. (Geriausias įrodymas: neigimas taip pat veda nuo 


=p prie p.) 
1915 04 19 


To, kas atsispindi kalboje, aš negaliu ja išreikšti. [Plg. 
4.121.) 


1915 04 23 


Mes a priori netikime tvarumo dėsniu [Erhaltungsge- 
setz], mes a priori žinome jo loginės formos galimybę. [6.33.] 


Visi tie a priori žinomi sakiniai, tokie kaip pakankamo 
pagrindo dėsnis, tolydumo gamtoje dėsnis etc., etc., visi 
jie yra apriorinės galimų mokslo sakinių formų įžvalgos. 
[Plęg. 6.34.] 


“12. žinoma, nėra arbitrali ar savo 


„Okamo skustuvas 
praktine sėkme pateisinta taisyklė. Ji sako, kad nereika- 
lingi ženklų vienetai [Zeichen-Einheiten] nieko nereiškia. 


[Žr. 5.47231.] 


Aišku, kad ženklai, tarnaujantys tam pačiam tikslui, 
yra logiškai identiški. Grynai logiška yra kaip tik tai, ką 
jie visi gali atlikti. [Plg. 5.47321.] 

1915 04 24 


Logikoje (matematikoje) procesas ir rezultatas yra ly- 
giaverčiai. (Todėl nėra jokių netikėtumų.) [6.1261.) 


1915 04 25 


Kadangi kalba vidiniais santykiais susijusi su pasauliu, 
tai ji ir šie santykiai apibrėžia loginę faktų galimybę. Jei 
mes turime ženklą, turintį reikšmę, tai jis turi būti tam 
tikru vidiniu santykiu susijęs su tam tikra struktūra. Žen- 
klas ir santykis vienareikšmiškai apibrėžia loginę ženkli- 
namojo formą. 


Tačiau argi negali koks nors vadinamasis daiktas būti 
koreliuotas lygiai tokiu pat būdu, kaip ir koks nors kitas 
toks [daiktas|? 

Pavyzdžiui, visiškai aišku, kad kalbos žodžius mes 
suvokiame ir vartojame kaip vienas kitam logiškai ekvi- 
valentiškus vienetus. 


Visuomet atrodo, tarsi egzistuotų kažkas, ką galima 
traktuoti kaip daiktą, ir, kita vertus — tikri paprasti daiktai. 


Aišku, nei brūkšnys, nubrėžtas pieštuku, nei garlaivis 
nėra paprasti. Ar tarp jų abiejų iš tiesų yra loginis ekvi- 
valentiškumas? 

„Dėsniuose“, tokiuose kaip pakankamo pagrindo dės- 


nis etc., kalbama apie tinklą, o ne apie tai, ką tinklas ap- 
rašo. [Žr. 6.35.] 


1915 04 26 


Per bendrumą įprastiniai sakiniai turėtų įgyti savąjį 
paprastumo atspaudą [Gepragej. 

Mes turime suprasti, kaip kalba rūpinasi pati savimi. 


Sakinys, kuris kalba apie „kompleksą“, yra vidiniu san- 
tykiu susijęs su sakiniu, kuris kalba apie jo sudedamąją 
dalį. [Žr. 3.24.] 


1915 04 27 


Valios laisvę sudaro tai, kad ateities įvykiai negali būti 
žinomi dabar. Mes galėtume juos žinoti tik tuomet, jei 
priežastingumas būtų VIDINIS būtinumas, kaip, tarkime, 
loginės išvados būtinumas. Žinojimo ir to, kas žinoma, 
ryšys yra loginio būtinumo ryšys. [Žr. 5.1362.] 


Man nereikia rūpintis kalba. 


Neteisingumas panašus į netapatumą. 


1915 04 28 

Neigimo operacija glūdi ne, sakykim, [ženklo] - pa- 

rašyme priekyje [sakinio], bet visų neigiančiųjų operacijų 
klasėje. 


Tačiau kokias savybes tuomet turi ši ideali neigiančio- 
ji operacija? 

Kaip paaiškėja, kad du pasakymai suderinami vienas 
su kitu? 

Jei [pasakyme] pvą vietoje g parašysime p, tuomet 
pasakymas pavirs p! 


Ar ženklas p.ą priklauso prie tų, kurie teigia p? Ar p 
yra vienas iš pvą ženklų? 

Ar galima taip pasakyti: visi ženklai, kuriais neteigia- 
ma p, kurių neteigia p ir kurie neturi savyje p, kaip tau- 
tologija ar kontradikcija, — visi šie ženklai neigia p? 

1915 04 29 
Tai yra visi ženklai, kurie yra priklausomi nuo p ir 
kurie nei teigia p, nei yra p teigiami. 


1915 04 30 


Operacijos buvimas pats savaime, žinoma, nieko negali 
sakyti! 


p teigia visi sakiniai, iš kurių jis seka. [5.124.) 
Kiekvienas sakinys, prieštaraujantis p, neigia p. [Žr. 
5.1241.] 


1915 05 01 


Tai, kad p.-p yra kontradikcija, rodo, jog p priešta- 
rauja p. [Plg. 6.1201.] 


Skepticizmas nėra nepaneigiamas, bet akivaizdžiai be- 
prasmis, jei jis nori abejoti ten, kur negali būti klausiama. 
[Žr. 6.51.] 


Abejonė gali būti tik ten, kur yra klausimas; klausi- 
mas gali būti tik ten, kur yra atsakymas, 0 pastarasis - tik 
ten, kur kas nors gali būti pasakyta. [Žr. 6.51.) 


Visos teorijos, kurios sako: „Turi būti taip, nes priešin- 
gu atveju mes juk negalėtume filosofuoti“, arba „nes prie- 
šingu atveju mes juk negalėtume gyventi“, etc., etc., žino- 
ma, turi išnykti. 


Mano metodas nėra atskirti kietą nuo minkšto, bet pa- 
matyti minkšto kietumą. 


Vienas iš pagrindinių filosofų sugebėjimų - neužsiim- 
ti klausimais, kurie jų neliečia. 

Russello metodas, išdėstytas jo Scientific Method in Phi- 
losophy"?, yra tiesiog nusisukimas nuo fizikos metodo. 


1915 05 02 


Visų ženklų, kurie teigia ir p, ir ą, klasė yra ženklas, 
[žymintis] p.ą. Visų ženklų, kurie teigia arba p, arba ą, 
klasė yra sakinys „pvą“. [Plg. 5.513.) 


1915 05 03 
Negalima sakyti, kad tiek tautologijos, tiek kontradik- 


cijos nieko nesako ta prasme, kad jos yra nuliniai taškai 
sakinių skalėje, nes jos yra mažių mažiausiai priešingi po- 
liai. 

Galima sakyti, jog du sakiniai priešingi vienas kitam, 
jei nėra jokio ženklo, kuris juos abu teigtų, - tiesą sakant, 
tai reiškia: jei jie neturi jokio bendro nario. [Plg. 5.1241.) 


Taigi sakiniai pasireiškia kaip ženklų klasės — sakiniai 
„p“ ir „ą“ turi bendrą narį „p.ą“ — ir du sakiniai yra 
vienas kitam priešingi, jei jie yra visiškai išoriški vienas 
kitam. [Plg. 5.513.] 

1915 05 04 


Vadinamasis indukcijos dėsnis jokiu būdu negali būti 
logikos dėsnis, nes akivaizdu, kad jis yra sakinys. [Plg. 
6.31.] 


Visų Fx formos sakinių klasė yra sakinys (x)gx. 


1915 05 05 


Ar egzistuoja bendroji sakinio forma? 
Taip, jei tai suprantama kaip tam tikra „loginė kon- 
stanta“! [Plg. 5.47.) 

Nuolat atrodo, kad klausimas „Ar egzistuoja paprasti 
daiktai?“ turi prasmę. O šis klausimas juk turi būti be- 
prasmis! 


1915 05 06 


Veltui būtų stengiamasi pseudosakinį „Ar egzistuoja 
paprasti daiktai?“ išreikšti sąvokinio rašto!“ ženklais. 


Vis dėlto aišku, kad aš, mąstydamas apie šį dalyką, 
turiu daikto sąvoką, paprastos koreliacijos sąvoką. 

Tačiau kaip aš įsivaizduoju tai, kas paprasta? Aš čia 
galiu pasakyti vien tik „x“ turi reikšmę“. Čia yra didžiu- 
lė mįslė! 

Kaip to, kas paprasta, pavyzdžius aš visada galvoju 
apie regėjimo lauko taškus. (Taip, kaip man visuomet kaip 
tipiški „sudėtiniai objektai“ iškyla regėjimo lauko dalys.) 


1915 05 07 


Ar erdvinis sudėtingumas yra ir loginis sudėtingumas? 
Atrodo, vis dėlto taip! 


Tačiau iš ko susideda, pavyzdžiui, vienodai nuspal- 
vinta mano regėjimo lauko dalis? Iš minima sensibilia?!> 
Kaipgi reikėtų apibrėžti kiekvieno iš jų vietą? 

Net jei mūsų įprastiniai sakiniai turi visus įmanomus 
apibendrinimus, vis dėlto juose turi būti jų atskirų atvejų 
sudedamųjų dalių provaizdžių. Taigi tebėra atviras klau- 
simas, kaip mes prie jų prieiname! 


1915 05 08 


Tai, kad nėra jokio kokio nors provaizdžio ženklo, ne- 
rodo, kad tas provaizdis neegzistuoja. Atvaizdavimas žen- 
klų kalba vyksta ne tokiu būdu, kad provaizdžio ženklas 


67 


LS LS 


pakeičia to paties provaizdžio objektą. Ženklas ir vidinis 
santykis su ženklinamuoju apibrėžia pastarojo provaizdį 
taip, kaip abscisės ir ordinatės apibrėžia figūros taškus. 


1915 05 09 


Klausimas: ar galime LOGIKOJE išsiversti be paprastųjų 
objektų? 


Akivaizdu, kad galimi tokie sakiniai, kuriuose nėra jo- 
kių paprastųjų ženklų, t. y. ženklų, turinčių tiesioginę 
reikšmę. Ir iš tikrųjų jie yra sakiniai, turintys prasmę, ir 
nereikia, kad šalia jų būtų pateikti jų sudedamųjų dalių 
apibrėžimai. 

Vis dėlto aiškų, kad mūsų sakinių sudedamosios da- 
lys gali ir turi būti analizuojamos apibrėžimais, jei mes 
norime priartėti prie tikrosios sakinio struktūros. Taigi bet 
kuriuo atveju egzistuoja analizės procesas. Ir ar dabar negali 
būti paklausta, ar šis procesas turi pabaigą? O jeigu taip, 
kas bus ši pabaiga?? 


Jei tiesa, kad kiekvienas apibrėžtas ženklas Žymi savo 
apibrėžimais, tuomet, ko gero, apibrėžimų grandinė ga- 
liausiai turi turėti pabaigą. [Plg. 3.261.] 

Išanalizuotas sakinys sako daugiau negu neišanali- 
zuotas. 


Analizė daro sakinį sudėtingesnį nei jis buvo, bet ne- 
gali ir neturi jo daryti sudėtingesnio už jo reikšmę, kokia 
ji buvo iš pat pradžių. 

Jei sakinys yra toks pat sudėtingas, kaip jo reikšmė, 
tai jis yra visiškai išanalizuotas. 


Tačiau mūsų sakinių reikšmė nėra be galo sudėtinga. 

Sakinys yra fakto vaizdas. Aš galiu suprojektuoti [ent- 
werfen] įvairius to paties fakto vaizdus. (Čia man pasi- 
tarnauja loginės operacijos.) Tačiau tai, kas būdinga fak- 
tui, visuose šiuose vaizduose bus vienoda ir nuo manęs 
nepriklausys. 


Kartu su sakinio „p“ ženklų klase jau yra duota klasė 
„=p“ etc., etc. Kaip ir turi būti. 


Bet ar tai nerodo, kad mums yra duota visų sakinių 
klasė? Ir kaip mes prieiname iki jos? 


1915 05 11 


Ar dviejų tautologijų loginė suma yra tautologija pir- 
mąja prasme? Ar iš tikrųjų egzistuoja dvilypumas: tauto- 
logija — kontradikcija? 


Mūsų paprastas [dalykas] YRA paprasčiausias [daly- 
kas], kokį mes pažįstame. Paprasčiausias [dalykas], kokį 
galima pasiekti analize — jam tereikia pasirodyti mūsų 
sakiniuose tik kaip provaizdžiui, kaip kintamajam, - šitai 
ir yra tas paprastas [dalykas], kurį mes turime omenyje ir 
kurio ieškome. 


1915 05 12 


Atvaizdavimo bendroji sąvoka ir koordinačių bendroji 
sąvoka. 


Tarkime, išraiška „-(Jx)x=x“ yra sakinys, sakykim, 
toks: „Nėra jokių daiktų“, tuomet turėtų atrodyti labai 
keista, kad mes, norėdami šį sakinį išreikšti simboliais, 
turime naudoti santykį (=), apie kurį [sakinyje], tiesą sa- 
kant, iš viso nekalbama. 


1915 05 13 


Savotiška loginė manipuliacija, laiko personifikacija! 

Tik neužveržk mazgo anksčiau nei įsitikinsi, kad nu- 
tvėrei teisingą galą. 


Ar galime erdvės dalį traktuoti kaip daiktą? Akivaiz- 
du, kad tam tikra prasme mes tai darome visuomet, kai 
kalbame apie erdvinius daiktus. 


Atrodo - bent jau tiek aš šiuo metu galiu įžvelgti, — 
kad vardus pakeitus apibrėžimais nieko neatsitinka: pa- 
vyzdžiui, man atrodo, kad sudėtingi erdviniai objektai 
tam tikra prasme iš esmės yra daiktai — taip sakant, aš 
juos matau kaip daiktus — ir man atrodo, kad jų žymėji- 
mas vardais yra kai kas daugiau nei grynai kalbinis triu- 
kas. Pavyzdžiui — erdviniai sudėtiniai objektai iš tikrų- 
jų — taip atrodo - pasirodo kaip daiktai. 

Tačiau ką visa tai reiškia? 

Be abejo, tai, kad mes visiškai instinktyviai tuos objek- 
tus žymime vardais. 

1915 05 14 

Kalba yra mūsų organizmo dalis, ir ji yra ne mažiau 
sudėtinga nei jis. [Plg. 4.002.) 


Sena komplekso ir fakto problema. 


1915 05 15 


Komplekso teorija nusakoma tokiais sakinais, kaip šis: 
„Jei sakinys yra teisingas, tuomet kažkas egzistuoja“; at- 
rodo, kad yra skirtumas tarp fakto, kurį išreiškia sakinys: 
a susijęs santykiu R su b, ir komplekso: a santykyje R su 
b, kuris yra kaip tik tai, kas „egzistuoja“, jei tas sakinys 
yra teisingas. Atrodo, kad mes galime šį Kažką pažymėti, 
ir būtent tikru „sudėtiniu ženklu“. Nuojautos, išreikštos 

šiuose sakiniuose, visiškai natūralios ir nesuvaidintos; taigi 
jų pamatas turi būti tiesa. Tačiau kokia? 


Aišku tai, kad kompleksas gali būti pateiktas tik jo 
aprašymų; o šis bus teisingas arba neteisingas. [Žr. 3.24.) 


Sakinys, kuriame kalbama apie kompleksą, jei pasta- 
rasis neegzistuoja, bus ne beprasmis, o paprasčiausiai klai- 
dingas! [Žr. 3.24.] 


1915 05 16 


Kai aš matau erdvę, ar aš matau visus jos taškus? 


Kalboje neįmanoma pavaizduoti tai, kas „prieštarauja 
logikai“, kaip ir geometrijoje jos koordinatėmis neįmano- 
ma pavaizduoti erdvės dėsniams prieštaraujančią figūrą 
arba nurodyti neegzistuojančio taško koordinates. [3.032.) 


Jei egzistuotų sakiniai, kuriuose būtų kalbama apie 
provaizdžių egzistavimą, tai jie būtų unikalūs ir priklau- 
sytų tam tikrai „loginių sakinių“ rūšiai, ir šių sakinių skai- 
čius logikai suteiktų neįmanomą realybę. Logikoje tai bū- 
tų koordinatės. 


1915 05 18 
Visų palyginimų, viso mūsų kalbėsenos vaizdingumo 
galimybė remiasi atvaizdavimo logika. [4.015.] 


1915 05 19 


Mes galime netgi judantį kūną, 17 būtent kartu su jo 
judėjimu, suvokti kaip daiktą. Taip aplink Žemę besisu- 
kantis Mėnulis juda aplink Saulę. Čia man atrodo aišku, 
kad šiame sudaiktinime [Verdinglichung] nėra nieko, iš- 
skyrus loginę manipuliaciją, — beje, jos galimybė turėtų 
būti ypač reikšminga. 

Arba panagrinėkime tokius sudaiktinimus kaip melo- 
dija, ištartas sakinys. 

Ar aš, sakydamas „'x' turi reikšmę“, jaučiu: neįmano- 
ma, kad „x“ reikštų, sakykim, šitą peilį ar šitą laišką? 
Visai ne. Priešingai. 


1915 05 20 
Kompleksas yra būtent daiktas! 


1915 05 21 


Mes, ko gero, galime erdviškai pavaizduoti aplinky- 
bes, kurios prieštarautų fizikos dėsniams, bet ne aplinky- 
bes, kurios prieštarautų geometrijos dėsniams. [3.0321.) 


1915 05 22 
Matematinis begalinių eilių Žymėjimas, tokių kaip 
„1+ x/1! + x2/2! +...“ su taškeliais, yra išplėsto bendrumo 
pavyzdys. Duotas dėsnis, o užrašytieji nariai tėra kaip 
iliustracija. 
Taigi vietoj (x)fx būtų galima rašyti „fx.fy...“. 
Erdviniai ir laikiniai kompleksai. 


1915 05 23 


Mano kalbos ribos reiškia mano pasaulio ribas. [5.6.] 


Iš tikrųjų egzistuoja tik viena pasaulio siela, kurią aš 
pirmiausia vadinu mano siela ir tik jos dėka aš suvokiu 
tai, ką vadinu kitų sielomis. 


Ankstesnioji pastaba padeda nuspręsti, kokiu laipsniu 
solipsizmas yra tiesa. [Zr. 5.62.] 


Aš jau seniai supratau, kad galėčiau parašyti knygą 
„Kokį pasaulį aš radau“. [Plg. 5.631.] 

Argi mes nenujaučiame paprasto santykio, kuris mums 
visada iškyla kaip pagrindinė „paprastų objektų“ egzis- 
tavimo priežastis, argi mes neturime tos pačios nuojau- 
tos, mąstydami apie santykį tarp vardų ir sudėtinio ob- 
jekto? 


Tarkime, kad sudėtinis objektas yra ši knyga; ji vadi- 
nasi „A“. Tuomet juk „A“ buvimas sakinyje nurodo kny- 
gos buvimą fakte. Net ir analizuojant [pavadinimas] yra skai- 
domas ne arbitraliai, taip, kad jo skaidymas kiekviename sakinyje 
būtų visiškai kitoks. [Žr. 3.3442.) 


Kaip daikto vardo buvimas įvairiuose sakiniuose, taip 
ir sudėtinių objektų vardo buvimas rodo formos ir turi- 
nio bendrumą. 


Nepaisant to, man atrodo, kad be galo sudėtinga daly- 
kų padėtis yra nesąmonė! 


Bet taip pat atrodo tikra, kad paprastų objektų egzis- 
tavimo mes negrindžiame tam tikrų paprastų objektų eg- 
zistavimu, 0 greičiau pažįstame juos kaip galutinį anali- 
zės rezultatą — taip sakant, per aprašymą, per prie jų 
vedantį procesą. 


Todėl jei posakis yra beprasmiškas, jį galima naudoti 
ir vėl — žiūrėk paskutiniąją pastabą. 


Knygoje „Pasaulis, kokį radau“ reikėtų papasakoti ir 
apie mano kūną ir pasakyti, kurios jo dalys paklūsta ma- 
no valiai etc. Būtent tai ir yra metodas izoliuoti subjektą 
arba greičiau parodyti, kad tam tikra svarbia prasme nė- 
ra jokio subjekto. Kaip tik apie jį vienintelį negalėtų būti 
kalbama šioje knygoje. [Žr. 5.631.] 

1915 05 24 


Nors paprastuosius objektus mes pažįstame ne iš ste- 
bėjimo, sudėtinius objektus mes pažįstame iš stebėjimo, ir 
iš stebėjimo žinome, kad jie yra sudėtiniai. O kad jie galų 
gale turi būti sudaryti iš paprastų daiktų? 

Pavyzdžiui, mes išskiriame savo regėjimo lauko dalį 
ir matome, kad ir ji vis dar yra sudėtinė, ir kad jos dalis 
vis dar yra sudėtinė, bet jau paprastesnė, etc. 


Ar įmanoma, kad mes - pavyzdžiui — matome, jog visi 
tam tikros plokštumos taškai yra geltoni, nematydami nė vie- 
no šios plokštumos taško? Atrodo, greičiausiai, taip. 


Problemos atsiradimas: slegianti įtampa, kuri vieną 
kartą susitelkia į klausimą ir objektyvuojasi. 


Kaip mes aprašytume, pavyzdžiui, plokštumą, toly- 
giai padengtą mėlyna spalva? 


1915 05 25 


Ar regimasis kokio nors minimum visible'“? vaizdas iš 
tikrųjų mums pasirodo kaip nedalomas? Tai, kas turi ap- 
imtį [Ausdehnung|, yra daloma. Ar mūsų regimajame 
vaizde yra dalių, neturinčių jokios apimties? Kažkas pa- 
našaus į nejudančias žvaigždes? 


el0 


Mistiškumo poreikis atsiranda iš to, kad mokslas ne- 
patenkina mūsų norų. Mes jaučiame, kad net jei būtų at- 
sakyta į visus galimus mokslo klausimus, mūsų problema 
net nebūtų paliesta. Žinoma, tuomet nebeliktų jokio klau- 
simo; o kaip tik tai ir yra atsakymas. [Plg. 6.52.) 


Tautologiją teigia kiekvienas sakinys; kontradikciją kiek- 
vienas [sakinys] neigia. (Prie kiekvieno sakinio, nekeičiant 
jo prasmės, būtų galima su „ir“ prijungti tautologiją, taip 
pat ir kontradikcijos neigimą.) 

O „nekeičiant jo prasmės“ reiškia: nekeičiant to, kas 
esminga pačiam ženklui. Juk negalima pakeisti ženklo, ne- 
pakeitus jo prasmės. [Plg. 4.465.) 


„aRa“ privalo turėti prasmę, jei „aRb“ turi prasmę. 


1915 05 26 


Bet kaip aš dabar turiu išaiškinti bendrąją sakinio es- 
mę? Mes galbūt galime sakyti: visa, kas egzistuoja (arba 
neegzistuoja) [was der Fall ist (oder nicht ist)], gali būti 
atvaizduojama sakiniu. Bet čia mes turime posakį „egzis- 
tuoti“ [der Fall sein|! O jis yra toks pat problemiškas. 


Sakinio atitikmuo yra objektai. 


Objektus aš galiu tik įvardyti. Ženklai juos pakeičia. 
[Žr. 3.221.] 


1915 05 27 
Aš galiu tik kalbėti apie juos, jų išreikšti aš negaliu. 
[Žr. 3.221.] 


„Bet argi negalėtų egzistuoti kažkas, ko nebūtų gali- 
ma išreikšti sakiniu (o tai taip pat ir nebūtų objektas)?“ 
Tuomet kaip tik šito nebūtų galima išreikšti kalba; ir mes 
taip pat negalime klausti apie tai. 


O ką, jei egzistuoja kažkas anapus faktų? Ko mūsų 
sakiniai nepajėgia išreikšti? Bet mes juk turime, 
pavyzdžiui, daiktus, ir visiškai nejaučiame poreikio juos 
išreikšti sakiniuose. 

Ko neįmanoma išreikšti, to mes neišreiškiame. O kokiu 
būdu mes norime klausti, ar įmanoma išreikšti TAI, ko 
neįmanoma IŠREIKŠTI? 

Ar nėra jokios srities anapus faktų? 

1915 05 26 

„Sudėtinis ženklas“ ir „sakinys“ yra lygiareikšmiai. 

Ar būtų tautologija, jei pasakytume: kalba sudaryta iš 
sakinių? 

Atrodo, taip. 

1915 05 29 

Tačiau ar kalba yra vienintelė kalba? 

Kodėl negalėtų egzistuoti toks išraiškos būdas, kuriuo 
aš galėčiau kalbėti apie kalbą taip, kad ji man pasirodytų 
suderinta su kažkuo kitu? 

Tarkime, muzika yra toks išraiškos būdas. Tuomet bet 
kuriuo atveju mokslui būdinga tai, kad jame negali būti 
jokių muzikinių temų. 

Aš pats čia tik užrašinėju sakinius. O kodėl? 


Kokiu būdu kalba yra unikali? 


1915 05 30 


Žodžiai yra tarsi plėvelė ant gilaus vandens. 


Aišku, kad paklausti, kas yra sakinys, yra tas pat, kaip 
paklausti, kas yra faktas arba kompleksas. 


Ir kodėl negalima sakyti: „Egzistuoja kompleksai; juos 
galima įvardyti vardais arba atvaizduoti sakiniais“? 


Komplekso vardas sakinyje funkcionuoja kaip objek- 
to, kurį aš pažįstu tik per aprašymą, vardas. Jį atvaizduo- 
jantis sakinys funkcionuoja kaip aprašymas. 

Bet jeigu egzistuoja tik paprastieji objektai, ar teisinga 
tiek šių, tiek anų [kompleksų] ženklus vadinti „vardais“? 


Ar vardas yra, taip sakant, loginė sąvoka? 
„Jis ženklina formos ir turinio bendrumą“. 


Turint omeny komplekso struktūros įvairovę, jo var- 
das žymi kitokiu būdu ir paklūsta kitokioms sintaksės 
taisyklėms. 


Šio požiūrio klaida būtų ta, kad jis, viena vertus, su- 
priešina sudėtinius ir paprastus objektus, o, kita vertus, 
traktuoja juos kaip giminiškus. 

Ir vis dėlto: atrodo, kad sudedamosios dalys ir komplek- 
sas yra vienas kitam giminiški i7 [kartu] priešingi. 

(Panašiai kaip prieš mus esantys miesto planas ir šalies 
žemėlapis yra to paties dydžio, bet skirtingų mastelių.) 


Iš kur šitas jausmas: „Viskam, ką aš matau, šiam land- 
šaftui, sėklos skrajojimui ore, visam šitam aš galiu pri- 
skirti vardą; o ką, jei ne šitai, mes turėtume vadinti var- 
dais“?! 


Vardai ženklina vienos formos ir vieno turinio bendru- 
mą. Tik kartu su savo sintaksine vartosena jie ženklina 
vieną apibrėžtą loginę formą. [Plg. 3.327.] 


1915 05 31 


Pasaulio aprašymu vardais neįmanoma pasiekti dau- 
giau nei bendruoju pasaulio aprašymu! 


Tad ar būtų galima išsiversti be vardų?? Ko gero, ne. 


Vardai yra būtini, norint pasakyti, kad šis daiktas turi 
šią savybę etc. 

Jie suriša sakinio formą su visiškai apibrėžtais objek- 
tais. 

Ir jei bendras pasaulio aprašymas yra tarsi pasaulio 
šablonas, tai vardai jį prikala prie pasaulio taip, kad pa- 
saulis būtų visiškai juo padengtas. 

1915 06 01 

Didžioji problema, apie kurią sukasi visa, ką aš rašau, 
yra tokia: ar pasaulyje a priori yra tvarka, o jeigu taip, tai 
kokia ji yra? 

Tu žvelgi į rūko debesį ir gali sau įsikalbėti, kad tiks- 
las jau arti. Bet rūkas išsisklaido, o tikslo dar nematyti! 

1915 06 02 


Aš sakiau: „Tautologiją teigia kiekvienas sakinys“; bet 
tuo dar nepasakoma, kodėl ji nėra sakinys. Argi tuo jau 
pasakoma, kodėl sakinio negali teigti p ir -p?! 


Būtent mano teorija iš tikrųjų nesako, kad sakinys pri- 
valo turėti du polius. 


Būtent dabar aš turėčiau šios teorijos kalbėsenoje rasti 
būdą išreikšti tam, KIEK sakinys sako. Ir tuomet turėtų tie- 
siog paaiškėti, kad tautologijos NIEKO nesako. 


Bet kaip rasti šį sakymo dydžio [Vielsagendheit] matą? 
Bet kuriuo atveju jis egzistuoja; ir mūsų teorija privalo 

pajėgti jį išreikšti. 
1915 06 03 


Galbūt galima pasakyti: daugiausia sako tas sakinys, 
iš kurio daugiausia seka. 


Ar galima sakyti: „iš kurio seka daugiausia vienas nuo 
kito nepriklausomų sakinių“? 

Bet argi ne taip yra: jei p seka iš ą, bet ne ą iš p, tai ą 
sako daugiau negu p? 

Bet iš tautologijos visiškai niekas neseka. Tačiau ji se- 
ka iš kiekvieno sakinio. [Plg. 5.142.] 

Analogiška [taisyklė] galioja ir jos priešingybei. 


Tačiau kaipgi! Ar tuomet daugiausia sakantis sakinys 
nebus kontradikcija? Juk iš „p.-p“ seka ne tik „p“, bet ir 
„=p“! Iš jų seka kiekvienas sakinys, o jie — iš jokio!? Bet 
vis dėlto aš negaliu iš kontradikcijos nieko išvesti, būtent 
todėl, kad ji yra kontradikcija! 

Bet jei kontradikcija yra visų sakinių klasė, tai tautolo- 
gija yra tai, kas bendra visoms sakinių, neturinčių nieko 
bendra, klasėms, ir visiškai išnyksta. [Plg. 5.143.] 

Taigi „pv-p“ tik iš pažiūros būtų ženklas. Bet iš tik- 
rųjų — sakinio ištirpdymas [Auflėsung]. 

Tautologija išnyksta, taip sakant, visų sakinių viduje, 
o kontradikcija —- anapus visų sakinių. [Žr. 5.143.] 

Beje, atrodo, kad šiuose samprotavimuose aš visada 
nesąmoningai atsiremiu į elementarųjį sakinį. 

Kontradikcija yra išorinė sakinių riba; nė vienas saki- 
nys jos neteigia. Tautologija — jų nesubstancinis centras. 
(Apskritimo centrą galima traktuoti kaip jo vidinę ribą.) 
[Plg. 5.143.] 

(Išganingas žodis, beje, čia dar nepasakytas.) 

Būtent čia labai lengva sumaišyti loginę sumą [Addi- 
tion] ir loginę sandaugą. 

Būtent mes gauname iš pažiūros keistą rezultatą, jog 


du sakiniai privalo turėti kažką bendra, kad juos galėtų 
teigti vienas sakinys. 

(Tačiau priklausymas vienai klasei taip pat yra kažkas, 
ką sakiniai gali turėti bendro!) 


(Čia mano teorijoje dar slypi neabejotinas ir lemiamas 
neaiškumas. Iš čia kyla tam tikras nepasitenkinimo jaus- 
mas!) 

1915 06 04 

„p-ą“ tik tada turi prasmę, jei turi prasmę „pvą“. 


1915 06 05 


„p.ą“ teigia „p“ ir „ą“. Bet vis dėlto tai nereiškia, kad 
„p-ą“ yra bendra „p“ ir „ą“ sudedamoji dalis, bet priešin- 
gai, kad tiek „p“, tiek ir „ą“ įeina į „p.ą“. 


Kad sakinys būtų teisingas, jis privalo galėti būti ir 
klaidingas. 


Kodėl tautologija nieko nesako? Todėl, kad joje iš pat 
pradžių yra kiekviena galimybė; todėl... 


Iš paties sakinio turi matytis, kad jis kažką sako, o iš 
tautologijos — kad ji nieko nesako. 


p.-p yra tas kažkas — turbūt tas niekas, — kuris yra 
bendras p ir -p. 


Tikrajame Įeigentlichen] p ženkle iš tikrųjų jau glūdi 
„pvą“. (Nes tuomet šį ženklą galima Iš KARTO sudaryti.) 


1915 06 06 
(Ši teorija sakinius nagrinėja uždarai, taip sakant, kaip 
savotišką pasaulį, be jokio ryšio su tuo, ką jie vaizduoja.) 


Vaizdų teorijos ryšys su klasių teorija! tik vėliau taps 
visiškai aiškus! 

Apie tautologiją negalima sakyti, kad ji yra teisinga, 
nes ji padaryta kaip teisinga. 


Ji nėra tikrovės vaizdas, nes ji nieko neVAIZDUOJA. Ji 
yra tai, ką visi vienas kitam prieštaraujantys vaizdai turi 
bendra. 


Iš klasių teorijos dar nematyti, kodėl sakiniui reikalin- 
ga jo priešingybė. Kodėl jis yra loginės erdvės dalis, at- 
skirta nuo likusios loginės erdvės dalies. 


Sakinys sako, yra taip, ir nėra taip. Jis vaizduoja tam 
tikrą galimybę ir vis dėlto jau akivaizdžiai formuoja dalį 
visumos, kurios bruožus jis turi ir iš kurios jis išsiskiria. 

pvąv-p taip pat yra tautologija. 

Ko gero, yra sakinių, kurie pripažįsta tiek p, tiek ir -p, 
tačiau nė vieno tokio, kuris teigtų tiek p, tiek ir -p. 





„pvą“ galimybė, kai yra duota „p“, yra galimybė ki- 
tokiu mastu nei „p“ negalimybė. 


„PV=p“ yra VISIŠKAI SPECIFINIS „pvą“ ATVEJIS. 
„p“ neturi nieko bendra su „-pvą“. 


Dėl to, kad aš prie „p“ prikabinu „=“, šis sakinys per- 
eina į kitą sakinių klasę. 


Kiekvienas sakinys turi tiktai vieną savo neiginį; ...Eg- 
zistuoja tik vienas sakinys, esantis visiškai anapus „p“. 
[Plg. 5.513.) 

Galima pasakyti ir taip: sakinį, teigiantį p ir -p, neigia 
visi sakiniai; sakinį, teigiantį p arba -p, teigia visi saki- 
niai. 

Matyt, aš darau klaidą, norėdamas tai, kas plaukia iš 
neigimo esmės ir kt., naudoti jo apibrėžimui. Tai, kad „p“ 
ir „p“ turi bendrą ribą, visiškai nepriklauso prie neigi- 
mo paaiškinimo, kurį aš mėginu pateikti. 


1915 06 07 

Jei, pavyzdžiui, būtų galima pasakyti: visi sakiniai, ne- 

teigiantys p, teigia p, būtų gautas pakankamas aprašy- 
mas. Bet šitaip nieko neišeis. 


Tačiau ar negalima pasakyti: „p“ yra tai, ką turi ben- 
dra tik tie sakiniai, kurie neteigia „p“? Ojau iš to juk seka 
„p--p“ negalimumas. 

(Visa tai, žinoma, jau suponuoja viso sakinių pasaulio 
egzistavimą. Teisingai?) 


NEPAKANKA nurodyti, kad -p yra anapus p! Visas „-p“ 
savybes bus įmanoma išvesti tik tuomet, jei „p“ bus įve- 
dama iš esmės kaip p neiginys [Negatiu]!! 

Tačiau kaip tai padaryti!? 


O gal yra taip, kad sakinio —p mes iš viso negalime 
„Ąvesti“, o jis iškyla prieš mus kaip įvykęs faktas, ir mes 
tegalime nurodyti tik atskiras formalias jo savybes, 
pavyzdžiui, kad jis neturi nieko bendra su p, kad nė vie- 
nas sakinys neapima jo ir p, etc., etc.? 


1915 06 08 


Kiekvienas „matematinis sakinys“ yra ženklais pavaiz- 
duotas modus ponens'ė. (Ir yra aišku, kad modus ponens 
neįmanoma išreikšti sakiniu.) [Plg. 6.1264.] 

pir -p ribos bendrumas pasireiškia tuo, kad tam tikro 
sakinio neiginys apibrėžiamas tik būtent per tą sakinį. 
Juk mes kaip tik sakome: sakinio neiginys yra sakinys, 
kuris... ir dabar seka -p santykis su p. 


1915 06 09 

Žinoma, būtų galima paprasčiausiai pasakyti: p neigi- 

mas yra toks sakinys, kuris neturi jokio sakinio, bendro 
su p. 

Posakis „tertium non datur“!?, tiesą sakant, yra nesą- 

monė. (Išraiškoje pv-p apie trečiąjį kaip tik ir nekalba- 


ma!) 


Ar šito mes neturėtume panaudoti aiškindami sakinio 
neiginį? 


Ar negalime sakyti: tarp visų sakinių, kurie priklauso- 
mi tik nuo p, yra tiktai tokie, kurie teigia p, ir tokie, kurie 
neigia. 

Taigi aš galiu sakyti, kad p neiginys yra visų sakinių, 
kurie priklauso tik nuo „p“ ir neteigia „p“, klasė. 

1915 06 10 

„P-gĄv=-ą“ NĖRA priklausomas nuo „g! 

Išnyksta ištisi sakiniai! 

Jau tai, kad „p.ąv-ą“ nepriklauso nuo „ą“, nors aki- 
vaizdu, kad turi rašmenį „g“, mums rodo, kaip gali iš 
pažiūros, bet vis dėlto tik iš pažiūros, egzistuoti 7v- 7 for- 
mos ženklai. 

Šitai, žinoma, kyla iš to, kad ši kombinacija „p.gv=-ą“, 
nors išoriškai ir įmanoma, tačiau neatitinka sąlygų, ku- 

rios būtinos, kad toks kompleksas ką nors sakytų, taigi 
būtų sakiniu. 


„p-ąv=ą“ sako tą patį, kaip ir 

„p.IV-T“, 

kad ir ką sakytų 4 ir r: visos tautologijos sako tą patį. 
(Būtent nieko.) [Plg. 5.43.) 


Toks neigimo aiškinimas rodo, kad visi nuo p priklau- 
somi sakiniai, kurie neteigia p - ir tiktai tokie, - neigia p. 
Taigi „pv-p“ ir „p.-p“ nėra sakiniai, nes pirmasis nei 
teigia, nei neigia p, 0 antrasis turėtų teigti abu [varian- 
tus]. | 


Tačiau kadangi aš vis dėlto galiu užrašyti [sakinius] 
pv-p ir p.-p, juo labiau susijusius su kitais sakiniais, turi 
būti aiškiai nustatyta, kokį vaidmenį vaidina šie pseudo- 
sakiniai, ypač tose sąsajose. Bet jie, žinoma, neturi būti 
traktuojami kaip visiškai bereikšmiai priedėliai, kaip, tar- 
kime, bereikšmiai vardai. Jie greičiau priklauso simboli- 
kai — kaip „0“ aritmetikoje. [Plg. 4.4611.] 


Čia yra aišku, kad pv-p atlieka tikro, tačiau nieko ne- 
sakančio sakinio vaidmenį. 


Taigi mes vėl grįžome prie sakymo kiekybės. 
1915 06 11 
Iš visų sakinių plaukia „p.-p“ priešingybė; ar šitai reiš- 
kia, kad „p.-p“ nieko nesako? Juk pagal mano ankstes- 


niąją taisyklę kontradikcija turėtų sakyti daugiau nei visi 
kiti sakiniai. 


Kontradikcija L——(—————| Tautologija 


Sakinys 

Jei daug sakantis sakinys taip pat yra klaidingas, tuo- 
met turėtų būti įdomu būtent tai, kad jis yra klaidingas. 
Atrodo keista, kad daug sakančio sakinio neiginys turi 
būti visiškai nieko nesakantis. 


1915 06 12 


Tiesą sakant, apie kiekvieną sakinį galima klausti: ką 
turi reikšti, jei jis teisingas, ką turi reikšti, jei jis klaidingas? 

Taigi daroma prielaida, kad p.-p visada yra tik klai- 
dingas, ir todėl negali nieko reikšti; o kiek jis reikštų, jei 
būtų teisingas, iš viso negali būti klausiama. 


1915 06 13 

Jei „p.-p“ GALĖTŲ būti teisingas, tuomet jis, žinoma, 

sakytų labai daug. Tačiau prielaida, kad jis yra teisingas, 

kaip tik ir nebūtų svarstoma, nes yra daroma prielaida, 
kad jis visada klaidingas. 


Zodžiai „teisingas“ ir „klaidingas“ kalba apie sakinio 
santykį su pasauliu; keista, kad šie Žodžiai gali jame pa- 
čiame būti naudojami atvaizdavimui! 


Mes sakėme: jei sakinys priklausomas tik nuo p ir jei 
jis teigia p, tai jis jo neneigia, ir atvirkščiai: ar šitai yra to 
abipusio p ir p panaikinamumo [Ausschlieftunę]| vaizdas? Fak- 
to, kad -p yra tai, kas yra anapus p, vaizdas? 


Atrodo, kad taip! Sakinys „p“ ta pačia prasme yra tai, 
kas yra anapus „p“. (Taip pat nepamiršk, kad vaizdas 
gali turėti labai sudėtingas koordinates pasaulio atžvilgiu.) 


Beje, galima tiesiog pasakyti: „p.-p“ tiesiogine žodžio 
prasme nieko nesako, nes iš pat pradžių nėra palikta jo- 
kios galimybės, kurią jis galėtų teisingai vaizduoti. 

Tarp kitko, jeigu „p seka iš ą“ reiškia, kad jei ą yra 
teisingas, tai ir p turi būti teisingas, tuomet iš viso nega- 
lima sakyti, kad iš „p.-p“ kas nors seka, nes nėra hipo- 
tezės, kad „p.-p“ yra teisingas!! 


1915 06 14 


Taigi mums tapo aišku, kad vardai atstovauja [Įstehen 
fūr] ir gali atstovauti, pačioms įvairiausioms formoms, ir 
kad vaizduojamąją formą charakterizuoja tik sintaksinis 
vartojimas. 


Tuomet koks yra paprastųjų objektų vardų sintaksinis 
vartojimas? 


Kokia yra mano pagrindinė mintis, kai aš kalbu apie 
paprastuosius objektus? Argi „sudėtiniai objektai“ galų 
gale netenkina tų pačių reikalavimų, kuriuos aš, rodos, 
keliu paprastiesiems? Jei aš šiai knygai duodu vardą „N“ 
ir dabar kalbu apie N, ar N santykis su tuo „sudėtiniu 
objektu“, su tomis formomis ir turiniais nėra iš esmės toks 
pat, kokį aš įsivaizdavau esant tarp vardo ir paprastojo 
objekto? 

Nes N. B.: net jei vardas „N“ tolesnėje analizėje ir 
išnyksta, vis dėlto jis rodo vieną bendrą [dalyką]. 


Tačiau kaip yra su vardo reikšme anapus sakinio kon- 
teksto? 


Tačiau klausimą galima performuluoti ir taip: atrodo, 
kad PAPRASTOJO idėja jau glūdi komplekso idėjoje ir ana- 
lizės idėjoje tokiu būdu, jog mes įgyjame šią idėją visiškai 
nepriklausomai nuo bet kokių paprastųjų objektų pavyz- 
džių ar sakinių, kuriuose būtų kalbama apie tokius [ob- 
jektus], ir paprastųjų objektų egzistavimą suvokiame - a 
priori - kaip loginę būtinybę. 

Taigi, atrodo, kad paprastųjų objektų egzistavimas su- 
sijęs su sudėtinių objektų egzistavimu taip, kaip p pras- 
mė su p prasme: paprastasis objektas yra numatytas [prūju- 
diziert| sudėtiniame. 


1915 06 15 


(Šito jokiu būdu nevalia painioti su faktu, kad sudeda- 
moji dalis yra numatyta komplekse.) 

(Viena sunkiausių užduočių filosofui — rasti, kur jam 
spaudžia batas.) 

Visiškai aišku, kad aš faktiškai galiu šiam laikrodžiui, 
nes jis guli štai čia priešais mane ir tiksi, priskirti tam 
tikrą vardą ir kad šio vardo reikšmė bus anapus bet ko- 
kio sakinio ta pačia prasme, kokią aš visuomet teikdavau 
šiam pasakymui. Ir aš jaučiu, kad tas vardas sakinyje ati- 
tiks visus reikalavimus, keliamus “paprastųjų objektų var- 
dams'. 


1915 06 16 


Dabar mes norime pažiūrėti, ar šis laikrodis faktiškai 
atitinka visas sąlygas būti 'paprastuoju objektu ! 


Klausimas iš tikrųjų yra toks: ar aš, norėdamas išsiaiš- 
kinti tam tikro vardo sintaksinę vartoseną, privalau išsi- 
aiškinti jo reikšmės sudėtį [Zusammensetzung|? Jei taip, 
tai visa sudėtis jau išreikšta net ir neišanalizuotuose saki- 
niuose... | 


(Dažnai bandoma peršokti pernelyg dideles minties 
prarajas, ir tuomet įkrentama į patį jų vidurį.) 


Tai, kas mums atrodo duota a priori, yra sąvoka Šitas 
[Dieses], - tapati objekto sąvokai. 

Santykiai ir savybės etc. taip pat yra objektai. 


Vis dėlto man kyla toks neaiškumas: į visus man žino- 
mus sakinius įeina vardai, tačiau tolesnės analizės metu 
jie turi išnykti. Aš Žinau, kad tokia tolesnė analizė yra 
galima, tačiau nesugebėčiau jos iki galo atlikti. Nepaisant 
to aš, atrodo, žinau, kad jeigu analizė būtų atlikta iki 
galo, jos rezultatas turėtų būti sakinys, į kurį vėlgi įeitų 
vardai, santykiai etc. Trumpai: atrodo, kad aš Žinau tiktai 
formą, bet nežinau nė vieno tos formos pavyzdžio. 

Aš matau: analizė gali būti tęsiama toliau, ir negaliu, 
taip sakant, įsivaizduoti, kad ji vestų prie ko nors kito, 
nei prie man Žinomų sakinių rūšių. 


Kai aš sakau, kad šis laikrodis yra blizgantis, ir trupu- 
tėlį pakinta to, ką aš turiu omeny, sakydamas „šis laikro- 
dis“, sudėtis, tuomet ne tik sakinio prasmė pakinta pagal 
jo turinį, bet taip pat bematant pakinta ir pasakymo apie šį 
laikrodį prasmė. Pakinta visa sakinio forma. 


Tai reiškia, kad sintaksinė vardų vartosena išsamiai 
apibūdina sudėtinių objektų, kuriuos jie Žymi, formą. 


Kiekvienas sakinys, turintis prasmę, turi VISĄ [KOM- 
PLETTEN] prasmę, ir jis yra tikrovės vaizdas, taigi tai, kas 
jame dar nėra pasakyta, tiesiog negali priklausyti prie jo 
prasmės. 

Jei sakinys „Šis laikrodis blizga“ turi prasmę, tuomet 
turi būti įmanoma paaiškinti, KOKIU BŪDU ŠITAS sakinys 
turi ŠITĄ prasmę. 


Jei sakinys mums ką nors sako, tuomet jis, būdamas 
toks, koks yra, turi būti tikrovės vaizdas, ir dargi visas. 
Žinoma, bus ir kažkas, ko jis nesako — tačiau ką jis sako, 
sako užtikrintai, ir tai turi būti galima GRIEŽTAI apibrėžti. 

Nors sakinys gali būti ir nevisas tam tikro fakto vaiz- 
das, tačiau jis VISADA bus visas vaizdas. [|Plg. 5.156.] 


Todėl dabar atrodo, kad tam tikra prasme visi vardai 
yra tikri vardai. Arba aš taip pat galėčiau sakyti, kad visi 
objektai tam tikra prasme yra paprastieji objektai. 


1915 06 17 


Tarkime, kad kiekvienas erdvinis objektas susideda iš 
begalinės daugybės taškų, tuomet yra aišku, kad aš, kal- 
bėdamas apie tokį objektą, negaliu jų visų nurodyti var- 
dais. Taigi čia būtų toks atvejis, kai aš niekaip negaliu 
atlikti išsamios analizės senąja prasme; ir, ko gero, kaip 
tik tai ir yra įprastinis atvejis. 


Tačiau aišku, kad sakiniai, kuriuos vienintelius varto- 
ja Žmonija, būdami tokie, kokie yra, turės prasmę, o ne 
lauks būsimos analizės tam, kad įgytų prasmę. 


Tačiau dabar teisėtas atrodo klausimas: ar, pavyzdžiui, 
erdviniai objektai yra sudaryti iš paprastų dalių, ar jų 
skaidymas atveda iki dalių, kurių toliau nebeįmanoma 
skaidyti, o gal yra kitaip [oder ist dies nicht der Fall]? 

Tačiau kokios tai rūšies klausimas? 

Ar yra A PRIORL aišku, kad mes skaidydami turėtume prieiti 
iki paprastų sudedamųjų dalių, ar tai elūdi, tarkim, pačioje 
skaidymo [Zerlegung] sąvokoje, ar yra įmanomas skaidy- 
mas ad infinitum??“? Ar galų gale yra iš viso koks nors 
trečias variantas? 


Toks klausimas yra loginis, ir erdvinių objektų sudė- 
tumas |[Zusammengesetztheit] yra loginis, nes pasakymas, 
kad vienas daiktas yra kito daikto dalis, visuomet yra 
tautologija. 

O ką, jei aš, tarkim, norėčiau pasakyti, kad VIENA su- 
dedamoji fakto dalis turi tam tikrą savybę? Tuomet aš 
turėčiau ją nurodyti vardu ir naudoti loginę sumą. 


Atrodo, kad prieš begalinį dalumą taip pat nieko ne- 
galima pasakyti. 


Mums nuolatos peršasi mintis, kad egzistuoja kažkas 
paprasta, nedaloma, būties elementas, trumpai tariant, 
daiktas. | 


Nors mūsų jausmui neprieštarauja tai, kad mes nega- 
lime SAKINIUS suskaidyti tiek, kad galėtume jų elementus 
pavadinti vardais, tačiau mes jaučiame, kad PASAULIS turi 
būti sudarytas iš elementų. Atrodo, kad šitai tapatu saki- 
niui, kad pasaulis turi būti būtent tai, kas jis yra, jis turi 
būti apibrėžtas. Arba, kitais žodžiais tariant, nepastovūs 
yra mūsų apibrėžimai, o ne pasaulis. Atrodo, kad neigti 
daiktus reiškia tą patį, kaip ir sakyti: pasaulis gali būti, 
taip sakant, neapibrėžtas maždaug tokia prasme, kokia 
nepatikimas ir neapibrėžtas yra mūsų Žinojimas. 


Pasaulis turi tvirtą struktūrą. 


Ar atvaizdavimas neskaidomais vardais nėra tiktai vie- 
na sistema? 


Visa, ko aš noriu, tai tiktai visiško mano prasmės išskai- 
dymo!! 

Kitais žodžiais tariant, sakinys turi būti visiškai arti- 
kuliuotas. Visa, kas yra bendra tarp jo prasmės ir kitos 
prasmės, sakinyje turi būti atskirai. Apibendrinant atski- 
rų atvejų formos turi būti aiškios. Ir yra aišku, kad šie 
reikalavimai teisėti, priešingu atveju sakinys iš viso nega- 
lėtų būti kieno nors vaizdu. [Plg. 3.251.) 

Jeigu sakinyje galimybės paliekamos atviros, tuomet api- 
brėžta turi būti būtent tai, kas paliekama atvira. Formos 
apibendrinimai, pavyzdžiui, turi būti apibrėžti. Aš neži- 
nau, ko aš nežinau, bet sakinys turi man parodyti, KĄ aš 
žinau. Tuomet ar šis apibrėžtas dalykas [Bestimmte|, kurį 
aš turiu prieiti, nėra būtent paprastas ta prasme, kokią aš 
visuomet įsivaizdavau? Tai, taip sakant, sunkiausias da- 
lykas. 

Tuomet „Sudėtinių objektų nėra“ mums reiškia: saki- 
nyje turi būti aišku, kaip sudarytas objektas, kiek mes 
apskritai galime kalbėti apie jo sudėtumą. Sakinio pras- 
mė turi pasirodyti sakinyje kaip išskaidyta į savo papras- 
tas sudedamąsias dalis. O šios dalys tuomet iš tikrųjų yra 
neskaidomos, nes skaidomos toliau jos nebūtų būtent ŠI- 
TOS. Kitais žodžiais tariant, tuomet sakinio nebeįmanoma 
pakeisti kitu, turinčiu daugiau sudedamųjų dalių, o kiek- 
vienas [sakinys], turintis daugiau sudedamųjų dalių, taip 
pat neturi šitos prasmės. 

Visada, kai sakinio prasmė yra iki galo išreikšta jame 
pačiame, sakinys yra išskaidytas į savo paprastas sude- 
damąsias dalis — tolesnis skaidymas nebeįmanomas, o ta- 
riamas [skaidymas] nereikalingas; o šios [paprastos sude- 
damosios dalys] yra objektai pačia pirmine prasme. 


1915 06 18 


Jei objekto sudėtumas nulemia sakinio prasmę, tuo- 
met jis turi būti atvaizduotas sakinyje tiek, kiek jis nule- 
mia jo prasmę. Ir kiek sudėtumas nelemia šitos prasmės, 
tiek šio sakinio objektai yra paprasti. JIE negali būti skaido- 
mi toliau. 


91 


1915 


Paprastų daiktų reikalavimas yra prasmės apibrėžtu- 
mo reikalavimas. [Plg. 3.23.) 


Jei aš, pavyzdžiui, kalbu apie šį laikrodį ir turiu ome- 
ny kažką sudėtinio, ir tai nepriklauso nuo sudėtingumo, 
tuomet sakinyje atsiras apibendrinimas, o jo pagrindinės 
formos, nes jos apskritai yra duotos, bus visiškai apibrėžtos. 


Jei egzistuoja kokia nors galutinė prasmė ir sakinys, 
kuris ją iki galo išreiškia, tuomet egzistuoja ir paprastųjų 
objektų vardai. 


O jeigu paprastas vardas apibrėžtų kokį nors be galo 
sudėtingą objektą? Pavyzdžiui, mes kažką sakome apie 
dėmę mūsų regėjimo lauke, tarkim, kad ji yra iš dešinės 
nuo tam tikros linijos, ir darome prielaidą, kad visos dė- 
mės mūsų regėjimo lauke yra be galo sudėtingos. Tuo- 
met jeigu mes sakome apie kurį nors tašką toje dėmėje, 
kad jis yra iš dešinės nuo linijos, tai šis sakinys seka iš 
ankstesnio, ir jeigu šioje dėmėje yra be galo daug taškų, 
tai iš to pirmojo [sakinio] LOGIŠKAI seka be galo daug skirtingo 
turinio sakinių! Ir šitai rodo, kad jis pats faktiškai buvo be 
galo sudėtingas. Tai yra, ne sakinio ženklas pats savaime, 
bet kartu su savo sintaksiniu panaudojimu. 


Bet, žinoma, juk visiškai įmanoma, kad tikrovėje iš vie- 
no tokio sakinio neseka be galo daug skirtingų sakinių, 
nes mūsų regėjimo laukas galbūt — arba tikriausiai - nėra 
sudarytas iš begalinės daugybės dalių, o ta nepertraukia- 
ma regėjimo erdvė yra tik paskesnė konstrukcija; ir tuo- 
met tik baigtinis sakinių skaičius seka iš minėtojo, ir jis 
pats bet kuria prasme yra baigtinis. 

Bet ar šis galimas begalinis prasmės sudėtingumas ne- 
pakenkia jos apibrėžtumui? 

Apibrėžtumo galima reikalauti ir taip: jei sakinys pri- 
valo turėti prasmę, tuomet kiekvienos iš jo dalių sintak- 
sinis panaudojimas turi būti nustatytas iš anksto. Nega- 
lima, pavyzdžiui, tik paskui nustatyti, kad iš jo seka koks 
nors sakinys. Bet, pavyzdžiui, tai, kokie sakiniai seka iš 
kokio nors sakinio, turi būti visiškai nustatoma dar iki to, 
kai tas sakinys galės turėti prasmę! 


Man atrodo visiškai įmanoma, kad dėmės mūsų regė- 
jimo lauke būtų paprastieji objektai, tai yra, kai mes ne- 
suvokiame nė vieno šių dėmių taško atskirai; regimieji 
žvaigždžių vaizdai atrodo netgi iš tikrųjų tokie. Tai yra, 
jei aš, pavyzdžiui, sakau, kad šio laikrodžio nėra stalčiu- 
je, tai iš to visai neturi LOGIŠKAI SEKTI, kad ratuko, kuris 
yra laikrodyje, nėra stalčiuje, nes aš galbūt visai nežinojau, 
kad ratukas buvo laikrodyje, taigi taip pat negalėjau apie 
„Šitą laikrodį“ galvoti kaip apie kompleksą, kuriame yra 
ratukas. Neabejotina tai, kad aš — beje —- matau ne visas 
savo teorinio regimojo vaizdo dalis. Kas žino, ar aš matau 
be galo daug taškų! 


Dabar tarkime, kad mes matome apskritos formos dė- 
mę: ar apskrita forma yra jos savybė? Žinoma, ne. Ir jeigu 
aš pastebiu, kad dėmė yra apskrita, tai ar aš nepastebiu 
tam tikrą be galo sudėtingą struktūrinę savybę? Ar aš 
tiktai pastebiu, kad dėmė turi baigtinį dydį, o tai, atrodo, 
jau suponuoja be galo sudėtingą struktūrą. 


Ne: vienas sakinys seka iš kito, bet vieno [sakinio] 
teisingumas seka iš kito [sakinio] teisingumo. (Todėl iš 
„Visi žmonės mirtingi“ seka „Jei Sokratas žmogus, tai jis 
yra mirtingas“.) | 

Bet sakinys, ko gero, gali kalbėti apie be galo daug 
taškų, pats nebūdamas tam tikra prasme be galo sudėtin- 
gas. 


1915 06 19 


Jei mes matome, kad mūsų regimasis vaizdas yra su- 
dėtinis, tai mes taip pat matome, kad jis susideda iš pa- 
prastesnių dalių. 


Mes galime kalbėti apie tos ar kitos rūšies funkcijas, 
negalvodami apie jokį konkretų jų taikymą. 


Juk mūsų vaizduotėje neiškyla jokio pavyzdžio, kai 
naudojame Fx ir visus kitus kintamuosius formos ženklus. 


Trumpai: jei provaizdžius mes naudotume tik ryšium 
su vardais, tai turėtume galimybę apie provaizdžių eg- 
zistavimą sužinoti iš jų atskirų atvejų egzistavimo. Ta- 
čiau mes naudojame kintamuosius, tai reiškia, kad mes, 
taip sakant, kalbame apie pačius provaizdžius visiškai 
nepriklausomai nuo kokių nors atskirų atvejų. 


Mes atvaizduojame daiktą, santykį, savybę, naudoda- 
mi kintamuosius, ir taip parodome, kad šių idėjų mes 
negrindžiame tam tikrais mums pasitaikančiais atvejais, 
o kažkokiu būdu jas turime a priori. 


Čia kyla klausimas: jei atskiros formos man duotos, 
taip sakant, patyrime, tuomet aš negaliu jų naudoti logi- 
koje, tuomet aš, tiesą sakant, negaliu rašyti nei x, nei gy. 
Bet vis dėlto aš niekaip negaliu šito išvengti. 

Klausimas tarp kitko: ar logikoje kalbama apie tam 
tikras funkcijų kategorijas ir panašiai? Ir jeigu ne, tai ką 
tuomet logikoje reiškia Fx, £z etc.? 

Tuomet tai turėtų būti bendresnės reikšmės ženklai! 

Tam tikras loginis inventorius, kaip aš anksčiau įsi- 
vaizdavau, atrodo, vis dėlto nėra duotas. 


Sakinio sudedamosios dalys turi būti paprastos = 5a- 
kinys turi būti visiškai artikuliuotas. [Plg. 3.251.] 


Bet ATRODO, kad tai prieštarauja faktams? 


Būtent logikoje mes tarsi norime pademonstruoti ide- 
alius artikuliuotų sakinių vaizdus. Tačiau kaip tai įma- 
noma? 


Arba, ar mes galime tokį sakinį, kaip „Laikrodis guli 
ant stalo“, iš karto nagrinėti pagal logikos taisykles? Ne. 
Čia mes, pavyzdžiui, sakome, kad sakinyje yra nutylėtas 
laikas, kad sakinys yra tiktai tariamas... etc., etc. 

Taigi, atrodo, kad prieš tai, kol galėsime jį nagrinėti, 
mes turime jį tam tikru būdu pertvarkyti. 

Bet šitai, ko gero, nėra svarbiausia, nes argi mes nega- 
lėtume mūsų įprastinio loginio rašymo būdo lygiai taip 
pat sėkmingai pritaikyti specialiam sakiniui? 


1915 06 20 


Taip, esmė tokia: ar mes galėtume logiką, išdėstytą 
Principia Mathematica, iš karto taikyti įprastiniams sakiniams? 


Žinoma, mes negalime nepaisyti to, kas mūsų sakiniuo- 
se išreikšta galūnėmis, priešdėliais, umliautais etc., etc. 


Bet juk matematiką mes taikome, ir labai sėkmingai, įpras- 
tiniams sakiniams, būtent fizikos sakiniams!! 


Tačiau pažymėtina: žinomose matematinės fizikos te- 
oremose nepasirodo nei daiktų, nei funkcijų, nei santy- 
kių, nei kitų objektų loginių formų!! Vietoje daiktų mes- 
čia turime skaičius, o funkcijos ir santykiai visur yra gry- 
nai matematiniai!! 

Bet vis dėlto faktas, kad šie sakiniai yra taikomi tvirtai 
[solid] realybei. 


Kintamieji tose teoremose žymi, kaip dažnai sakoma, 
visai ne ilgius, svorius, laiko intervalus etc., jie Žymi tie- 
siog skaičius ir nieko daugiau. 


Bet jeigu aš dabar noriu panaudoti skaičius, tuomet aš 
pereinu prie santykių, daiktų etc., etc. Pavyzdžiui, kai aš 
sakau: šis ilgis yra 5 metrai, tai aš čia kalbu apie santy- 
kius ir daiktus, ir visiškai įprasta prasme. 


Čia mes prieiname kintamųjų reikšmės fizikos saki- 
niuose klausimą. Jie juk nėra tautologijos. 


Fizikos sakinys, nenurodžius jo pritaikymo, yra aki- 
vaizdžiai beprasmis. Kokią prasmę turėtų pasakymas: 
„k=mxp“? 

Taigi papildytas fizikos sakinys vis dėlto kalba apie 
daiktus, santykius etc. (To ir reikėjo tikėtis.) 


Dabar viskas rodo tai, kad aš skaičius taikau įprasti- 
niams daiktams etc., o tai vėlgi nesako nieko daugiau, 
kaip tik tai, kad visiškai įprastiniuose mūsų sakiniuose 
pasitaiko skaičių. 


Keblumas, tiesą sakant, yra toks: net jei mes norime 
išreikšti kokią nors visiškai apibrėžtą prasmę, yra tikimy- 
bė, kad mes prašausime pro šalį. Taigi atrodo, kad mes, 
taip sakant, neturime jokios garantijos, jog mūsų sakinys 
iš tikrųjų yra tikrovės vaizdas. 


Kūnų skaidymas į materialius taškus, kokius mes turi- 
me fizikoje, yra ne kas kita, kaip skaidymas į paprastas 
sudedamąsias dalis. 

Bet ar gali būti įmanoma, kad mūsų įprastai naudoja- 
mi sakiniai turi tarsi tik ne visą prasmę (visiškai nepri- 
klausomai nuo jų teisingumo ar klaidingumo), o fizikos 
sakiniai, taip sakant, priartėja prie stadijos, kur sakinys iš 
tikrųjų turi visą prasmę?? 


Kai aš sakau „Knyga guli ant stalo“, ar tai iš tikrųjų 
turi visiškai aiškią prasmę? (NEPAPRASTAI svarbus klausi- 
mas!) 

Bet prasmė turi būti aiški, nes mes juk kažką turime 
omeny, sakydami sakinį, ir tai, ką mes turime omeny už- 
Hkrintai, tai turėtų būti ir aišku. 


Jeigu sakinys „Knyga guli ant stalo“ turi aiškią pras- 
mę, tuomet aš bet kuriuo atveju [was immer der Fall ist) 
turiu galėti pasakyti, ar sakinys yra teisingas, ar klaidin- 
gas. Tačiau visiškai įmanomi tokie atvejai, kai aš negalė- 
čiau iš karto pasakyti, ar knyga dar gali būti pavadinta 
„gulinčia ant stalo“. Taigi? 


Tuomet ar tai ne tas atvejis, kai aš nors ir tiksliai Ži- 
nau, ką noriu pasakyti, tačiau darau klaidą tai išreikšda- 
mas? 


O gal šis netikrumas TAIP PAT gali būti įtrauktas į 
sakinį? 


Bet ar gali būti, kad nors sakinys „Knyga guli ant sta- 
lo“ ir perteikia visą mano prasmę, tačiau žodžius, 
pavyzdžiui, „gulėti ant“, čia aš vartoju specialia reikšme, 
ir kur nors kitur tai turi kitą reikšmę. Galbūt vartodamas 
veiksmažodį aš turiu omeny visiškai specialų santykį, ko- 
kiame knyga dabar iš tiesų yra stalo atžvilgiu. 


Tad ar fizikos sakiniai ir įprastinio gyvenimo sakiniai 
yra iš esmės vienodai tikslūs, ir skirtumas yra tik toks, 
kad mokslo kalboje skaičiai vartojami nuosekliau?? 

Galima ar negalima kalbėti apie tai, kad sakinys turi 
daugiau ar mažiau tikslią prasmę? 


Atrodo aišku, kad tai, ką mes TURIME OMENYJE, visada 
turi būti „tikslu“. 

To, ką mes turime omenyje, išreiškimas vėlgi gali būti 
teisingas arba klaidingas. Be to, ir žodžiai gali būti varto- 
jami nuosekliai arba nenuosekliai. Kitokios galimybės, at- 
rodo, nėra. 


Kai aš sakau, pavyzdžiui, „Stalas yra vieno metro il- 
gio“, tai dar labai abejotina, ką aš tuo noriu pasakyti. Bet 
tikriausiai aš turiu omenyje, kad „atstumas tarp ŠIŲ dvie- 
jų taškų yra vienas metras, ir šie taškai priklauso stalui“. 


Mes sakėme, kad matematika jau buvo sėkmingai pri- 
taikyta įprastiniams sakiniams, tačiau fizikos sakiniuose 
ištisai kalbama apie kitokius objektus nei mūsų įprastinė- 
je kalboje! Ar mūsų sakiniai privalo būti taip preparuoti, 
kad juos būtų galima matematiškai apdoroti? Žinoma, 
taip! Iškilus klausimui dėl kiekybių, nebepakaktų, 
pavyzdžiui, tokio išsireiškimo, kaip „šio stalo ilgis“. Šis 
ilgis turėtų būti apibrėžtas, tarkim, kaip atstumas tarp 
dviejų plokštumų, etc., etc. 


Taip, matematiniai mokslai skiriasi nuo nematemati- 
nių tuo, kad pirmuosiuose kalbama apie daiktus, apie 
kuriuos nekalba įprastinė kalba, o antrieji kalba apie vi- 
suotinai žinomus daiktus. 


1915 06 21 


Mūsų problema buvo ta, kad mes visada kalbėjome 
apie paprastuosius objektus ir negalėjome nurodyti nė 
vieno iš jų. 

Jei taškas erdvėje neegzistuoja, tuomet neegzistuoja ir 
jo koordinatės, o jei koordinatės egzistuoja, tuomet egzis- 
tuoja ir taškas. Taip yra logikoje. 


Paprastas ženklas iš esmės yra paprastas. 

Jis funkcionuoja kaip paprastas objektas. (Ką tai reiš- 
kia?) 

Jo sudėtis tampa visiškai indiferentiška. Ji išnyksta mums 
iš akių. 

Visuomet atrodo, kad egzistuoja sudėtiniai objektai, 
funkcionuojantys kaip paprasti, vadinasi, ir iš tikrųjų pa- 
prasti, tokie kaip materialieji taškai fizikoje etc. 


Tai, kad vardas Žymi sudėtinį objektą, matyti iš saki- 
nių, kuriuose jis pasitaiko, neapibrėžtumo, kylančio iš to- 
kių sakinių bendrumo. Mes žinome, kad šiuo sakiniu dar 
ne viskas apibrėžta. Juk bendrumo žymėjime slypi pro- 
vaizdis. [Plg. 3.24.) 


Visos neregimos masės etc., etc. turi būti apimamos 
bendrumo žymėjimu. 


Kaip būna, kai sakiniai priartėja prie tiesos? 


Tačiau tokia logika, kokia pateikta, tarkim, Principia 
Mathematica, kuo puikiausiai gali būti taikoma mūsų įpras- 
tiniams sakiniams. Pavyzdžiui, iš „Visi žmonės yra mir- 
tingi“ ir „Sokratas yra žmogus“, pagal šią logiką, seka 
„Sokratas yra mirtingas“, o tai yra akivaizdžiai teisinga, 
nors aš lygiai taip pat akivaizdžiai nežinau, kokia yra 
daikto „Sokratas“ ar savybės „mirtingas“ struktūra. Kaip 
tik čia jie funkcionuoja kaip paprasti objektai. 


Akivaizdu, kad jau pati aplinkybė, kuri įgalina tam 
tikras formas apibrėžimu suprojektuoti į vardą, garan- 

tuoja, kad tuomet ir šis vardas gali būti traktuojamas kaip 
tikras. 


Kiekvienam įžvalgesniam Žmogui akivaizdu, jog to- 
kiame sakinyje, kaip „Šis laikrodis guli ant stalo“, slypi 
aibė neapibrėžtumų, nors jo forma iš pažiūros atrodo vi- 
siškai aiški ir paprasta. Taigi mes matome, kad šis papras- 
tumas yra tik sukonstruotas. 


1915 06 22 


Taigi NEŠALIŠKAM protui taip pat yra aišku, kad saki- 
nio „Laikrodis guli ant stalo“ prasmė yra sudėtingesnė 
nei pats sakinys. 


Mūsų kalbos konvencijos [Abmachungen] nepapras- 
tai sudėtingos. Kiekviename sakinyje yra be galo daug 
sumąstytų papildomų [dalykų], kurie nėra pasakomi. (Šios 
konvencijos lygiai tokios pat, kaip Whiteheado „Conven- 
tions“?!. Jos yra apibrėžimai, turintys tam tikrą formos ben- 
drumą.) [Plg. 4.002.) 


Aš tik noriu pateisinti įprastinių sakinių miglotumą, 
nes jis gali būti pateisintas. 


Aišku, kad aš žinau, ką turiu omeny, sakydamas mig- 
lotą sakinį. Bet tuo tarpu kitas to nesupranta ir sako: „Taip, 
tačiau jeigu tu tai turi omenyje, tau reikėjo pridurti tai ir 
tai; tuo tarpu dar kas nors nesupras ir reikalaus, kad 
sakinys būtų dar išsamesnis. Tuomet aš atsakysiu: bet TAI 
juk savaime suprantama. 


Aš kam nors sakau „Laikrodis guli ant stalo“, o jis 
sako „Bet jeigu laikrodis gulėtų taip ir taip, tu vis vien 
tebesakytum, kad jis guli ant stalo“. Ir aš suabejočiau. 
Tai rodo, kad aš nežinojau, ką apskritai turėjau omenyje 


100 


1915 


žodžiu „gulėti“. Jei kas nors taip įvarytų mane į kampą, 
norėdamas man parodyti, kad aš nežinau, ką turiu ome- 
nyje, aš pasakyčiau: „Aš žinau, ką turiu omenyje, aš turiu 
omenyje būtent TAI“, parodydamas pirštu į tam tikrą kom- 
pleksą. Ir faktiškai šiame komplekse aš turiu du objektus, 
susijusius tam tikru santykiu. Bet iš tikrųjų tai reiškia tik 
vieną: faktas KAŽKOKIU BŪDU gali būti atvaizduotas ir šia 
forma. 


Jei aš dabar tai darau ir objektus pažymiu vardais, ar 
jie dėl to tampa paprasti? 
Tačiau vis dėlto šis sakinys yra to komplekso vaizdas. 


Šis objektas man yra paprastas! 


Jei aš, pavyzdžiui, kokią nors lazdelę pavadinu „A“, o 
rutulį „B“, tai apie A aš galiu pasakyti, kad ji remiasi į 
sieną, tačiau ne apie B. Čia išryškėja vidinė A ir B prigim- 
tis. 

Vardas, žymintis objektą, yra susijęs su juo tam tikru 
santykiu, kuris yra visiškai sąlygotas objekto loginio po- 
būdžio ir savo ruožtu jį charakterizuoja. 


Ir yra aišku, kad objektas privalo turėti tam tikrą logi- 
nį pobūdį, jis yra būtent toks sudėtinis arba toks papras- 
tas, koks ir yra. 


„Laikrodis sėdi ant stalo“ — beprasmiška! 


Tiktai sudedamoji sakinio dalis gali būti teisinga arba 
klaidinga. 


Vardas visą savo sudėtingą reikšmę sujungia į vieną. 

1916 04 15 


Mes galime numatyti tik tai, ką patys sukonstruoja- 
me! [Plg. 5.556.) 


Bet kur tuomet paprastojo objekto sąvoka? 
Ši sąvoka čia iš viso dar nebuvo nagrinėjama. 


Mes turėtume sugebėti konstruoti paprastąsias funk- 
cijas, nes mes turime sugebėti kiekvienam ženklui pri- 
skirti reikšmę. 


Juk vienintelis ženklas, garantuojantis savo reikšmę, 
yra funkcija ir argumentas. 


1916 04 16 
Kiekvienas paprastas sakinys gali įgyti formą dx. 


Todėl iš šios formos galima sudaryti visus paprastuo- 
sius sakinius. 


Tarkime, man yra duoti visi paprastieji sakiniai. Tuo- 
met galima paprasčiausiai paklausti, kokius sakinius aš 
galiu iš jų sudaryti. Ir tai yra visi sakiniai, ir taip jie yra 
apriboti. [4.51.] 

(p): p = aRx.xRy ... zRb 

1916 04 17 

Anksčiau pateiktas apibrėžimas kaip bendrybė gali būti 

tik rašytinių ženklų taisyklė, kuri neturi nieko bendra su 


ženklų prasme. 
Tačiau ar gali egzistuoti tokia taisyklė? 


Apibrėžimas įmanomas tik tuomet, jei jis pats nėra 
sakinys. 

Tuomet sakinys negali kalbėti apie visus sakinius, bet 
apibrėžimas, ko gero, gali. 


1916 04 23 
Bet anksčiau pateiktame apibrėžime visiškai nekalba- 
ma apie visus sakinius, nes jį sudaro iš esmės realūs kin- 
tamieji. Jis yra visiškai analogiškas operacijai, kuomet kaip 
jos bazė gali būti paimtas ir jos pačios rezultatas. 
1916 04 26 
Taip ir tiktai taip įmanoma pereiti nuo vieno tipo prie 
kito. [Plg. 5.252.) 
Ir galima sakyti, kad visi tipai išsidėstę hierarchiškai. 
O hierarchija įmanoma tik per struktūrą, per opera- 
ciją. 
Empirinė realybė yra apribota objektų skaičiumi. 
Riba vėl pasirodo paprastųjų sakinių visumoje. [Žr. 


5.5561.] 


Hierarchijos yra ir turi būti nepriklausomos nuo rea- 
lybės. [Žr. 5.5561.] 

Jų narių reikšmės apibrėžiamos tik per objektų kore- 
liaciją su vardais. 

1916 04 27 

Sakykim, aš noriu pavaizduoti trijų tarpusavyje nepa- 
keičiamų argumentų funkciją. 

Ax): X), X 

Bet argi logikoje turi būti kalbama apie nepakeičia- 
mus argumentus? Jeigu taip, tuomet šitai kai ką rodo apie 
realybės pobūdį. 

1916 05 06 

Visos šiuolaikinės pasaulėžiūros pamatas yra iliuzija, 

kad vadinamieji gamtos dėsniai yra gamtos reiškinių aiš- 
kinimai. [6.371.] 


Taigi [šiuolaikiniai žmonės] sustoja prieš „gamtos dės- 
nius“ kaip prieš kažką neliečiama, kaip senovės Žmonės 
prieš Dievą ir likimą. [Žr. 6.372.] 


Tiek pirmieji, tiek antrieji yra ir teisūs, ir neteisūs. Se- 
novės Žmonėms, žinoma, buvo aiškiau tuo atžvilgiu, kad 
jie pripažino aiškią ribą, o naujojoje sistemoje turi atrody- 
ti, kad viskas yra pagrindžiama. [Žr. 6.372.] 


1916 05 11 
|p | (a,a) 
Būna operacijų ir su dviem bazėmis. Ir „|“ yra šios 
rūšies operacija. 
I(€, 7)... yra bet kuris operacijos rezultatų eilės narys. 


(Jx).6x 
Ar (Jx) etc. iš tikrųjų yra operacija? 


Tačiau kas būtų jos bazė? 


1916 06 11 

Ką aš Žinau apie Dievą ir gyvenimo tikslą? 

Aš Žinau, kad šis pasaulis yra. 

Kad aš esu patalpintas jame, kaip mano akis savo re- 
gėjimo lauke. 

Kad jis turi kai ką problemiška, ką mes vadiname jo 
prasme. 

Kad ši prasmė yra ne jame, bet už jo. [Plg. 6.41.) 

Kad gyvenimas yra pasaulis. [Plg. 5.621.] 

Kad mano valia persmelkia pasaulį. 

Kad mano valia yra gera arba bloga. 

Taigi, kad gėris ir blogis kažkaip yra susiję su pasau- 
lio prasme. 

Gyvenimo prasmę, t. y. pasaulio prasmę, mes galime 
pavadinti Dievu. 

Ir su tuo susieti Dievo palyginimą su tėvu. 

Malda yra mąstymas apie gyvenimo prasmę. 

Aš negaliu pajungti pasaulio įvykių savo valiai, aš esu 
visiškai bejėgis. 

Aš galiu tiktai pasidaryti nepriklausomas nuo pasau- 
lio ir tokiu būdu tam tikra prasme jį apvaldyti, atsisaky- 
damas daryti įtaką vyksmui. 


1916 07 05 


Pasaulis nepriklauso nuo mano valios. [6.373.] 


Net jei nutiktų visa, ko mes norime [wūnschen|, tai 
būtų tik, taip sakant, likimo malonė, nes tarp valios ir 
pasaulio nėra jokio loginio ryšio, kuris tai garantuotų, o 
mes negalėtume vėl siekti [wollen] numanomo fizinio [ry- 
šio]. [6.374.] 


Jei gera ar bloga valia veikia pasaulį, ji gali paveikti 
tik pasaulio ribas, bet ne faktus, ne tai, kas gali būti at- 
vaizduota kalba, o tai, kas gali būti tik parodyta kalboje. 
[Plg. 6.43.) 


Trumpai kalbant, pasaulis dėl to turi tapti visiškai ki- 
toks. [Žr. 6.43.] 


Jis turi, taip sakant, kaip visuma padidėti arba suma- 
žėti. Kaip įgyjant arba prarandant tam tikrą prasmę. [Plg. 
6.43.) 

Taip, kaip su mirtimi pasaulis ne pasikeičia, bet liau- 
jasi būti. [6.431.) 

1916 07 06 

Ir, ko gero, šia prasme Dostojevskis yra teisus, kai jis 
sako, kad tas, kuris laimingas, įvykdo būties [des Da- 
seins| tikslą. 

Būtų galima ir taip pasakyti: būties tikslą įvykdo tas, 
kuriam nereikalingas joks [kitas] tikslas, išskyrus [patį] 
gyvenimą. O tai reiškia — tas, kuris yra patenkintas. 

Gyvenimo problemos sprendimas paaiškėja išnykus 
šiai problemai. [Zr. 6.521.] 


Bet ar galima taip gyventi, kad gyvenimas liautųsi bu- 
vęs problemiškas? Kad būtų gyvenama amžinybėje, o ne 
laike? 

1916 07 07 


Ar tai nėra priežastis, kodėl tie Žmonės, kuriems po 
ilgų abejonių paaiškėjo gyvenimo prasmė, negalėjo pasa- 
kyti, kame glūdi ta prasmė? 


Jeigu aš galiu įsivaizduoti tam tikrą „objektų rūšį“, 
nežinodamas, ar tokie objektai egzistuoja, aš turiu būti 
susikūręs jų provaizdį. 


Ar ne tuo paremtas mechanikos metodas? 
1916 07 08 


Tikėti Dievą reiškia suprasti gyvenimo prasmės klau- 
simą. 


Tikėti Dievą reiškia matyti, kad pasaulio faktai dar ne 
viskas. 


Tikėti Dievą reiškia matyti, kad gyvenimas turi prasmę. 

Pasaulis man yra duotas, t. y. mano valia prieina prie 
jo visiškai iš išorės, kaip prie kažko gatavo [Fertiges]. 


(Kas yra mano valia, aš dar nežinau.) 


Dėl to mes jaučiamės esantys priklausomi nuo sveti- 
mos valios. 


Kad ir kaip būtų, bet kuriuo atveju mes esame tam tikra 
prasme priklausomi, o tai, nuo ko esame priklausomi, 
mes galime pavadinti Dievu. 


Dievas šia prasme būtų tiesiog likimas, arba, o tai yra 
tas pats, - nuo mūsų valios nepriklausomas pasaulis. 


Aš galiu pasidaryti nepriklausomas nuo likimo. 


Egzistuoja dvi dievybės [Gottheiten]: pasaulis ir mano 
nepriklausomas Aš. 


Aš esu laimingas arba nelaimingas, tai ir viskas. Gali- 
ma pasakyti: gėris ar blogis neegzistuoja. 


Tas, kuris laimingas, neturi bijoti. Netgi mirties. 

Tiktai tas, kuris gyvena ne laike, o dabartyje, yra lai- 
mingas. 

Gyvenimui dabartyje mirtis neegzistuoja. 


Mirtis nėra gyvenimo įvykis. Ji nėra pasaulio faktas. 
[Plg. 6.4311.) 


Jei amžinybė suprantama ne kaip begalinė laiko tąsa, 
o kaip belaikiškumas, tuomet galima sakyti, kad amžinai 
gyvena tas, kuris gyvena dabartyje. [Žr. 6.4311.] 


Norint gyventi laimingai, reikia būti santarvėje [Ūbe- 
reinstimmung] su pasauliu. O tai juk ir reiškia „būti lai- 
mingam“. 

Aš tada esu, taip sakant, santarvėje su ta svetima va- 
lia, nuo kurios aš atrodau esąs priklausomas. Tai reiškia, 
kad 'aš vykdau Dievo valią“. 


Mirties baimė yra geriausias neteisingo, t. y. blogo, 
gyvenimo ženklas. 


Jei mano sąžinė išmuša mane iš pusiausvyros, vadinasi, 
aš esu nesantarvėje su Kažkuo. Tačiau kas tai? Ar tai 
pasaulis? 


Be abejo, teisinga sakyti: sąžinė yra Dievo balsas. 


Pavyzdžiui, mane daro nelaimingą mintis, kad aš tą ir 
tą įskaudinau. Ar tai mano sąžinė? 


Ar galima sakyti: „Elkis pagal savo sąžinę, kad ir ko- 
kia ji būtų“? 
Gyvenk laimingai! 
1916 07 09 


Jei sakinys neturėtų bendriausios formos, turėtų ateiti 
momentas, kai mums staiga atsivertų nauja patirtis, taip 
sakant, loginė. 

Tai, Žinoma, neįmanoma. 


Atmink, kad (3x)fx reiškia ne: egzistuoja toks x, kad 
fx, bet: egzistuoja teisingas sakinys „fx“. 


Sakinys fa kalba apie atskirus objektus, bendras saki- 
nys — apie visus objektus. 


1916 07 11 


Atskiras objektas yra labai keistas [mekwūrdige| 
reiškinys. 


Vietoje „visi objektai“ galima sakyti: visi atskiri objektai. 

Jei yra duoti visi atskiri objektai, yra duoti „visi objek- 
tai. 
Trumpai tariant, su atskirais objektais kartu yra duoti 


visi objektai. [Plg. 5.524.] 


Jei egzistuoja objektai, tai kartu egzistuoja ir „visi ob- 
jektai“. [Plg. 5.524.] 


Todėl turi būti įmanoma sudaryti elementariųjų saki- 
nių ir bendrųjų sakinių vienovę. 


Juk jeigu yra duoti elementarieji sakiniai, tai kartu yra 
duoti visi elementarieji sakiniai ir kartu - bendrasis saki- 
nys. Ir argi tuo jau nėra sudaryta vienovė? [Plg. 5.524.) 


1916 07 13 


Nuolat kyla jausmas, kad ir elementariajame sakinyje 
kalbama apie visus objektus. 

(Jx)dx.x = a 

Jei yra duotos dvi operacijos, kurių neįmanoma redu- 
kuoti į vieną, turi būti įmanoma sudaryti bent jau bendrą 
jų kombinacijos formą. 


dx , dy |xz , (Ax). , (x). 

Kadangi akivaizdu, jog lengva paaiškinti, kaip šiomis 
operacijomis įmanoma ir kaip neįmanoma sudaryti saki- 
nius, tuomet šitai taip pat turi būti įmanoma kažkokiu bū- 
du tiksliai išreikšti. 

1916 07 14 

Ir šis išreiškimas turi būti jau bendrojoje operacijos 
ženklo formoje. 


Ar šitai neturėtų būti vienintelis teisėtas operacijos tai- 
kymo išreiškimas? Zinoma, taip! 

Jeigu operacijos forma iš viso gali būti išreikšta, ji turi 
būti išreikšta taip, kad ją būtų galima taikyti tik teisingai. 


Žmogus negali tiesiog imti ir pasidaryti laimingas. 
Kas gyvena dabartyje, gyvena be baimės ir vilties. 


1916 07 21 


O kokia yra situacija su Žmogiškąja valia? Aš noriu 
pavadinti „valia“ [„Willen“] pirmiausia gėrio ir blogio 
turėtoją. 


Įsivaizduokime žmogų, kuris negalėtų naudotis nė vie- 
na iš savo kūno dalių, taigi, įprastine žodžio prasme, ne- 
galėtų vykdyti savo valios. Tačiau jis galėtų mąstyti ir 
norėti, ir perteikti savo mintis kam nors kitam. Taigi ga- 
lėtų bloga ar gera daryti per kitą. Tuomet aišku, kad eti- 
ka galiotų ir jam ir kad jis etine prasme yra valios turėtojas. 

Tad ar yra principinis skirtumas tarp šios valios ir tos, 
kuri priverčia judėti žmogaus kūno dalis? 

O gal klaidinga manyti, kad jau norėjimas (atitinka- 
mai, mąstymas) yra valios veiksmas? (Ir šia prasme, ži- 
noma, žmogus be valios nebūtų gyvas.) 

Tačiau ar įmanoma pamąstyti tokią būtybę, kuri galė- 
tų tik suvokti (tarkime, matyti), bet visiškai negalėtų siek- 
ti? Tam tikra prasme tai atrodo neįmanoma. Bet jeigu tai 


būtų įmanoma, tuomet pasaulis galėtų egzistuoti ir be 
etikos. 


1916 07 24 
Pasaulis ir gyvenimas yra viena. [5.621.] 


Fiziologinis gyvenimas, aišku, nėra „Gyvenimas“. Taip 
pat ir ne psichologinis. Gyvenimas yra pasaulis. 

Etika neaiškina pasaulio. Etika turi būti pasaulio sąly- 
ga, kaip ir logika. 
Etika ir estetika yra viena. [Žr. 6.421.] 
1916 07 29 
Tai, kad noras nėra logiškai susijęs su savo išsipildy- 
mu, yra loginis faktas. Ir taip pat yra aišku, kad laimin- 


gojo pasaulis yra kitoks nei nelaimingojo pasaulis. [Plg. 
6.43.) 


Ar matymas yra veikla? 


Ar galima siekti [wollen] gero, siekti blogo ir nieko 
nesiekti? 


O gal tik tas yra laimingas, kuris nesiekia? 
„Mylėti savo artimą“ — reiškia siekti! 


Bet ar galima norėti [wūnschen] ir vis dėlto nebūti 
nelaimingam, jei noras neišsipildo? (O ši galimybė juk 
visada egzistuoja.) 


Ar gerai, atsižvelgiant į visuotinai priimtas sąvokas, 
savo artimui nieko nenorėti, nei gero, nei blogo? 


Ir vis dėlto tam tikra prasme atrodo, kad nenorėjimas 
yra vienintelis gėris. 

Čia aš dar darau grubias klaidas! Be abejonės! 

Visuotinai yra manoma, kad yra bloga kitam norėti 
nelaimės. Bet ar tai gali būti teisinga? Ar tai gali būti 
blogiau nei kitam norėti laimės? 

Atrodo, viskas priklauso nuo to, kaip norima. 


Atrodo, negalima pasakyti nieko daugiau nei: Gyvenk 
laimingai! 

Laimingojo pasaulis yra kitoks nei nelaimingojo. [Žr. 
6.43.) 


Laimingojo pasaulis yra laimingas pasaulis. 


Taigi, ar gali egzistuoti pasaulis, kuris nėra nei lai- 
mingas, nei nelaimingas? 


1916 07 30 


Kai nustatomas bendras etikos dėsnis, kurio forma „Tu 
privalai...“, pirmoji mintis būna: „O kas tuomet, jei aš to 
nedarysiu?“ 

Bet yra aišku, kad etika neturi nieko bendra su baus- 
me ir atlygiu. Taigi šis klausimas apie veiksmo pasekmes 
turi būti nesvarbus. Mažių mažiausiai, šios pasekmės ne- 
turi būti įvykiai. Bet vis dėlto turi būti kažkas teisinga 
šitaip formuluojant klausimą. Turi būti kokia nors etinio 
atlygio ir etinės bausmės rūšis, bet tai turi slypėti pačia- 
me veiksme. 

Ir taip pat yra aišku, kad atlygis turi būti kažkas ma- 
lonaus, o bausmė - kažkas nemalonaus. 

[6.422.] 


Nuolat aš grįžtu prie to, kad laimingas gyvenimas pa- 
prasčiausiai yra geras, o nelaimingas - blogas. Ir jei dabar 
aš savęs klausiu: bet kodėl aš turiu gyventi būtent laimin- 
gai, tai jau savaime man atrodo kaip tautologiškas klau- 
simo formulavimas; atrodo, kad laimingas gyvenimas pa- 
teisina pats save, kad jis yra vienintelis teisingas 
gyvenimas. 


Visa tai, tiesą sakant, tam tikra prasme yra giliai pa- 
slaptinga! Aišku, kad etika negali būti išreikšta! [Plg. 6.421.] 

Bet būtų galima taip sakyti: laimingas gyvenimas tam 
tikra prasme atrodo esąs harmoningesnis nei nelaimingas. 
Tačiau kokia?? 

Koks yra objektyvus laimingo, harmoningo gyvenimo 
požymis? Vėlgi yra aišku, kad nėra tokio požymio, kurį 
būtų galima aprašyti. 

Šis požymis negali būti fizinis, o tik metafizinis, trans- 
cendentinis. 


Etika yra transcendentinė. [Žr. 6.421.] 


1916 08 01 


Tai, kaip viskas yra, yra Dievas. 
Dievas yra tai, kaip viskas yra. 


Tik iš mano gyvenimo unikalumo  įsisąmoninimo kyla 
religija — mokslas — ir menas. 
1916 08 02 
Ir šis įsisąmoninimas yra pats gyvenimas. 
Ar galėtų egzistuoti etika, jei be manęs neegzistuotų 
jokia gyva būtybė? 
Jei etika turi būti kažkas fundamentalaus: taip! 


Jei aš teisus, tai etiniam sprendimui nepakanka to, kad 
pasaulis yra duotas. 


Tuomet pasaulis pats savaime nėra nei geras, nei 


blogas. 


Juk tam, kad egzistuotų etika, neturi turėti reikšmės, 
ar pasaulyje yra gyva materija, ar nėra. Ir yra aišku, kad 
pasaulis, kuriame yra vien negyva materija, pats savaime 
nėra nei geras, nei blogas, vadinasi, taip pat ir gyvų būty- 

bių pasaulis pats savaime negali būti nei geras, nei blo- 
gas. 

Gėris ir blogis įeina tik per subjektą. O subjektas nepri- 
klauso pasauliui, bet jis yra pasaulio riba. [Plg. 5.632.] 


Būtų galima (šopenhaueriškai) pasakyti: vaizdinio pa- 
saulis nėra nei geras, nei blogas, o tiktai valios subjek- 


tas22, 


Aš suvokiu, kad visi šie sakiniai yra visiškai neaiškūs. 

Atsižvelgiant į tai, ką anksčiau minėjau, valios subjek- 
tas turėtų būti laimingas arba nelaimingas, o laimė ir ne- 
laimė negali priklausyti pasauliui. 


Kaip subjektas nėra pasaulio dalis, bet jo egzistavimo 
prielaida, taip gėris ir blogis yra subjekto predikatai, o ne 
pasaulio savybės. 


Subjekto esmė čia yra visiškai užmaskuota. 


Taip, mano darbas išsiplėtė nuo logikos pagrindų iki 
pasaulio esmės. 


1916 08 04 
Ar suvokiantis [vorstellende] subjektas galų gale nėra 
grynas prietaras? 
Kur pasaulyje galima pastebėti metafizinį subjektą? [Žr. 
5.633.] 


Tu sakai, tai gali būti kažkas panašaus, kaip akies ir 
regėjimo lauko atveju. Bet akies tu iš tikrųjų nematai. [Žr. 
5.633.) 

Ir aš manau, kad niekas regėjimo lauke neleidžia da- 
ryti išvados, kad jis yra matomas akies. [Plg. 5.633.) 

1916 08 05 


Suvokiantis [vorstellende] subjektas yra, ko gero, tuš- 
čias kliedesys. Tačiau valios [wollende] subjektas egzis- 
tuoja. [Plg. 5.631.] 


Jei nebūtų valios, tai nebūtų ir to pasaulio centro, kurį 
mes vadiname Aš, ir kuris yra etikos turėtojas. 


Geras ir blogas iš esmės yra tik Aš, o ne pasaulis. 
Aš, Aš yra tai, kas giliai paslaptinga! 
1916 08 07 


Aš nėra objektas. 


1916 08 11 

Objektyviai aš stoviu prieš kiekvieną objektą. Bet ne 
prieš patį Aš. 

Taigi iš tiesų esama būdo, kaip filosofijoje ne psicholo- 


ginė prasme gali ir turi būti kalbama apie Aš. [Plg. 5.641.] 


1916 08 12 
Aš įžengia į filosofiją tuo, kad pasaulis yra mano pa- 
saulis. [Žr. 5.641.] 


Juk regėjimo laukas neturi, tarkime, tokios formos: 
[5.6331.] 

Akis 
Tai susiję su tuo, kad jokia mūsų patyrimo dalis nėra 


apriorinė. [Zr. 5.634.] 

Visa, ką mes matome, galėtų būti ir kitaip. 

Visa, ką mes apskritai galime aprašyti, galėtų būti ir 
kitaip. 

[Zr. 5.634.] 


1916 08 13 


Tarkime, žmogus negali vykdyti savo valios, tačiau 
turi kęsti visus šio pasaulio vargus, — kas tuomet galėtų 
jį padaryti laimingą? 


Kaip apskritai žmogus gali būti laimingas, jis juk ne- 
gali užkirsti kelio šio pasaulio vargams? 


Būtent per pažinimo gyvenimą. 


Gera sąžinė yra laimė, kurią teikia pažinimo gyveni- 
mas. 


Pažinimo gyvenimas yra gyvenimas, kuris yra laimin- 
gas nepaisant visų pasaulio vargų. 


Tik tas gyvenimas yra laimingas, kuris gali atsisakyti 
pasaulio malonumų. 

Jam pasaulio malonumai yra tik daugybė likimo tei- 
kiamų malonių. 


1916 08 16 


Tai, kad taškas negali būti raudonas ir žalias tuo pat 
metu, iš pirmo žvilgsnio neatrodo kaip loginė negalimy- 
bė. Tačiau jau fizikinė kalbėsena [Ausdrucksweise] redu- 
kuoja jį į kinetinę negalimybę. Tarp raudono ir žalio įžvel- 
giamas struktūros skirtingumas. 

Ir štai fizika juos netgi surikiuoja į eilę. Ir dabar ma- 
tyti, kaip čia atskleidžiama tikroji objektų struktūra. 

Tai, kad dalelė tuo pat metu negali būti dviejose vie- 
tose, atrodo jau kaip loginė negalimybė. 

Jei mes paklaustume, pavyzdžiui, kodėl, iš karto kiltų 
mintis: taip, juk būtent tas daleles, kurios yra dviejose 
vietose, mes vadiname skirtingomis, ir atrodo, kad visa 
tai vėlgi plaukia iš erdvės ir dalelių struktūros. 

[Plg. 6.3751.] 


1916 08 17 
Operacija yra perėjimas nuo vieno formų eilės nario 
prie kito. 


Operacija ir formų eilė yra ekvivalentai. 


1916 08 29 


Kyla klausimas, ar pakanka įprastinio, nedidelio pa- 
grindinių operacijų skaičiaus, norint sudaryti visas įma- 
nomas operacijas. 


Atrodo, kad taip ir turi būti. 


Taip pat galima klausti, ar tos pagrindinės operacijos 
įgalina pereiti nuo kiekvienos išraiškos prie kiekvienos 
jai giminiškos išraiškos? 

1916 09 02 

Čia matyti, kad solipsizmas, jei jo griežtai laikomasi, 
sutampa su grynu realizmu. 

Solipsizme Aš susitraukia į netįsų tašką, ir pasilieka 


su juo koordinuojama tikrovė. 
[5.64.] 


Kam man istorija? Mano pasaulis yra pirmas ir vie- 
nintelis! 


Aš noriu pranešti, kokį pasaulį aš radau. 


Tai, ką kiti [esantys] pasaulyje man pasakė apie pa- 
saulį, yra visai maža ir antraeilė mano pasaulio patyrimo 
dalis. 

Aš turi spręsti apie pasaulį, matuoti daiktus. 


Filosofinis Aš yra ne Žmogus, ne Žmogaus kūnas ar 
žmogaus siela su psichologinėmis savybėmis, bet metafi- 
zinis subjektas, pasaulio riba (ne dalis). Tačiau žmogaus 
kūnas, ypač mano kūnas, yra pasaulio dalis tarp kitų pa- 
saulio dalių, tarp gyvūnų, augalų, akmenų etc., etc. [Plg. 
5.641.] 


Tas, kas tai supranta, savo kūnui arba žmogaus kūnui 
nenorės suteikti privilegijuotos vietos pasaulyje. 
Žmones ir gyvūnus jis visiškai naiviai traktuos kaip 
panašius ir tarpusavyje susijusius daiktus. 
1916 09 11 
Būdas, kuriuo žymi kalba, atsispindi jos panaudojime. 
Tai, kad spalvos nėra savybės, rodo fizikinė analizė, 


rodo vidiniai santykiai, kuriuose fizika rodo esant spal- 
vas. 


Pritaikyk tai taip pat ir garsams. 


1916 09 12 


Dabar aišku, kodėl aš galvojau, kad mąstymas ir kal- 
bėjimas yra tas pats. Juk mąstymas yra kalbos rūšis. Juk 
mintis, žinoma, taip pat yra loginis sakinio vaizdas, taigi 
taip pat ir tam tikros rūšies sakinys. 


1916 09 19 


Žmonija visuomet ieškojo mokslo, kuriame būtų sim- 
plex sigillum veri??. [Plg. 5.4541.] 


Negali būti tvarkingo ar netvarkingo pasaulio, tad bū- 
tų galima pasakyti, jog mūsų pasaulis yra tvarkingas. 

Kiekviename galimame pasaulyje yra tvarka, net jei ir 
komplikuota, lygiai kaip erdvėje nebūna netvarkingo ir 
tvarkingo taškų išsidėstymo, bet kiekvienas taškų išsi- 
dėstymas būna tvarkingas. 

(Ši pastaba yra tik medžiaga minčiai.) 

Menas yra išraiška [Ausdruck]. 


Geras meno kūrinys yra išsami [vollendete] išraiška. 


1916 10 07 


Meno kūrinys yra daiktas, matomas sub specie aeterni- 
tatis“*; o geras gyvenimas yra pasaulis, matomas sub spe- 
cie aeternitatis. Tai yra ryšys tarp meno ir etikos. 


Įprastinis žiūros būdas [Betrachtungsweise] mato ob- 
jektus tarsi iš jų vidurio, žiūra sub specie aeternitatis — iš 
išorės. 

Taigi jie turi visą pasaulį kaip foną. 

Gal yra taip, kad [žiūra] objektas matomas kartu su 
erdve ir laiku, o ne erdvėje ir laike? 


Kiekvienas daiktas sąlygoja visą loginį pasaulį, taip 
sakant, visą loginę erdvę. 
(Peršasi mintis): daiktas, matomas sub specie aeternita- 
tis, yra daiktas, matomas su visa logine erdve. 
1916 10 06 


Kaip daiktas tarp daiktų kiekvienas daiktas yra vieno- 
dai nereikšmingas, bet kaip pasaulis — kiekvienas vieno- 
dai reikšmingas. 


Tarkim, aš kontempliavau krosnį, ir man po to buvo 
pasakyta: tačiau dabar tu pažįsti tiktai krosnį, - tai mano 

rezultatas, žinoma, atrodo menkas. Vadinasi, aš studija- 
vau krosnį tarp daugelio daugelio pasaulio daiktų. Bet jei 
aš kontempliavau krosnį, ji buvo mano pasaulis, ir visa 
kita prieš tai nublanko. 

(Kažkas gera kaip visuma, bet kaip detalės — blogai.) 


Juk galima suvokti gryną dabartiniu metu stebimą 
vaizdinį ir kaip nieko nereiškiantį momentinį vaizdą vi- 
same laikiškame pasaulyje, ir kaip tikrą pasaulį tarp še- 
šėlių. 

1916 10 09 

Bet dabar reikia galų gale paaiškinti etikos ir pasaulio 
sąryšį. 

1916 10 12 

Akmuo, gyvūno kūnas, žmogaus kūnas, mano kūnas — 


visa tai stovi ant tos pačios pakopos. 


Todėl tai, kas atsitinka, nesvarbu, ar nuo akmens, ar 
nuo mano kūno, nėra nei gera, nei bloga. 


„Laikas turi tik vieną kryptį“ [ist einsinnig] turi būti 
beprasmybė. 


Vienakryptiškumas yra loginė laiko savybė. 


Jei kieno nors būtų paklausta, kaip šis įsivaizduoja 
vienakryptiškumą, jis atsakytų: laikas nebūtų vienakryp- 
tis, jei įvykis galėtų pasikartoti. 

Tačiau tai, kad įvykis negali pasikartoti, lygiai kaip ir 
tai, kad kūnas negali tuo pat metu būti dviejose vietose, 
slypi loginėje įvykio esmėje. 


Iš tiesų: Žmogus yra mikrokosmas: 

Aš esu mano pasaulis. [Plg. 5.63.) 


1916 10 15 
Ko negalima mąstyti, apie tai negalima ir kalbėti. [Plg. 
5.61.) 


„Reikšmę“ daiktai įgauna tik per savo santykį su ma- 
no valia. 


Juk „kiekvienas daiktas yra, kas jis yra, ir joks kitas 
daiktas“. 


Viena įžvalga: kaip aš iš savo fizionomijos galiu dary- 
ti išvadą apie savo dvasią (charakterį, valią), taip iš kiek- 
vieno daikto fizionomijos — apie jo dvasią (valią). 

Bet ar aš galiu iš savo fizionomijos daryti išvadą apie 
savo dvasią? 

Ar šis santykis nėra grynai empirinis? 

Ar mano kūnas išties kažką išreiškia? 

Ar jis pats yra kieno nors vidinė išraiška? 

Ar, tarkime, blogas veidas yra pats savaime blogas, ar 
tik todėl, kad jis empiriškai susijęs su bloga nuotaika? 

Bet yra aišku, kad priežastinis ryšys nėra joks ryšys. 
[Plg. 5.136.] 

Tuomet ar tiesa, kad mano charakterį (pagal psichofi- 
zinį supratimą) išreiškia tik mano kūno ar mano smegenų 


struktūra, o ne viso likusio pasaulio struktūra? 
Čia yra lemiamas momentas. 


Taigi šis paraleliškumas egzistuoja tarp mano dvasios, 
t. y. dvasios, ir pasaulio. 

Tik pagalvok, kad gyvatės, liūto dvasia yra tavo dva- 
sia, nes tik iš savęs tu apskritai pažįsti dvasią. 


Žinoma, kyla klausimas, kodėl aš gyvatei priskyriau 
būtent šią dvasią. 


Atsakymas gali slypėti tik psichofiziniame paraleliz- 
me: jei aš atrodyčiau kaip gyvatė ir daryčiau tai, ką ji 
daro, aš būčiau toks ir toks. 


Tas pats pasakytina apie dramblį, musę, vapsvą. 


Tačiau kyla klausimas, ar kaip tik čia ir vėl (o taip iš 
tiesų ir yra) mano kūnas nestovi su vapsvos ir gyvatės 
kūnu ant vienos pakopos, vadinasi, aš nedarau išvadų 
nei iš vapsvos kūno apie savo kūną, nei iš savo [kūno] 
apie vapsvos [kūną]. 


Ar tai nėra mįslės, kodėl žmonės visuomet tikėjo, kad 
viena dvasia yra bendra visam pasauliui, sprendimas? 


Kelias, kuriuo aš ėjau, yra toks: idealizmas išskiria iš 
pasaulio žmones kaip unikalius, solipsizmas išskiria ma- 
ne vieną, ir galiausiai aš pamatau, kad ir pats priklausau 
likusiam pasauliui, [taigi], viena vertus, nelieka nieko, o 
kita vertus, — unikalus pasaulis. Taip griežtai apmąstytas 
idealizmas veda prie realizmo. [Plg. 5.64.) 


1916 10 17 
Ir šia prasme aš taip pat galiu kalbėti apie vieną visam 
pasauliui bendrą valią. 
Bet ši valia aukštesne prasme yra mano valia. 


Kaip mano vaizdinys yra pasaulis, taip mano valia 
yra pasaulio valia. 

1916 10 20 
Aišku, kad mano regėjimo laukas į ilgį yra kitoks ne- 
gu į plotį. 


Nėra taip, kad aš save pastebiu visur, kur ką nors 
matau; aš visuomet save randu viename konkrečiame sa- 
vo regėjimo lauko taške, taigi mano regėjimo laukas tarsi 
turi tam tikrą formą. 


Bet nepaisant to tiesa yra tai, kad aš subjekto nematau. 


Tiesa, kad pažįstančio subjekto pasaulyje nėra, kad ne- 
egzistuoja jokio pažįstančio subjekto. [Plg. 5.631.] 


Bet kuriuo atveju, aš galiu įsivaizduoti, kad atlieku 
valios aktą, tam, kad pakelčiau savo ranką, tačiau mano 
ranka nejuda. (Tarkim, trūkusi sausgyslė.) Taip, tačiau 
galima sakyti, jog sausgyslė vis dėlto juda, o tai kaip tik 
rodo, kad mano valios aktas yra susijęs su sausgysle, o ne 
su ranka. Tačiau eikime toliau ir tarkime, kad sausgyslė 
taip pat nejudėjo, ir taip toliau. Tuomet mes prieitume 
išvadą, kad valios aktas apskritai nėra susijęs su kūnu, 
taigi, kad įprastine žodžio prasme neegzistuoja jokios va- 
lios akto. 


Meninis stebuklas yra tai, kad jis duoda pasaulį. Kad 


jis duoda tai, kas egzistuoja?". 


Ar meninės žiūros būdo esmę sudaro tai, kad į pasau- 
lį yra žvelgiama laiminga akimi? 


Gyvenimas yra rimtas, menas yra smagus““. 


1916 10 21 


Bet, ko gero, kažko esama toje įžvalgoje, kad grožis 
yra meno tikslas. O grožis yra kaip tik tai, kas daro lai- 
mingą. 

1916 10 29 


Ar negalima sakyti: bendrumas taip menkai sukoordi- 
nuotas su sudėtimi, kaip faktas —- su daiktu? 


Abiejų rūšių operacijų ženklai turi arba gali sakinyje 
būti vienas šalia kito. 
1916 11 04 
Ar valia yra nuostata pasaulio atžvilgiu? 


Atrodo, kad valia visuomet turi būti susijusi su vaiz- 
diniu. Mes negalime, pavyzdžiui, įsivaizduoti, kad atli- 
kome valios aktą ir nepajutome, kad jį atlikome. 


Priešingu atveju galėtų kilti klausimas, ar jis jau iki 
galo atliktas. 


Taip sakant, yra aišku, kad dėl valios mums reikalin- 
ga atspirtis pasaulyje. 


Valia yra subjekto nuostata pasaulio atžvilgiu. 
Subjektas yra valios subjektas. 


Ar pojūčiai, kurie įtikina mane tuo, kad įvyko valios 
aktas, turi kokią nors ypatingą savybę, kuri juos skiria 
nuo kitų vaizdinių? 


Atrodo, ne! 


Bet tuomet būtų įmanoma pamanyti, kad aš turbūt 
darau išvadą, jog, pavyzdžiui, šis krėslas tiesiogiai pa- 
klūsta mano valiai. | 


Ar tai įmanoma? 


Jei mes braižome kvadratą [X žiūrėdami į veid- 
rodį, tuomet pastebime, kad tai galima atlikti tik visiškai 

atsiribojus nuo regimo vaizdo ir vadovaujantis vien rau- 
menų pojūčiu [Muskelgefūhl]. Taigi čia vis dėlto yra kal- 
bama apie du visiškai skirtingus valios aktus. Vienas yra 
susijęs su regimąja pasaulio dalimi, kitas — su raumenų 
pojūčio dalimi. 

Ar mes turime ką nors daugiau nei empirinį akivaiz- 
dumą, kad abiem šiais atvejais kalbama apie tos pačios 
kūno dalies judėjimą? 


Ar tik nebus taip, kad aš savo veiksmus tik palydžiu 
savo valia? 


Tačiau kaip tuomet aš galiu iš anksto pasakyti - oO tai 
aš vis dėlto tam tikra prasme galiu, - kad po 5 minučių 
aš pakelsiu savo ranką? Kad aš to sieksiu? 


Aišku, neįmanoma siekti neatliekant kartu valios akto. 


Valios aktas yra ne veiksmo priežastis, bet pats veiks- 
mas. 


Neįmanoma siekti neveikiant. 


Jei valia pasaulyje turi turėti objektą, jis taip pat gali 
būti laukiamas veiksmas. 


O valia turi turėti objektą. 


Priešingu atveju mes neturėtume jokios atspirties ir 
negalėtume žinoti, ko mes siekėme. 


Ir negalėtume siekti įvairių dalykų. 


Ar tuomet siektas [gewollte] kūno judesys nevyksta 
lygiai taip pat, kaip ir bet kuris nesiektas judesys pasau- 
lyje, ir skirtumas tik toks, kad pirmasis yra lydimas valios? 

Tačiau jis yra lydimas ne vien n0r0! Bet valios. 
Mes jaučiamės, taip sakant, atsakingi už judesį. 


Mano valia nukreipta kažkur į pasaulį, ir daugiau nie- 
kur nenukreipta. 


Noras nėra veikimas. Bet valia yra veikimas. 


(Mano noras yra susijęs, pavyzdžiui, su krėslo judėji- 
mu, 0 mano valia - su raumenų pojūčiu.) 


Tai, kad aš siekiu tam tikro įvykio [Vorgang|], reiškia, 
kad aš tai ir vykdau, o ne kad aš darau kažką kita, kas 
yra to įvykio priežastis. 


Jei aš ką nors judinu, tai judinu save. 
Jei aš ką nors įvykdau, įvykstu aš [gehe ich vor]. 
Bet aš negaliu visko siekti. 


Bet ką tai reiškia: „Aš negaliu to siekti.“ 
Ar tuomet aš galiu mėginti ko nors siekti? 


Būtent nagrinėjant valią pasirodo, kad tarsi viena pa- 
saulio dalis būtų man artimesnė nei kita (o tai būtų nepa- 
kenčiama). 


Bet, žinoma, juk negalima paneigti to, kad aš tam tik- 
ra populiaria prasme viena darau, o kito - ne. 


Taigi valia nėra priešpriešinama pasauliui kaip ekvi- 
valentas, o tai turi būti neįmanoma. 


Noras eina pirma įvykio, valia jį lydi. 

Tarkime, tam tikras įvykis lydi mano norą. Ar aš sie- 
kiau šio įvykio? 

Ar šis lydėjimas neatrodo atsitiktinis, priešingai, nei 
valios lydėjimas? 

1916 11 09 
Ar tikėjimas yra patyrimas? 
Ar mintis yra patyrimas? 


Visas patyrimas yra pasaulis, ir jam nereikalingas sub- 
jektas. 


Valios aktas nėra patyrimas. 


1916 11 19 


Kokiu pagrindu yra daroma prielaida apie valios sub- 
jektą? 


Ar individualizacijai nepakanka vien mano pasaulio? 


1916 11 21 


Tai, kad įmanoma nustatyti bendrąją sakinio formą, 
rodo ne ką kita, kaip tik tai, kad turi būti ĮMANOMA iš 
anksto numatyti kiekvieną galimą sakinio formą. 


O tai reiškia: mes niekuomet negalėsime prieiti tokios 
sakinio formos, apie kurią galėtume pasakyti: buvo neįma- 
noma iš anksto numatyti, kad egzistuoja kažkas pana- 
šaus. 

Mat tai reikštų, kad mums atsivėrė naujas patyrimas, 
kuris tik ir padarė įmanomą šią sakinio formą. 


Taigi: turi būti įmanoma nustatyti bendrąją sakinio 
formą, nes galimos sakinio formos turi būti apriorinės. 
Kadangi galimos sakinio formos yra apriorinės, dėl to 
egzistuoja bendroji sakinio forma. 


Čia yra visiškai tas pat, ar duotosios pamatinės opera- 
cijos, kurių dėka turi atsirasti visi sakiniai, keičia pastarų- 
jų loginį lygmenį, ar jie išlieka to paties loginio lygmens. 

Sakinį, kurį mes kada nors galėsime sudaryti, turi būti 
galima sudaryti jau ir dabar. 


Mums dabar reikia paaiškinti atominės funkcijos są- 
voką ir sąvoką „ir taip toliau“. 
Sąvoka „ir taip toliau“, žymima „...“, yra viena iš svar- 


biausių, ir, kaip ir visos kitos, yra be galo fundamentali. 


Tik ji viena suteikia mums teisę logiką, taip pat mate- 
matiką konstruoti „taip toliau“ iš pamatinių dėsnių ir pir- 
minių ženklų. 

„Ir taip toliau“ aptinkama jau pačioje senosios logikos 
pradžioje, kai yra pasakoma, kad dabar, kai yra duoti 
pirminiai ženklai, mes galime „taip toliau“ vystyti vieną 
ženklą po kito. 


Neturėdami šios sąvokos, mes turėtume tiesiog pasi- 
likti prie pirminių ženklų ir negalėtume žengti „toliau“. 


Sąvoka „ir taip toliau“ yra ekvivalentiška operacijos 
sąvokai. [Plg. 5.2523.) 


Po operacijos ženklo eina ženklas „...“, kuris reiškia, 
kad operacijos rezultatas vėlgi gali būti imamas kaip tos 
pačios operacijos bazė, „ir taip toliau“. 


1916 11 22 


Operacijos sąvoka, bendriausia prasme, yra ta, kuria 
vadovaujantis ženklai gali būti sudaromi pagal tam tikrą 
taisyklę. 


1916 11 23 
Kuo paremta operacijos galimybė? 


Visiškai bendra struktūrinio panašumo sąvoka. 

Pavyzdžiui, elementariuosiuose sakiniuose, taip, kaip 
aš juos suprantu, turi būti kažkas bendra; priešingu atve- 
ju aš iš viso negalėčiau apie juos visus kalbėti apskritai, 
kaip apie „elementariuosius sakinius“. 

Tačiau tuomet juos taip pat turėtų būti galima išvesti 
vienus iš kitų kaip operacijų rezultatus. 

Jei du elementarieji sakiniai iš tikrųjų turi kažką ben- 
dra, tai, kas nėra bendra elementariajam ir sudėtiniam 
sakiniui, šį bendrą dalyką turi būti įmanoma kažkokiu 
būdu bendrai nusakyti. 


1916 11 24 


Jei bus Žinomas bendras operacijos požymis, tuomet 
taip pat bus aišku, iš kokių elementariųjų sudedamųjų 
dalių visuomet sudaryta operacija. 


Jei yra atrasta bendroji operacijos forma, tai mes turi- 
me taip pat ir bendrąją sąvokos „ir taip toliau“ pasirody- 
mo formą. 

1916 11 26 


Visos operacijos sudarytos iš pamatinių operacijų. 


1916 11 28 
Vienas faktas yra arba apimamas kito, arba jis yra nuo 

jo nepriklausomas. 
1916 12 02 
Bendrumo žymėjimo ir argumento panašumas 
išryškėja, kai mes vietoje da rašome (ax)gx. [Plg. 5.523.] 


Argumentus būtų galima pateikti ir taip, kad jie atsi- 
durtų tik vienoje lygybės ženklo pusėje. Taigi visuomet 
pagal analogiją „(3x).gx.x = a“ vietoje „ga“. 

Teisingas filosofijos metodas, tiesą sakant, būtų toks: 
nesakyti nieko, išskyrus tai, kas- gali būti pasakyta, taigi, 
kas priklauso gamtos mokslui, taigi, kas neturi su filoso- 
fija nieko bendra, ir tuomet visada, kai kas nors kitas 
norėtų pasakyti ką nors metafiziška, jam parodyti, kad 
tam tikriems ženklams savo sakiniuose jis nesuteikė jo- 
kios reikšmės. [Žr. 6.53.) 


Šis metodas kito netenkintų (jis nejaustų, kad mes mo- 
kėme jį filosofijos), tačiau jis būtų vienintelis teisingas. 
[Zr. 6.53.] 


1917 01 07 


Ta prasme, kuria egzistuoja sakinių hierarchija, egzis- 
tuoja, Žinoma, ir tiesų hierarchija, ir neigimų, etc. 


Tačiau ta prasme, kuria egzistuoja sakiniai pačia ben- 
driausia prasme, egzistuoja tiktai viena tiesa ir vienas nei- 
gimas. 

Pastaroji prasmė gaunama iš pirmosios, kai sakinys 
traktuojamas apskritai kaip vienos operacijos, kuri sudari- 
nėja visus sakinius iš žemutinės pakopos etc., rezultatas. 


Žemutinė pakopa ir operacija gali atstoti visą hierar- 
chiją. 
1917 01 06 
Aišku, kad dviejų elementariųjų sakinių loginė san- 
dauga niekuomet negali būti tautologija. [Plg. 6.3751.] 


Jei dviejų sakinių loginė sandauga yra kontradikcija, 
ir atrodo, kad sakiniai yra elementarieji sakiniai, tai mes 
matome, kad šiuo atveju regimybė apgauna. (Pavyzdžiui: 
A yra raudonas ir A yra žalias.) 

1917 01 10 
Jei savižudybė leistina, tuomet viskas leistina. 


Jei kas nors nėra leistina, tuomet ir savižudybė neleis- 
tina. 


Tai nušviečia etikos esmę, nes savižudybė yra, taip 
sakant, elementari nuodėmė. 

Ir kai ji tyrinėjama, yra taip, kaip ir tyrinėjami gyvsi- 
dabrio garai siekiant suprasti garų esmę. 


Ar savižudybė pati savaime taip pat nėra nei gera, nei 


bloga? 


ANKSTYVIEJI 
LUDWIGO WITTGENSTEINO 
IEŠKOJIMAI 


„Sakoma, jog kiekvienas didis filosofas duoda pradžią filo- 
sofijoje naujai krypčiai. Tačiau tik L. Wittgensteinui pavyko tą 
padaryti du kartus“, - šie žodžiai priklauso vienos L. Wittgens- 
teino biografijos leidėjui W. Kaufmanui. Jie dar kartą paliudija 
tai, ko jau seniai nebereikia įrodinėti, - kad L. Wittgensteinas 
neabejotinai yra viena didžiausių figūrų šiuolaikinės filosofijos 
istorijoje. Nors per visą savo gyvenimą jis parašė tik du nedide- 
lės apimties veikalus - Tractatus logico-philosophicus ir Filosofiniai 
tyrinėjimai, abu šie kūriniai žymi dviejų naujų įtakingų filosofi- 
jos krypčių — loginio pozityvizmo ir lingvistinės filosofijos — 
pradžią. 

Ludwigas Wittgensteinas gimė 1889 m. balandžio 26 d. Vie- 
noje, turtingo žydų kilmės plieno pramonės magnato Karlo Wit- 
tgensteino šeimoje. Jis buvo jauniausias tarp penkių brolių ir 
trijų seserų. Pirmojo pasaulinio karo metais sumaniai administ- 
ruojamas Wittgensteinų šeimos turtas, skirtingai nei daugelis 
kitų, dar labiau padidėjo, ir Wittgensteinai tapo viena pačių 
turtingiausių šeimų visoje Austrijoje. Visi šeimos nariai buvo 
itin gabūs, ypač muzikai, artimai bendravo su daugeliu to meto 
kultūros veikėjų. Ludwigo brolis Paulis tapo Žymiu pianistu, 
kuris savo aistros neatsisakė netgi po to, kai karo metais neteko 
dešinės rankos, ir stebino pasaulį, grodamas viena ranka. Kita 

vertus, šią šeimą, kaip retą kurią nors kitą, persekiojo savižudy- 
bės: net trys L. Wittgensteino broliai būtent taip baigė savo 
gyvenimą. 

Ludwigas, kaip ir kiti jo šeimos nariai, taip pat buvo gabus 
muzikai ir netgi rimtai ketino tapti dirigentu. Be to, jis grojo 
klarnetu ir turėjo išskirtinį švilpavimo talentą - galėdavo nesu- 
stodamas atlikti ištisus koncertus. Kita vertus, nuo pat mažens 
L. Wittgensteiną domino technika: jis sugebėdavo pataisyti net- 
gi pačius sudėtingiausius aparatus. Būdamas devyniolikos me- 
tų L. Wittgensteinas ėmėsi studijuoti inžineriją, susidomėjo avia- 
cija, propelerių konstravimu ir modeliavimu. Per techninius 
mokslus L. Wittgensteinas susidomėjo matematika, ypač jos 10- 
giniais ir filosofiniais pagrindais. Atsakymų į rūpimus klausi- 
mus jaunasis Wittgensteinas ieškojo B. Russello ir G. Frege's 
darbuose, kurie tapo jo „vartais į filosofiją“. 

L. Wittgensteiną pažinoję žmonės teigė jį buvus spalvingą ir 
netgi ekscentrišką asmenybę. Sakoma, kad savo gyvenimą jis 
nugyveno balansuodamas ant pamišimo ir savižudybės ribos, 
savyje suderindamas, regis, nesuderinamus kraštutinumus. Jis 
sugebėdavo būti jautrus ir pasiaukojantis, ir beveik tuo pat me- 
tu — grubus, įžeidus ir arogantiškas. Jam nebuvo svetimos nei 
garsiausių universitetų auditorijos, nei pačios žemiausios rūšies 
gėjų barai. L. Wittgensteinas nuolat blaškėsi, nevengė pačių eks- 
centriškiausių poelgių, — matyt, šitaip jis mėgino atrasti save. 
Dėl silpnos sveikatos galėdamas būti atleistas nuo karo tarny- 
bos, jis savo noru dalyvavo abiejuose pasauliniuose karuose. 
Paveldėjęs didžiulį turtą, jis atsisakė savo dalies, prieš tai paau- 
kojęs nemažą sumą literatūrai remti (beje, L. Wittgensteino įsteig- 
ta stipendija pasinaudojo tokie žymūs poetai kaip G. Traklis ir 
R. M. Rilke), o pats gyveno ir rengėsi pabrėžtinai kukliai ir 
netgi asketiškai. Sulaukęs pripažinimo kaip filosofas (kai buvo 
išleistas jo Tractatus logico-philosophicus), jis pasitraukė į pačią 


atokiausią provinciją ir dirbo paprastu kaimo mokytoju. Nuolat 

kamuojamas depresijų ir kaltės jausmo, nepasitenkinimo savimi 
ir savo gyvenimu, L. Wittgensteinas išbandė daugelį veiklos 
sričių, ir, beje, visur jam neblogai sekėsi: ir mechanikoje, ir mu- 
zikoje, ir architektūroje (pats suprojektavo ir pastatė namą savo 
seseriai Vienoje), ir skulptūroje, ir pedagoginėje veikloje, jis 
pasižymėjo ir kaip kareivis, ir kaip medikas, ir netgi kaip vie- 
nuolyno sodininko padėjėjas. Tačiau visas pasaulis L. Wittgens- 
teiną pažįsta pirmiausia kaip didį filosofą. 

L. Wittgensteiną išgarsinęs veikalas Tractatus logico-philoso- 
phicus (beje, šį lotynišką pavadinimą pasiūlė G. E. Moore, o pats 
autorius savo kūrinį iš pradžių buvo nusprendęs pavadinti 
Sakiniu [Satz]) pasirodė 1922 metais. Šis nedidelės apimties, ta- 
čiau istoriškai reikšmingas kūrinys buvo ilgus metus trukusių 
kankinančių apmąstymų rezultatas. Iš pradžių L. Wittgenstei- 
nui sunkiai sekėsi formuluoti mintis raštu, nors jo mokytojas ir 
bičiulis B. Russellas įvairiais būdais stengėsi priversti jį bent 
kažką parašyti. Kaip stenografistės užfiksuoti L. Wittgensteino 
atsakymai į B. Russello užduodamus klausimus atsirado Pasta- 
bos apie logiką, datuojamos 1913 metais, o kitais metais, G. E. 
Moore dėka - Pastabos, padiktuotos Moore'ui. 

Pirmojo pasaulinio karo metais L. Wittgensteinas savo min- 
tis ir apmąstymus pradėjo užrašinėti dienoraštyje. Per keletą 
metų (1914-1916 metais) buvo prirašytos septynios didžiulės 
kanceliarinės knygos. Apie 1918 metus L. Wittgensteinas, atrin- 
kęs iš šių užrašų labiausiai vykusias, iki tol be jokios tvarkos 
išbarstytas mintis, suformavo vientisą, nuoseklų ir glaustą, dau- 
giausia iš trumpų aforizmų susidedantį Tractatus logico- 
philosophicus (toliau vadinsime tiesiog Traktatu). 

Matyt, autorius nenorėjo, kad skaitytojas Žinotų apie ilgą ir 
varginančią Traktato priešistorę, o matytų tik nepriekaištingą 
loginiu ir stiliaus požiūriu ir estetinį pasigėrėjimą keliantį galu- 
tinį jo darbo rezultatą, nes būdamas gyvas jis niekam nesakė 
apie Traktato juodraščių egzistavimą, o prieš mirtį netgi norėjo 

juos sunaikinti. Tad iš septynių Traktato juodraštinių knygų liko 
tik trys — negailestingos autoriaus rankos jų nepasiekė, nes jos 
buvo saugomos ne pas L. Wittgensteiną, o jo jauniausios sesers 
namuose. Ten jas 1952 metais, jau po L. Wittgensteino mirties, 
ir atrado vienas iš L. Wittgensteino mokinių G. H. von Wrigh- 
tas. Jis kartu su kita L. Wittgensteino mokine G. E. M. Anscom- 
be 1961 m. šiuos juodraščius išleido pavadinimu Notebooks 1914 
1916 („Užrašai 1914-1916“), kur šalia originalaus teksto buvo 
pateiktas jo vertimas į anglų kalbą ir nuorodos į atitinkamus 
Traktato skirsnius. 

Užrašų pasirodymas padėjo išsklaidyti keletą su L. Wittgens- 
teinu susijusių mitų, kurie buvo populiarūs tarp ano meto ana- 
litinės filosofijos atstovų. Pirma — tai nuomonė, kurią palaikė ir 
pats L. Wittgensteinas, kad Traktatas buvo parašytas iš įkvėpi- 
mo, vienu prisėdimu. Užrašai suteikė skaitytojui galimybę pa- 
čiam paklaidžioti tais keliais ir klystkeliais, kurie atvedė L. Wit- 
tgensteiną prie tikslių ir lakoniškų Traktato formuluočių. Antrasis 
mitas — tai loginio pozityvizmo atstovų padiktuota Traktato in- 
terpretacija, pagal kurią šis Traktatas yra knyga, skirta sutriuš- 
kinti metafiziką ir atmesti visus teiginius, kurie nekalba apie 
dalykų padėtį empiriniame pasaulyje, kaip beprasmius ir nerei- 
kalingus. Paprastai buvo stengiamasi ignoruoti Traktate (dau- 
giausia 6-ojoje jo dalyje) pateiktas miglotas užuominas apie eti- 
ką, pasaulį kaip visumą ir gyvenimo prasmę. Tačiau Užrašai 
rodo, kad už tų mįslingų užuominų slypi ištisa metafizika pa- 
ties L. Wittgensteino ir loginių pozityvistų prasme, apimanti 
žmogaus (subjekto) kalbinį, etinį, estetinį, religinį santykį su 
pasauliu, kuris priklausomai nuo šio santykio pobūdžio gali 
būti traktuojamas ir kaip tyrinėjimo objektas ir kalbos referen- 
tas, ir kaip paties subjekto apibrėžtis, ir netgi kaip dievybė (žr., 
pvz., 1916 07 08 pastabą). Pasirodo, L. Wittgensteinas kalbos 
priemonėmis stengėsi išreikšti tai, kas, pasak jo paties, yra ne- 


išreiškiama kur kas labiau nei buvo manoma iki tol. Įsigilinus 

į Užrašus tampa aišku, kad L. Wittgensteino užuominos Traktate 
apie etiką, gyvenimo prasmę ir pasaulį kaip visumą nėra atsi- 
tiktinės, o esmiškai susijusios su visa vientisa metafizine (paties 
L. Wittgensteino prasme, kuri anaiptol neturi neigiamo atspal- 
vio, kaip interpretavo jo sekėjais save vadinę loginiai pozityvis- 
tai) Traktato koncepcija, kurią sudaro garsioji, visiems Žinoma 
pasaulio kaip faktų visumos ar jo atvaizduojamumo kalboje 
teorija. 

Užrašus derėtų skaityti ne kaip savarankišką kūrinį, bet kaip 
Traktatą papildančią ir padedančią rekonstruoti trūkstamas jos 
grandis medžiagą. Užrašai ypač padeda suprasti tokias Traktato 
tezes kaip „Etika ir estetika yra viena“ (6.421) arba „Laimingojo 
pasaulis yra kitoks nei nelaimingojo“ (6.43). Jos gali būti su- 
prastos ir nustatytas jų ryšys su visais kitais Traktato sakiniais 
kaip vientisa visuma tik turint omeny tai, ką L. Wittgensteinas 
yra rašęs Užrašuose, iš kurių vėliau jis ir atrinko teiginius, suda- 
rančius visiems gerai žinomą Traktatą. Taigi Traktatą papildžius 
Užrašų paaiškinimais, išryškėja tokia filosofinė autoriaus 
koncepcija: 

Egzistuoja pasaulis. Jis yra, o ne nėra, ir tai yra mistiška, 
stebuklinga. Pasaulis egzistuoja kaip daugybės faktų, daiktų ir 
jų padėčių laike ir erdvėje konfigūracijų visuma. Jis yra toks, 
koks yra, ir tai lemia tie faktai, kurie egzistuoja. 

Pasaulis yra subjekto regėjimo laukas. L. Wittgensteinas kal- 
ba apie vieną subjektą, tačiau tai reiškia ne solipsizmą, o vienin- 
telį iš principo įmanomą bendrą pasaulio matymo būdą. Sub- 
jektas nėra dar vienas faktas pasaulyje, pasaulio dalis (kaip, 
pavyzdžiui, žmogaus kūnas ar siela, turinti savo konkrečią 
psichinę istoriją), o pasaulio riba (tarsi atskaitos taškas, iš kurio 
matomi visi pasaulį sudarantys faktai). 

Subjekto santykis su pasauliu gali būti keleriopas. L. Wit- 
tgensteinui labiausiai rūpėjo atvaizduojantis subjekto santykis 
su pasauliu. Gali būti įvairių pasaulio atvaizdavimo sistemų ir 

būdų, kurie įgalina pateikti galimų (iš tikrųjų egzistuojančių 
arba iš tikrųjų neegzistuojančių) dalykų padėčių vaizdus. Kalba 
yra universaliausias ir tobuliausias — loginis — pasaulio atvaiz- 
davimo būdas (nes paties pasaulio sandara yra loginė). Kiek- 
vienas kalbos sakinys teigia (arba neigia), kad egzistuoja kokia 
nors dalykų padėtis. Beje, kalba parodo tai, kas niekaip negali 
būti pasakyta, atvaizduota, — tai, kad pasaulis yra. Tai negali 
būti išreikšta kalbos priemonėmis, nes kalba pajėgi atvaizduoti 
tik faktus, dalykų padėtį, o šis „superfaktas“ nėra jokia dalykų 
padėtis, o tik bet kokios dalykų padėties buvimo galimybės 
sąlyga. Tai, kad pasaulis yra, gali būti interpretuojama kaip už 
pasaulio ir už kalbinės išraiškos galimybių esanti pasaulio pras- 
mė (žr. 1916 06 11). 

Tačiau egzistuoja ir kitokie subjekto santykio su pasauliu 
būdai, kurie, beje, pačiam subjektui yra kur kas svarbesni nei 
atvaizduojantis, dalykų padėtį aprašantis santykis. Šie būdai 
nėra kalbiniai, jie susiję su pasauliu kaip visuma, o ne kaip su 
jį sudarančiais faktais, ir todėl negali būti laikomi mokslo objek- 
tu. Kalbėti apie tai reiškia kalbėti pseudosakiniais, tai yra saki- 
niais, turinčiais sakinio, aprašančio dalykų padėtį, pavidalą, ta- 
čiau iš tikrųjų neaprašančiais jokios dalykų padėties. 

Etinis subjekto santykis su pasauliu — santykis su pasauliu 
per valią - tai subjekto laikysena pasaulio kaip visumos atžvil- 
giu. Pasaulyje viskas yra taip, kaip yra, o priežastinis ryšys 
(lygiai kaip D. Hume'ui) tėra prietaras, vadinasi, subjektas ne- 
turi realių galimybių veikti faktų sekas pasaulyje. Vienintelis 
dalykas, priklausantis nuo jo paties, yra jo vidinės nuostatos ir 
intencijos. Tik nuo subjekto priklauso, ar jis bus laimingas, pri- 
imdamas neišvengiamą pasaulio tvarką tokią, kokia ji yra, ar 
kentės, norėdamas, tačiau negalėdamas jos pakeisti. Etiniame 
L. Wittgensteino imperatyve „Gyvenk laimingai!“ (1916 07 08) 
atsispindi ir atlygis, kurį subjektas gaus, jei laikysis šio impera- 
tyvo. Laimingas gyvenimas yra aukščiausia vertybė ir tikslas. 

Tai yra gyvenimas santarvėje su pasauliu ir su savimi pačiu. 
Nors kiekvienam subjektui pasaulis kaip faktų komplektas yra 
tas pats, etiniu požiūriu kiekvieno subjekto pasaulis yra skirtin- 
gas. Laimingojo pasaulis yra laimingas, harmoningas, o nelai- 
mingojo — nelaimingas, t. y. priešiškas, slegiantis (žr. 1916 07 
29). Taigi L. Wittgensteino etinis idealas - darnus Žmogaus su- 
gyvenimas su jį supančia aplinka atsisakant bet kokio egoizmo 
ir žvelgiant į pasaulį „iš amžinybės pozicijų“ („sub specie aeter- 
nitatis“ ). 

Etika yra pasaulio kaip visumos matymas „iš amžinybės 
pozicijų“, o estetika yra konkretaus daikto, fakto matymas „iš 
amžinybės pozicijų“ (žr. 1916 10 07). Daiktas kaip meno kūri- 
nys yra matomas kartu su visa savo logine erdve (kartu su 
laiku ir erdve, o ne erdvėje ir laike), jo fonu tampa visas pasau- 
lis. Estetinis išgyvenimas - grožio pajautimas - yra džiaugima- 
sis daikto ar dalykų padėties buvimu, tai aukščiausia vidinio 
pritarimo to daikto (o per jį ir viso pasaulio kaip jo loginės 
erdvės) egzistavimui išraiška. Tokiu būdu atsiskleidžia glaudus 
etikos ir estetikos ryšys. 

L. Wittgensteino „das Mystische“ , pasaulio prasmė - tai, kad 
pasaulis yra, - pasireiškia tiek per kalbinį (atvaizduojantį) sub- 
jekto santykį su pasauliu, tiek per etinį bei estetinį santykį. Ta- 
čiau tiesioginis pasaulio prasmės kontempliavimas yra malda, 
t. y. religinis santykis su pasauliu (žr. 1916 06 11). Dievas ir 
suprantamas kaip pasaulio ir gyvenimo prasmė, likimas, 
lemiantis visa ko egzistavimą. Etiškas elgesys, t. y. geranoriška 
laikysena pasaulio atžvilgiu, ir yra Dievo valios vykdymas (žr. 
1916 07 08). Kai subjekto valia sutampa su Dievo valia ir ima 
teigti pasaulį, užuot priešinusis ir neigusi jį, subjektas tampa iš 
tiesų laisvas ir netgi gali būti laikomas „antrąja dievybe“. O 
savižudybė, apie kurią kalbama paskutinėse išlikusiose Užrašų 
pastabose, kaip etinis veiksmas yra pati didžiausia nuodėmė, 
nes tai aukščiausia nesantarvės su pasauliu ir jo neigimo forma. 

Kita vertus, savižudybė, traktuojama kaip kūno mirtis, tėra tik 
dar viena dalykų padėtis ir pati savaime nėra nei gera, nei blo- 
ga (žr. 1917 01 10). 

Visa ši L. Wittgensteino Užrašų „metafizika“, ypač 1916 m. 
antrojoje pusėje rašytoje jų dalyje, anaiptol neprieštarauja pa- 
grindiniams Traktato principams, kaip gali pasirodyti iš pirmo 
žvilgsnio, o papildo juos iki vientisos filosofinės sistemos. Api- 
brėždamas tai, kas gali būti atvaizduota kalboje, o kas ne, L. Wit- 
tgensteinas tomis pačiomis kalbos priemonėmis mėgina išreikš- 
ti tai, kas, pasak to paties apibrėžimo, yra neišreiškiama. 
Kalbėjimas apie kalbos ribas, lygiai kaip ir apie pasaulio ribas, 
etiką ir Dievą, yra pseudokalbėjimas. Kalba šiuose sakiniuose 
naudojama ne pagal tiesioginę savo paskirtį, kurią rodo ir pačių 
sakinių forma, — atvaizduoti dalykų padėtį. Ji naudojama tam, 
kad ji padėtų parodyti tokius dalykus, kurie niekaip negali būti 
taisyklingai išreikšti jos priemonėmis. Nei etikos, nei mokslo 
filosofijos sakinių nedera atmesti kaip nevertingų ir nereikalin- 
gų, nors būtina pripažinti, kad šie sakiniai jokiu atveju negali 
būti laikomi moksliniais. Kaip ir bet kurio mokslo metodologi- 
nius principus ir prielaidas pagrindžiantys sakiniai negali būti 
laikomi to mokslo sakiniais. | 

Lietuviškojo L. Wittgensteino Užrašų vertimas yra puiki ga- 
limybė Lietuvos skaitytojui pažvelgti į, rodos, gerai žinomą kla- 
sikinę koncepciją kiek kitokiu aspektu ir netgi praskleisti tam 
tikrą paslapties šydą. Taip pat tai galimybė pažinti L. Wittgens- 
teiną ne vien kaip sausą teoretiką, bet ir patirti jo paties emocinį 
santykį su kuriama teorija —- džiaugsmą atradus „siūlo galą“ ir 
įniršį jį „pametus“, ir pabūti vienos garsiausių XX a. teorijų 
kūrybos proceso liudininkais. Galbūt šia knyga rūstaus „pozity- 
visto“ paveikslas mums taps daug šiltesnis ir žmogiškesnis. 


Jurgita Noreikienė 

! Turima galvoje Frege G. Grundgesetze der Arithmetik. - Jena, 
1893-1903. — T. 1-2 ir Russell B., Whitehead A. N. Principia 
mathematica. - Cambridge, 1910. - T. 1; 1911. - T. 2; 1913. - T. 3. 


2 Vok. „Satz“ yra dviprasmiškas žodis. Galėtume jį versti ir 
„teiginiu“. Tačiau pasirinktas „sakinys“, nes autorius šį terminą 
vartoja ir platesne negu „teiginys“ reikšme. O skirti pagal kon- 
tekstą, kur reikėtų versti „sakinys“, o kur — „teiginys“, būtų 
labai keblu. 


3 Žodžių junginys „der Fall sein“ yra viena sunkiausiai ver- 
čiamų vietų ankstyvojo Wittgensteino filosofijoje. Lietuviškajame 
Tractatus logico-philosophicus vertime (Vitgenšteinas L. Rinktiniai 
raštai. - Mintis, 1995; vertė R. Pavilionis) pirmasis Traktato sakinys 
„Die Welt ist alles, was der Fall ist“ verčiamas „Pasaulis yra 
visa, kas yra“. Lietuviškas vertimas čia skamba vienareikšmiškai 
kaip tautologija. Toks vertimas atspindi tik dalį šio žodžių jun- 
ginio prasmės. „Der Fall ist“ reiškia ne visai tą patį, ką „ist“; čia 
slypi galimybė, kad to, kas yra, gali ir nebūti, ir kad atsitiktinu- 
mas yra tai, kad yra būtent tai, kas yra. Žodis „der Fall“ reiškia 
atvejį, atsitikimą. Veiksmažodis „fallen“ vokiečių kalboje reiš- 
kia „kristi“, vadinasi, tai, kas yra pasaulis, kas jį sudaro, yra 
„iškritę“ tarsi lošimo kauliukai. Kita vertus, frazę „der Fall ist“ 
versti žodžiais „atsitinka“ ar „yra atsitikę“, „nutinka“ ar „yra 

nutikę“ taip pat nėra tikslu, nes tokiu atveju pasauliui viena- 
reikšmiškai suteikiamas dinaminis pobūdis ir nebelieka tauto- 
loginio aspekto, kuris taip pat slypi išraiškoje „der Fall ist“. 
„Der Fall“ reiškia atvejį, vieną aktualizuotą galimybę iš begalės 
potencialių. Visa, kas egzistuoja, yra sudaryta būtent iš tokių 
aktualizuotų galimybių. Pažodžiui ši frazė yra verčiama „būti 
atveju“, ir gali būti papildyta logiškai numanomu papildiniu — 
„kieno atveju?“ — „buvimo“. Taigi visiškai pažodžiui „der Fall 
sein“ reikštų „būti [buvimo] atveju“. Taigi pirmasis Tractatus 
logico-philosophicus sakinys pažodžiui galėtų būti verčiamas 
„Pasaulis yra visa, kas yra [buvimo] atvejis“. Bet toks pažodinis 
vertimas nėra priimtinas lietuvių kalbos požiūriu. Ko gero, abu 
minėtus išraiškos „der Fall sein“ prasmės aspektus geriausiai 
atspindi žodis „egzistuoti“ (kuris reiškia ne tą patį, ką „būti“, 
nes galime pasakyti, kad yra tokių dalykų, kurie neegzistuoja — 
pavyzdžiui, Chimera ar Pegasas). Tačiau žodžiu „egzistuoti“ ten- 
ka versti ir kitas vokiškas konstrukcijas, tarkim, „es gibt“, todėl, 
siekdama tikslumo, visose „Užrašų“ vietose, kuriose L. Wittgen- 
steinas vartojo konstrukciją „der Fall sein“, šalia lietuviško ver- 
timo, skliausteliuose rašomas ir vokiškasis jo atitikmuo. 


* Apie tai L. Wittgensteinas vėliau pasakojo keletui savo 
draugų (Plg. G. H. von Wright Ludwig Wittgenstein, a Biografical 
Sketch // The Philosophical Review. — 1955, Vol. LXIV, p. 532- 
533). Sprendžiant iš datos, informacija, kad tai įvyko apkase 
Rytų fronte, nėra tiksli. — Leid. 


? „Begalybės aksioma“ Bertrand'o Russello (1872-1970) tipų 
teorijoje postuluojama, kad individų skaičius pasaulyje didesnis 
už bet kurį iš anksto nurodytą skaičių. 

a priori - iki patyrimo (Iot.) 

" Immanuelis Kantas (1772-1804) kelia klausimą apie aprio- 


rinių sintetinių sprendinių, kuriems priskiriami ir matematikos 
sakiniai, galimybę. 

Š Eigenname - Gottlobo Frege's (1848-1925) terminas iš kn. 
„Aritmetikos pagrindai“. Tai argumentinė išraiška, Žyminti tam 


tikrą atskirą, vienetinį dalyką. 
* ab-funkcijos yra teisingumo funkcijos. 


10 James Clarc Maxwell (1831-1879) - anglų fizikas, klasikinės 
elektrodinamikos kūrėjas, statistinės fizikos pagrindėjas. 


"| Heinrich Hertz (1857-1894) — vokiečių fizikas, išgarsėjęs 


darbais iš elektrodinamikos. 


12 Williamas Occamas (1285-1894) suformulavo paprastumo 
principą — pašalinti iš teorijų nereikalingas, iš patyrimo 
neplaukiančias sąvokas ir principus, be reikalo „nedauginti 
būčių“. 

5 B. Russello paskaita, perskaityta 1914 m. ir išleista rinkti- 


nėje: Russell B. Mysticism and Logic. - London, 1918. 


14 Begriffsschrift - G. Frege's terminas: Frege G. Begriffsschrift 
eine der arithmetischen nachgebildete Formelsprache des reinen 
Denkens. — Halle, 1879. 


5 minima sensibilia - mažiausi juntami [objektai] (Iot.). 
16 minimum visible - mažiausias regimas [objektas] (Iot.). 
1 Turima omenyje B. Russello sakinio kaip klasės teorija. 


'8 modus ponens - teigimo taisyklė: logikos dėsnis, silogizmo 
forma (Iot.). (Jei P, tai O. P yra. Vadinasi, O yra.) 


B tertium non datur - trečio neduodama (Iot.), t. y. vienas iš 
dviejų, arba-arba; loginis trečiojo negalimo dėsnis (P arba ne P). 


20 ad infinitum — iki begalybės (Iot.). 


21 Turimas omenyje Alfredo Northo Whiteheado (1861-1947) 
straipsnis „Konvencijos“. 

PAAIŠKINIMAI 


22 Arthuro Schopenhauerio (1788-1860) veikalas „Pasaulis 
kaip valia ir vaizdinys“ (Die Welt als Wille und Vorstellung, 1819) 
paliko jaunajam L. Wittgensteinui didelį įspūdį ir paveikė jo 
pažiūras. 

23 simplex sigillum veri - paprastumas - teisingumo požymis 
(Iot.). 


24 sub specie aeternitatis - amžinybės požiūriu (Iot.). 


25 „Das Kūnstlerische Wunder ist, da es die Welt gibt. Dai 
es das gibt, was es gibt.“ - Vokiečių kalboje šie sakiniai skamba 
kaip žodžių žaismas, kurį galima suprasti keleriopai: Meninis 
stebuklas yra tai, kad pasaulis egzistuoja / Kad jis duoda pasaulį. 
Kad egzistuoja tai, kas egzistuoja / Kad jis duoda tai, kas 
egzistuoja / Kad jis duoda tai, ką duoda / Kad egzistuoja tai, 
ką jis duoda. Ankstyvojo L. Wittgensteino meno teorijoje visos 
šios interpretacijos yra įmanomos. 


26 Friedricho Schillerio (1759-1805) žodžiai iš trilogijos 
„Valenšteinas“. 

